**POLUGODIŠNJI IZVJEŠTAJ O IZVRŠENJU PRORAČUNA OPĆINE VIŠKOVO**

**ZA RAZDOBLJE OD 1. SIJEČNJA DO 30. LIPNJA 2021. GODINE**

1. **UVOD**

U skladu s odredbama Pravilnika o polugodišnjem i godišnjem izvještaju o izvršenju proračuna („Narodne novine“, broj 24/13., 102/17., 01/20. i 147/20.) utvrđeno je da polugodišnji izvještaj o izvršenju proračuna jedinice lokalne samouprave sadrži:

1. opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,

2. posebni dio proračuna po organizacijskoj i programskoj klasifikaciji te razini odjeljka ekonomske klasifikacije,

3. izvještaj o zaduživanju na domaćem i stranom tržištu novca i kapitala,

4. izvještaj o korištenju proračunske zalihe,

5. izvještaj o danim državnim jamstvima i izdacima po državnim jamstvima,

6. obrazloženje ostvarenja prihoda i primitaka, rashoda i izdataka.

***OPĆI I POSEBNI DIO PRORAČUNA***

Polugodišnji izvještaj o izvršenju Proračuna Općine Viškovo za 2021. godinu po planiranim stavkama prihoda i primitaka te rashoda i izdataka iskazanim u Općem dijelu Proračuna Općine Viškovo za 2021. godinu te rashoda i izdataka iskazanim u Posebnom dijelu Proračuna Općine Viškovo za 2021. godinu po programima (aktivnostima i projektima) unutar razdjela/glava definiranih u skladu s organizacijskom klasifikacijom proračuna, sastavljen je u tabelarnom prikazu propisanog sadržaja koji je sastavni dio ovog Izvještaja i prilaže se istom. U skladu s tim, u ovom izvještaju obuhvaćeni su i podaci za općinske proračunske korisnike čije se poslovanje vodi u jedinstvenom sustavu proračunske riznice ili se neposredno financiraju iz proračuna, i to za:

* Dječji vrtić Viškovo
* Javnu ustanovu Narodnu knjižnicu i čitaonicu Halubajska zora,
* Mjesni odbor Marčelji,
* Vijeće srpske nacionalne manjine i
* Vijeće bošnjačke nacionalne manjine.

***IZVJEŠTAJ O ZADUŽIVANJU NA DOMAĆEM I INOZEMNOM TRŽIŠTU NOVCA I KAPITALA***

Člankom 21. Odluke o izvršavanju Proračuna Općine Viškovo za 2021. godinu („Službene novine Općine Viškovo“, broj 14/20. i 8/21.) utvrđeno je da dugoročno zaduženje Općine Viškovo početkom 2021. godine iznosi 16.564.242,51 kn, a temelji se na zaključenim Ugovorima o dugoročnim kreditima s kreditnim institucijama, kako slijedi:

- kredit Slatinske banke d.d. u iznosu od 8.503.725,43 kn uz fiksnu kamatnu stopu od 6% na godišnjem nivou s primjenom do 31. prosinca 2017. godine, odnosno od 5,20% s primjenom od 1. siječnja 2018. godine i s kamatnom stopom od 4,70% s primjenom od 1. studenog 2020. godine te s rokom vraćanja od 10 godina, odnosno do 31.12.2023. godine. U ovom izvještajnom razdoblju izvršena je otplata kredita u iznosu dospjelih rata glavnice od 425.186,28 pa stanje duga na dan 30. lipnja 2021. godine iznosi 2.125.931,23 kn

- kredit Slatinske banke d.d. u iznosu od 2.475.000 kn uz fiksnu kamatnu stopu od 6,75% na godišnjem nivou s primjenom do 31. prosinca 2017. godine, odnosno od 5,20% s primjenom od 1. siječnja 2018. godine i s kamatnom stopom od 4,70% s primjenom od 01. studenog 2020. godine te s rokom vraćanja od 10 godina, odnosno do 31.01.2024. godine. U ovom izvještajnom razdoblju izvršena je otplata kredita u iznosu dospjelih rata glavnice od 123.750,00 kn pa stanje duga na dan 30. lipnja 2021. godine iznosi 639.375,00 kn

- kredit Hrvatske banke za obnovu i razvitak u iznosu od 13.250.000,00 kn uz fiksnu kamatnu stopu od 2% na godišnjem nivou te s rokom vraćanja od 7 godina, odnosno do 31.12.2027. godine. U ovom izvještajnom razdoblju izvršena je otplata kredita u iznosu dospjelih rata glavnice od 946.428,60 kn pa stanje duga na dan 30. lipnja 2021. godine iznosi 12.303.571,40 kn

Također, prethodno navedenim člankom Odluke o izvršavanju Proračuna Općine Viškovo za 2021. godinu („Službene novine Općine Viškovo“, broj 14/20. i 8/21.) utvrđeno je novo dugoročno zaduživanje za financiranje kapitalnih ulaganja do ukupnog iznosa od 103.320.000,00 kn, a koje nije realizirano u ovom izvještajnom razdoblju.

Temeljem prednjeg, ukupno stanje dugoročnog zaduženja Općine Viškovo na dan 30. lipnja 2021. godine iznosi 15.068.877,63 kn.

Pored toga, sukladno odredbama članka 22. Odluke o izvršavanju Proračuna Općine Viškovo za 2021. godinu („Službene novine Općine Viškovo“, broj 14/20. i 8/21.) na ime kratkoročnog zaduživanja za premošćivanje jaza nastalog zbog različite dinamike priljeva sredstava i dospijeća obveza zaključen je Ugovor o kratkoročnom revolving kreditu s Privrednom bankom Zagreb do iznosa od 5.000.000,00 kuna i uz fiksnu kamatnu stopu od 0,5% na godišnjem nivou, od kojih je u ovom izvještajnom razdoblju na ime povlačenja kreditnih sredstava za financiranje tekućih proračunskih obveza realizirano 2.500.000,00 kn, što je ujedno i stanje duga po toj osnovi na dan 30. lipnja 2021. godine.

***IZVJEŠTAJ O KORIŠTENJU PRORAČUNSKE ZALIHE***

Temeljem članka 56. Zakona o proračunu („Narodne novine“, broj 87/08., 136/12. i 15/15.) i članka 15. Odluke o izvršavanju Proračuna Općine Viškovo za 2021. godinu („Službene novine Općine Viškovo“, broj 8/20. i 14/20.) u Proračunu Općine Viškovo za 2021. godinu planirana je proračunska zaliha u iznosu od 100.000 kuna koja u ovom izvještajnom razdoblju nije korištena.

***IZVJEŠTAJ O DANIM DRŽAVNIM JAMSTVIMA I IZDACIMA PO DRŽAVNIM JAMSTVIMA***

Izdavanje jamstava jedinice lokalne samouprave propisano je odredbama članka 91. Zakona o proračunu („Narodne novine“, broj 87/08., 136/12. i 15/15.). U razdoblju od 1. siječnja do 30. lipnja 2021. godine Općina Viškovo nije izdavala jamstva te stoga nije imala niti izdataka po danim jamstvima.

***OBRAZLOŽENJE OSTVARENJA PRIHODA I PRIMITAKA, RASHODA I IZDATAKA***

***OBRAZLOŽENJE OPĆEG DIJELA PRORAČUNA***

U razdoblju od 1. siječnja do 30. lipnja 2021. godine ostvareni su prihodi i primici Proračuna Općine Viškovo u ukupnom iznosu od 32.531.574,71 kn ili 8% više u odnosu na isto razdoblje prethodne godine te rashodi i izdaci u ukupnom iznosu od 35.892.460,46 kn ili 17% više u odnosu na isto razdoblje prethodne godine, slijedom čega je ostvaren manjak prihoda tekućeg razdoblja u iznosu od 3.360.885,75 kn. Ukupan rezultat ostvaren na kraju ovog izvještajnog razdoblja s prenesenim manjkom prihoda iz proteklih godina koji prema stanju na dan 31. prosinca 2020. godine iznosi 3.337.519,56 kn je manjak prihoda konsolidiranog proračuna u iznosu od 6.698.405,31 kn.

U okviru toga, rezultat proračunskog korisnika Dječjeg vrtića Viškovo utvrđen je u iznosu manjka prihoda tekućeg izvještajnog razdoblja u iznosu od 51.817,99 kn iz čega proizlazi rezultat proračuna općine na dan 30. lipnja 2021. godine u iznosu manjka prihoda od 6.646.587,32 kn.

1. ***OBRAZLOŽENJE RAČUNA PRIHODA I PRIMITAKA***

***PRIHODI POSLOVANJA***

Prihodi poslovanja konsolidiranog proračuna planirani su u iznosu od 91.190.000 kn, a ostvareni u iznosu od 31.808.250,55 kn, što je 35% planiranog iznosa i 33% više u odnosu na isto razdoblje prethodne godine. Najveće odstupanje u odnosu na plan prisutno je na prihodima od pomoći, prihodima po posebnim propisima i naknadama te prihodima od prodaje materijalne imovine.

U okviru ove stavke prihodi proračuna iznose 30.716.781,58 kn ili 96,5% ukupnih konsolidiranih prihoda, a na konsolidirane prihode proračunskih korisnika odnosi se 1.091.468,97 kn ili 3,5%, od kojih prihodi Dječjeg vrtića Viškovo iznose 1.007.108,47 kn te prihodi JU knjižnice i čitaonice Halubajska zora iznose 84.360,50 kn. Ostali proračunski korisnici koji se neposredno financiraju iz proračuna, i to Mjesni odbor Marčelji, Vijeće srpske nacionalne manjine i Vijeće bošnjačke nacionalne manjine nisu ostvarili prihode. U tablici u nastavku prikazan je usporedni pregled konsolidiranih prihoda poslovanja proračunskih korisnika koji posluju u sustavu proračunske riznice za isto izvještajno razdoblje u 2020. i 2021. godini.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **OPIS** | **Općina Viškovo** | | | **Dječji vrtić Viškovo** | | | **Knjižnica Halubajska zora** | | | | **UKUPNO** | | |
| 01.-06. 2020. | 01.-06. 2021. | Indeks | 01.-06. 2020. | 01.-06. 2021. | Indeks | 01.-06. 2020. | 01.-06. 2021. | Indeks | 01.-06. 2020. | | 01.-06. 2021. | Indeks |
| Prihodi poslovanja | **23.331.132** | **30.716.782** | **132** | **594.847** | **1.007.108** | **169** | **73.965** | **84.361** | **114** | **23.999.944** | | **31.808.251** | **133** |
| **% udjela** | **97,2** | **96,5** |  | **2,5** | **3,2** |  | **0,3** | **0,3** |  | **100,0** | | **100,0** |  |

**Porez i prirez na dohodak**

Prihodi od poreza i prireza na dohodak planirani su u iznosu od 39.000.000 kuna, a ostvareni u iznosu od 19.582.018,16 kuna, što je 50% plana na godišnjoj razini i 34% više u odnosu na isto razdoblje prethodne godine. Na rast ovih prihoda u odnosu ne prethodnu zacjelo je većim dijelom utjecala izmjena propisa o raspodjeli poreza po kojima se veći postotak izdvaja za jedinice lokalne samouprave, a unutar istih najveći je rast zabilježen na porezima na dohodak od nesamostalnog rada i od kapitala te porezima na dohodak po godišnjoj prijavi u vidu smanjenja poreza, odnosno povrata istih. Međutim, nemoguće je objektivno utvrditi stvarne razloge koji su, i u kojoj mjeri, utjecali na ovakva kretanja u ovom razdoblju jer jedinicama lokalne samouprave nisu dostupni odgovarajući podaci iz ukupnog sustava evidencija Porezne uprave temeljem kojih bi se moglo analizirati kretanje prihoda od poreza na dohodak i poreznih obveznika.

**Porezi na imovinu**

Porezi na imovinu planirani su u iznosu od 4.870.000 kn, a ostvareni u iznosu od 2.151.873,34 kuna, što je 44% plana na godišnjoj razini i 26% više u odnosu na isto razdoblje prethodne godine. U okviru ovih prihoda, najvećim dijelom, realizirani su povremeni porezi na imovinu koji se odnose na porez na promet nekretnina i prava u iznosu od 2.147.771,47 kn, što je 26% više u odnosu na isto razdoblje prethodne godine i 5% manje u odnosu na polugodišnju razinu plana. S obzirom da općina nema mogućnost uvida u analitičke podatke o potraživanjima poreza, niti o obveznicima i prometu nekretnina tijekom godine ili o odobrenom obročnom plaćanju istih jer je razrez i naplata poreza isključivo u nadležnosti Porezne uprave, nije moguće sa sigurnošću utvrditi razloge ovakvih kretanja niti znati koliki je utjecaj na njihovu realizaciju imala dinamika prometa nekretnina tijekom ove i proteklih godina.

Međutim, treba istaknuti da je u ovoj godini, nakon loše realizacije ovih poreza u protekloj godini, ipak moguće pretpostaviti da je u ovim izvještajnom razdoblju tržište nekretnina na našem području bilo puno stabilnije zbog povoljnijih okolnosti poslovanja u uvjetima korona virusne epidemije.

Pored toga, u okviru ove stavke prihoda planirani su u iznosu od 70.000 kn i stalni porezi na nepokretnu imovinu po osnovi poreza na kuće za odmor, a isti su u ovom izvještajnom razdoblju realizirani u visini od 4.101,87 kn, što je 6% planiranog iznosa i 113% više u odnosu na ostvareno u prvom polugodištu prethodne godine. Međutim, odstupanja u njihovoj realizaciji ne utječu na ukupno izvršenje ovih prihoda jer su ostvareni u manjem apsolutnom iznosu. Također, razrez i naplata ovih poreza za ovu godinu izvršit će se u drugom polugodištu zbog čega su realizirani samo prihodi za potraživanja iz prethodne godine. Ujedno, realizacija ovih poreza najvećim dijelom ovisi o prijavi samih poreznih obveznika koju su oni sukladno propisima dužni učiniti.

**Porezi na robu i usluge**

Porezi na robu i usluge planirani su u iznosu od 20.000 kn, a ostvareni u ukupnom iznosu od 31.737,66 kn, što je 59% više u odnosu na plan i 29% realiziranog u istom razdoblju prethodne godine. Odnose se u cijelosti na poreze na promet proizvoda i usluga, odnosno na porez na potrošnju alkoholnih i bezalkoholnih pića i samo na naplaćena potraživanja iz prethodne godine, s obzirom da se sukladno donesenoj općinskoj odluci od 2021. godine ovaj lokalni porez više ne razrezuje.

**Pomoći od subjekata unutar općeg proračuna**

Pomoći od subjekata unutar općeg proračuna planirane su u iznosu od 23.282.000 kn, a ostvarene u iznosu od 1.162.186,65 kn, što je 5% planiranog iznosa i 70% realiziranog iznosa u istom razdoblju prethodne godine. Realizirane su sljedeće pomoći:

* tekuće pomoći temeljem prijenosa EU sredstava u iznosu od 688.940,02 kn, a koje su ostvarene od Ministarstva zaštite okoliša i energetike u iznosu od 105.690,25 kn za projekt „Viškovo reciklira“, od Ministarstva za demografiju, obitelj, mlade i socijalnu politiku za projekt „Zaželi“ -Program „Ruke pomažu“ za zapošljavanje žena u iznosu od 413.005,81 kn i za projekt socijalnog uključivanja i zapošljavanja marginaliziranih skupina „Znanjem do posla“ u iznosu od 14.046,76 kn, nadalje od Ministarstva zdravstva za projekt „Prevencijom do zdravlja“ u iznosu od 123.022,95 kn, 23.299,95 kn za projekt „Za sretnije djetinjstvo“ i 9.874,30 kn od Grada Rijeke za projekt „Povežimo se s baštinom“,
* kapitalne pomoći temeljem prijenosa EU sredstava ostvarene su u iznosu od 390.366,63 kn od Agencije za plaćanja u poljoprivredi, ribarstvu i ruralnom razvoju u iznosu od 136.500,00 kn za izradu prostornog plana Općine i 170.000,00 kn za uređenje Dječjeg igrališta Vrtače te 83.866,63 kn za projekt izgradnje RZ Marišćina.
* pomoći proračunskim korisnicima iz proračuna koji im nije nadležan ostvarene su u iznosu od 82.880,00 kn, a čine ih tekuće pomoći proračunskom korisniku Dječjem vrtiću Viškovo u iznosu od 29.880,00 kn za provedbu programa predškole, programa za darovitu djecu i programa za djecu s poteškoćama u razvoju te kapitalne pomoći proračunskom korisniku JU knjižnica i čitaonica Halubajska zora od Ministarstva kulture u iznosu od 48.000,00 kn te od Primorsko-goranske županije u iznosu od 5.000,00 kn za nabavku knjiga.

Realizacija ostalih planiranih pomoći za aplicirane općinske kapitalne projekte i druge aktivnosti očekuje se u narednom razdoblju, a u skladu s dinamikom provedbe natječajnih postupaka i dovršenja apliciranih projekata. U odnosu na realizaciju u istom razdoblju prethodne godine iskazano je smanjenje zbog različite dinamike ostvarivanja pomoći i raspoloživim mogućnostima provedbe i financiranja projekata iz EU i drugih pomoći.

**Prihodi od financijske imovine**

Prihodi od financijske imovine planirani su u iznosu od 102.000 kn, a ostvareni u iznosu od 29.617,83 kn, što je 29% plana i gotovo u cijelosti iznos je odstupanja u usporedbi s istim razdobljem prethodne godine. Odnose se na prihode od zateznih kamata, a njihova realizacija u najvećem dijelu ovisi o primjeni jedne od mjera pomoći poslovnim subjektima za prevladavanje poremećaja u poslovanju izazvanih epidemijom korona virusa koja se odnosila na neplaćanje zateznih kamata i odgodu provedbe prisilne naplate za dospjela potraživanja.

**Prihodi od nefinancijske imovine**

Prihodi od nefinancijske imovine planirani su u iznosu od 2.125.000 kn, a ostvareni u iznosu od 1.114.662,67 kn, što je 52% planiranog iznosa na godišnjoj razini te 5% manje u odnosu na isto razdoblje prethodne godine. U okviru ovih prihoda ostvarene su naknade za koncesije u iznosu od 94.451,51 kn, što je povećanje od 10% u odnosu na isto razdoblje prethodne godine, a odnose se na koncesije za dimnjačarske usluge i za usluge crpljenja i odvoz otpadnih voda iz septičkih i sabirnih jama koje su u ovoj godini značajnije povećane, uglavnom na području CZGO Marišćina. Prihodi od zakupa i iznajmljivanja imovine koji se odnose na zakup poslovnog prostora i zemljišta, ostvareni su u iznosu od 268.702,43 kn što je 44% planiranog iznosa na godišnjoj razini i 18% više nego u istom razdoblju prethodne godine. Na odstupanja u ostvarivanju ovih prihoda uglavnom utječe različita dinamika realizacije ovih prihoda u pojedinom razdoblju. Naknade za korištenje nefinancijske imovine ostvarene su u iznosu od ukupno 751.508,73 kn, što je 75% plana na godišnjoj razini i 13% manje od iznosa naplaćenog u istom razdoblju prethodne godine. U okviru ovih prihoda ostvareni su prihodi od spomeničke rente u iznosu od 3.962,79 kn što je 40% planiranog iznosa, prihodi od grobnih naknada u iznosu od 747.545,94 kn što je 75% planiranog iznosa, dok prihodi od naknade za korištenje nefinancijske imovne nisu ostvareni u ovom polugodištu. Ukupno, ovi su prihodi u odnosu na izvršenje u istom razdoblju prethodne godine manji uglavnom zbog ranije naplate naknade za korištenje nefinancijske imovine u prethodnoj godini, koja se u ovoj godini očekuje u drugom polugodištu.

**Prihodi od kamata na dane zajmove**

Prihodi od kamata na dane zajmove nisu planirani, niti ostvareni u ovoj godini jer više nema potraživanja po toj osnovi. Isti su u prethodnoj godini ostvareni u iznosu od 10.435,80 kn, što je ujedno ukupno odstupanje u odnosu ne prethodnu godinu.

**Upravne i administrativne pristojbe**

Upravne i administrativne pristojbe planirane su u iznosu od 110.000 kn, a ostvarene u iznosu od 32.819,51 kn što je 30% plana na godišnjoj razini, a u tome su realizirani prihodi od općinskih pristojbi i naknada u iznosu od 3.606,48 kn, prihodi prodaje državnih biljega u iznosu od 5.598,26 kn, naknada za prenamjenu poljoprivrednog u građevinsko zemljište u iznosu od 20.042,63 kn i prihodi od boravišne pristojbe u iznosu od 3.572,14 kn. Sveukupno, realizacija ovih prihoda zaostaje u odnosu na plan, a dinamika izvršavanja istih u najvećoj mjeri ovisi o vanjskim utjecajima. Ukupno, u odnosu na prethodnu godinu ovi su prihodi dvostruko veći, uglavnom zbog značajnog povećanja naplate prihoda od naknade za prenamjenu poljoprivrednog zemljišta čija realizacija također ovisi o vanjskim utjecajima, odnosno o dinamici rješavanja predmeta kod nadležnih županijskih tijela.

**Prihodi po posebnim propisima**

Prihodi po posebnim propisima planirani su u iznosu od 4.014.000 kn, a realizirani u iznosu od 1.396.127,69 kn, odnosno na razini od 35% plana i 99% više u odnosu na ostvareno u istom razdoblju prethodne godine.

U okviru ovih prihoda planirani su prihodi od vodnog gospodarstva koji su ostvareni u iznosu od 9.205,27 kn što je 18% godišnjeg plana i 52% iznosa ostvarenog u istom razdoblju prethodne godine. Visina i dinamika ostvarenja ovih prihoda ovisi o visini naplaćenih prihoda po osnovi vodnog doprinosa na području općine od kojih Hrvatske vode u skladu sa Zakonom o financiranju vodnog gospodarstva uplaćuju općinskom proračunu 8% prihoda i na njihovu realizaciju općina nema mogućnosti utjecaja niti saznanja o razlozima utvrđenog odstupanja.

Nadalje, u ovoj podskupini prihoda iskazani su ostali nespomenuti prihodi koji su ostvareni u iznosu od 1.386.922,42 kn ili 35% plana na godišnjoj razini i što je dvostruko više nego u istom razdoblju prethodne godine. Unutar toga, značajnije odstupanje iskazano je na računu prihoda od KD Autotrolej Rijeka koji se odnose na prihode naplaćene u cijeni usluga javnog prijevoza namijenjenih razvoju i prihoda od KD Čistoća Rijeka koji se odnose na sredstva naplaćena u cijeni usluga komunalnog društva za izgradnju zajedničke sortirnice otpada. Ostvareni su u iznosu od 180.956,78 kn ili na razini od 29% plana, a ovise o dinamici naplate tih prihoda i izvršenja rashoda za razvoj komunalnih djelatnosti i planiranu izgradnju sortirnice, a prema podacima i obračunima komunalnih poduzeća. Realizacija prihoda od KD Autotrolej ne utječe na ukupni rezultat proračuna jer se na istoj razini ostvaruju i rashodi koji se financiraju iz ovih sredstava, dok realizacija sredstava od KD Čistoća za sortirnicu manjim dijelom utječe na rezultat u pozitivnom smislu jer se ista troše sporijom dinamikom u odnosu na naplatu. Odstupanje je zabilježeno i na prihodima od naknada za zadržavanje nezakonito izgrađenih zgrada u prostoru koje su ostvarene u iznosu od 91.616,39 kn ili na razini od 31% plana, a njihova je realizacija vezana uz dinamiku obrade zahtjeva za legalizaciju u postupcima županijskih tijela.

Pored toga, u ovoj podskupini iskazani su i konsolidirani prihodi proračunskih korisnika koji su također ostvareni s manjim odstupanjem u odnosu na polugodišnju razinu plana, tako da su prihodi Dječjeg vrtića Viškovo naplaćeni u visini od 977.228,47 kn, što je 47% plana i 73% više nego prethodne godine te prihodi Knjižnice i čitaonice Halubajska zora, u visini od 31.360,50 kn ili 45% plana i 21% više nego prethodne godine. Ukupno, u odnosu na izvršenje u istom razdoblju 2020. godine prihodi proračunskih korisnika veći su za 416.730 kn ili za 70% jer se ovoj godini, u odnosu na prethodnu, djelatnost proračunskih korisnika odvijala u znatno boljim uvjetima zbog ublažavanja mjera za sprečavanje širenja epidemije korona virusa. U tome se povećanje od 411.334 kn odnosi na prihode Dječjeg vrtića Viškovo od sufinanciranja cijene usluga smještaja djece u vrtiću koji su u prethodnoj godini bili znatno smanjeni jer vrtić zbog korona virusne epidemije nije mogao raditi gotovo dva mjeseca, a iz istih razloga za 5.396 kn veći su u ovoj godini i prihodi od članarina i zakasnina JU Knjižnice i čitaonice Halubajska zora.

Značajno manja realizacija u odnosu na plan utvrđena je i na drugim nespomenutim prihodima koji ovise o izvršenim refundacijama šteta po osnovi osiguranja, dinamici naplate troškova po ovršnim ili sudskim postupcima u predmetima čije je rješavanje u tijeku te o dinamici naplate poticajne naknade za zbrinjavanje otpada i izradu akcijskog plana čiji je povrat planiran u okviru ovih prihoda. Ukupno su ostali nespomenuti prihodi ostvareni u iznosu od 105.760,28 kn ili na razini od 12% plana, međutim dinamika njihove realizacije nije ujednačena tijekom godine i očekuje se u drugom polugodištu.

**Prihodi od komunalnih doprinosa i naknada**

Prihodi od komunalnih doprinosa i naknada planirani su u iznosu od 16.700.000 kn, a realizirani u iznosu od 6.130.146,20 kn što je 37% plana na godišnjoj razini i 62% više od iznosa ostvarenog u istom razdoblju prethodne godine. U tome su komunalni doprinosi izvršeni u iznosu od 784.568,87 kn, što je 16% plana i 9% manje nego u istom razdoblju prethodne godine, a smanjena realizacija prihoda od komunalnih doprinosa posljedica je dinamike rješavanja predmeta vezanih uz gradnju novih i legalizaciju postojećih objekata na županijskim tijelima, kao i odabranog modela plaćanja komunalnog doprinosa od strane obveznika za istu, odnosno korištenja mogućnosti odgode plaćanja obveze u roku do godine dana te nemogućnosti naplate ovršenih potraživanja.

Komunalna naknada je izvršena u iznosu od 5.345.577,33 kn što je 46% planiranog iznosa na godišnjoj razini i 83% više u odnosu na ostvareno u istom razdoblju prethodne godine. Razlozi povećanja realizacije prihoda od komunalnih naknada dijelom su vezani uz različitu dinamiku njihove naplate koja je u prethodnoj godini bila pomaknuta u drugo polugodište, a dijelom su na povećanje ovih prihoda utjecale i intenzivne aktivnosti na povećanju broja izdanih rješenja za objekte, odnosno obveznike komunalne naknade koji prethodno nisu bili obuhvaćeni u sustavu obračuna.

**Prihodi od prodaje proizvoda i robe te pruženih usluga i prihodi od donacija**

U okviru ove skupine prihoda planirani su prihodi u ukupnom iznosu od 957.000 kuna, a realizirani u iznosu od 170.560,84 kn, što je 18% plana na godišnjoj razini i 16% manje u odnosu na iznos ostvaren u istom razdoblju prethodne godine.

U tome su prihodi od usluga Hrvatskim vodama koji su vezani uz evidenciju i naplatu naknade za uređenje voda planirani u iznosu od 350.000 kn, a realizirani u iznosu od 146.559,74 kn te prihodi vezani uz sufinanciranje izmjere objekata na području općine za obračun naknade za uređenje voda u iznosu od 470.000 koji još nisu realizirani jer izmjera nije započela u ovom izvještajnom razdoblju.

Pored toga, prihodi od donacija planirani su u iznosu od 137.000 kn, a realizirani u iznosu od 24.001,10 kn, što je 18% plana i 46% iznosa ostvarenog prethodne godine. Tekuće donacije po osnovi prijenosa EU sredstva ostvarene su u iznosu od 16.001,10 kn od Regionalne razvojne agencije „Porin“ za provođenje projekta „Lokalno partnerstvo za poticanje zapošljavanja“, a ujedno ostvarena je i kapitalna donacija u iznosu od 8.000,00 kn koja se odnosi na vrijednost kioska s autobusnom nadstrešnicom u Marinićima, darovanog od strane iNovina.

**Kazne, upravne mjere i ostali prihodi**

Na ime prihoda od kazni planiran je u 2021. godini iznos od 10.000 kuna, a u ovom izvještajnom razdoblju ostvareno je 6.500,00 kn ili 65% plana, dok iste u prethodnoj godini nisu ostvarene.

***PRIHODI OD PRODAJE NEFINANCIJSKE IMOVINE***

Prihodi od prodaje nefinancijske imovine planirani su u 2021. godini u iznosu od 1.780.000 kn. Od toga se planiranih 1.300.000 kn odnosi na prihode od prodaje zemljišta u općinskom vlasništvu koji su u ovom izvještajnom razdoblju ostvareni u iznosu od 251.900,00 kn, što je 19% planiranog iznosa i 12 puta više nego u istom razdoblju prethodne godine. Iskazano odstupanje u skladu je s mogućnostima provedbe imovinsko-pravnih postupaka u pojedinom razdoblju, a znatnim dijelom ovisi i o iskazanom interesu za otkup zemljišta.

Nadalje, preostali planirani iznos od 480.000 kn odnosi se na prihode od prodaje građevinskih objekata, a u tome je 10.000 kn planirano na ime prihoda po osnovi otplate prodanih stanova nad kojima je ostvareno stanarsko pravo i koji su u ovom izvještajnom razdoblju, nakon podmirenja propisane obveze prema državnom proračunu, realizirani u iznosu od 1.769,93 kn, što je 18% planiranog iznosa i 25% manje nego prethodne godine. Preostalih 470.000 kn planiranih, odnosno 469.654,23 kn realiziranih prihoda odnosi se na vrijednost vodovodnih ogranaka u trupu spojne ceste Brnasi-Dovičići i pristupne ceste Ark Mihelić koji su preneseni u vlasništvo KD Vodovod i kanalizacija čime je izvršeno povećanje temeljnog uloga Općine Viškovo u tom komunalnom društvu.

**RASHODI POSLOVANJA**

Rashodi poslovanja planirani su planirani u iznosu od 58.851.650 kn, a ostvareni su u iznosu od 27.456.877,92 kn. Prema tome, u odnosu na polugodišnju razinu plana, rashodi poslovanja su manji za 7%, dok su u odnosu na izvršenje u istom razdoblju prethodne godine povećani za 26%. Veća odstupanja u odnosu na plan iskazana su na financijskim i ostalim rashodima te danim pomoćima unutar općeg proračuna, a u odnosu na izvršeno u prethodnoj godini odstupanja su pored navedenih zabilježena i na materijalnim rashodima, što je obrazloženo u nastavku.

Najveći udio u rashodima poslovanja imaju materijalni rashodi i naknade građanima i kućanstvima. Struktura izvršenih rashoda poslovanja i indeks odstupanja iskazani su u tablici u nastavku, kao i obrazloženje odstupanja unutar pojedinih skupina rashoda.

|  |  |  |  |  |  |  |
| --- | --- | --- | --- | --- | --- | --- |
| Skupina računa | Naziv računa | 01.-06.2020. | | 01.-06.2021. | | Indeks |
| Iznos | % udjela | Iznos | % udjela |
| 31 | Rashodi za zaposlene | 6.004.871 | 27,5 | 6.587.276 | 24,0 | 110 |
| 32 | Materijalni rashodi | 6.482.457 | 29,7 | 8.952.972 | 32,6 | 138 |
| 34 | Financijski rashodi | 179.140 | 0,8 | 237.730 | 0,9 | 133 |
| 35 | Subvencije | 1.831.213 | 8,4 | 1.867.483 | 6,8 | 102 |
| 36 | Pomoći unutar općeg proračuna | 273.669 | 1,3 | 373.306 | 1,3 | 136 |
| 37 | Naknade građanima i kućanstvima | 5.749.728 | 26,4 | 7.105.926 | 25,9 | 124 |
| 38 | Ostali rashodi | 1.288.844 | 5,9 | 2.332.185 | 8,5 | 181 |
|  | **UKUPNO** | **21.809.922** | **100,0** | **27.456.878** | **100,0** | **126** |

Od ukupno ostvarenih rashoda poslovanja na rashode poslovanja proračuna odnosi se 23.467.039 kn ili 85,5%, na rashode po osnovi prijenosa proračunskim korisnicima iz proračuna za financiranje rashoda poslovanja odnosi se 2.901.349 kn ili 10,5% te na konsolidirane rashode poslovanja proračunskih korisnika koji se financiraju iz vlastitih izvora prihoda proračunskih korisnika odnosi se 1.088.490 kn ili 4%.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Opis | **Općina Viškovo** | **Financiranje iz proračuna** | | | **Vlastiti prihodi** | | | **UKUPNO** | | | |
| Dječji vrtić Viškovo | Knjižnica Halubajska zora | UKUPNO | Dječji vrtić Viškovo | Knjižnica Halubajska zora | UKUPNO | Općina Viškovo | Dječji vrtić Viškovo | Knjižnica Halubajska zora | UKUPNO |
| **Rashodi poslovanja** | 23.467.039 | 2.652.232 | 249.117 | 2.901.349 | 1.057.129 | 31.361 | 1.088.490 | 23.467.039 | 3.709.361 | 280.478 | 27.456.878 |
| **% udjela** | 85,5 |  |  | 10,5 |  |  | 4,0 | 85,5 | 13,5 | 1,0 | 100,0 |

**Rashodi za zaposlene**

Rashodi za zaposlene planirani su u iznosu od 14.183.000 kn, a realizirani u iznosu od 6.587.275,83 kn, što je 46% planiranog iznosa i 10% više u odnosu na isto razdoblje prethodne godine. Odnose na plaće, doprinose na plaće i ostale rashode za zaposlene u Jedinstvenom upravnom odjelu Općine Viškovo, za zaposlene na EU projektu za poticanje zapošljavanja žena „Zaželi“ - Program „Ruke pomažu“, zaposlene kod proračunskih korisnika – Dječjem vrtiću Viškovo i Javnoj ustanovi Knjižnici i čitaonici Halubajska zora te na nositelje izvršne vlasti koji profesionalno obavljaju svoju dužnost.

U tome su bruto plaće planirane u iznosu od 11.718.150 kn, a realizirane u iznosu od 5.425.326,36 kn, što je ostvarenje od 46% planiranog iznosa i 6% više u odnosu na isto razdoblje prethodne godine. U odnosu na plan ovi su rashodi neznatno manji, dok su u odnosu na prethodnu godinu izvršeni s manjim odstupanjem zbog povećanja broja zaposlenika u općinskim tijelima od kojih je veći dio angažiran na poslovima u okviru projekata koji se financiraju iz sredstava EU pomoći te zbog povećanja iznosa osnovice za plaće proračunskih korisnika.

Nadalje, ostali rashodi za zaposlene planirani su u iznosu od 612.000 kn, a ostvareni u iznosu od 315.378,90 kn, što je 52% plana na godišnjoj razini i 3 puta više u odnosu na isto razdoblje prethodne godine. Realizacija ovih rashoda odnosi se na ostvarena prava iz radnog odnosa za službenike Jedinstvenog upravnog odjela Općine Viškovo, zaposlene na EU projektu za poticanje zapošljavanja žena „Zaželi“ - Program „Ruke pomažu“ te djelatnike proračunskih korisnika – Dječjeg vrtića Viškovo i Javne ustanove Knjižnice i čitaonice Halubajska zora koji se izvršavaju različitom dinamikom i u visini ostvarenih prava u skladu s aktima isplatitelja, što je ujedno i razlog iskazanih odstupanja u odnosu na plan i ostvarenje u prethodnoj godini.

Doprinosi na plaće su planirani u iznosu od 1.852.850 kn, a ostvareni u iznosu od 846.570,57 kn, odnosno na razini od 46% plana i 7% više u odnosu na izvršeno u usporednom razdoblju prethodne godine. Odnose se na propisane obveze po osnovi doprinosa za zdravstveno osiguranje koji se obračunava na bruto plaće i izvršava u skladu s dinamikom izvršavanja rashoda za plaće i propisanim obvezama.

**Materijalni rashodi**

Materijalni rashodi planirani su tekućim planom u iznosu od 17.635.450 kn, a realizirani u iznosu od 8.952.971,26 kn, što je 51% planiranog iznosa i 38% više u odnosu na isto razdoblje prethodne godine. Pojedini rashodi unutar ove skupine realizirani s većim ili manjim odstupanjima od naprijed utvrđenog, što je u nastavku obrazloženo.

**Naknade troškova zaposlenima**

Naknade troškova zaposlenima planirane su u iznosu od 512.500 kn, a ostvarene u iznosu od 224.571,58 kn, odnosno na razini od 44% plana i 30% više nego u istom razdoblju prethodne godine. U ovoj skupini planirani su rashodi za službena putovanja, naknade za prijevoz na posao i s posla, stručno usavršavanje zaposlenika te ostale naknade troškova nositeljima izvršne vlasti, službenicima Jedinstvenog upravnog odjela Općine Viškovo i zaposlenicima proračunskih korisnika. U pravilu, odstupanja unutar ovih rashoda posljedica su različite dinamike i stvarnih tekućih potreba općinske uprave i proračunskih korisnika tijekom izvještajnog razdoblja, a dijelom su i pod utjecajem vanjskih čimbenika kada se radi o stručnom usavršavanju ili službenim putovanjima, dok kretanje naknada za prijevoz na posao i s posla ovisi o broju i mjestu stanovanja zaposlenih. Utvrđeno odstupanje izvršenja ovih rashoda u odnosu na prethodnu godinu vezano je uz smanjenu realizaciju rashoda za službena putovanja i stručno usavršavanje u prethodnoj godini zbog primjene mjera zaštite od širenja korona virusne zaraze.

**Rashodi za materijal i energiju**

Rashodi za materijal i energiju planirani su tekućim planom u iznosu od 2.714.750 kn, a ostvareni su u iznosu od 1.348.222,54 kn, što je idealnih 50% plana te 16% više u odnosu na izvršenje u istom razdoblju prethodne godine. Unutar ove skupine izvršeni su rashodi za uredski materijal i ostale materijalne rashode s povećanjem od 22% u odnosu na isto razdoblje prethodne godine, rashodi za materijal i sirovine koji se u cijelosti odnose na namirnice za kuhinju Dječjeg vrtića Viškovo, s povećanjem od 84% u odnosu na isto razdoblje prethodne godine što je ukupno posljedica smanjene djelatnosti proračunskih korisnika u prethodnoj godini u skladu s mjerama zaštite od širenja epidemije korona virusa. Nadalje, rashodi za energiju izvršeni su s povećanjem od 11% u odnosu na isto razdoblje prethodne godine, a povećanje ovih rashoda vezano je uz proširenje mreže javne rasvjete i većeg utroška električne energije za grijanje u određenim poslovnim objektima. Također, unutar ove skupine izvršeni su i rashodi za materijal i dijelove za tekuće i investicijsko održavanje, a isti su u odnosu na prethodnu godinu smanjeni za 34%, ali su bez većeg utjecaja na ukupnu realizaciju ove grupe rashoda jer su ostvareni u manjem apsolutnom iznosu, kao i rashodi za sitni inventar i auto gume koji su manji za 43% u odnosu na isto razdoblje prethodne godine, što je ovisno o dinamici nabave i potrebama procesa rada. Na kraju, rashodi za službenu, radnu i zaštitnu odjeću i obuću, ostvareni su na razini od 2% izvršenja u istom razdoblju prethodne godine što je vezano uz izvanrednu potrebu nabave zaštitne radne odjeće i prateće opreme koja je izvršena u prethodnoj godini u svrhu zaštite zaposlenih u okolnostima koronavirusne epidemije.

**Rashodi za usluge**

Rashodi za usluge planirani su tekućim planom u iznosu od 11.997.650 kn, a ostvareni su u iznosu od 5.679.882,30 kn, što je 47% planiranog iznosa ili gotovo na polugodišnjoj razini plana te 40% više nego u prethodnoj godini, s tim da su pojedini rashodi unutar ove podskupine realizirani s većim ili manjim odstupanjima od naprijed utvrđenog. Tako su rashodi za usluge telefona, pošte i prijevoza u odnosu na isto razdoblje prethodne godine ostali gotovo na istoj razini, kao i zdravstvene i veterinarske usluge te računalne i ostale usluge. Međutim, najveće odstupanje utvrđeno je na rashodima za usluge tekućeg i investicijskog održavanja koji su porasli za 68%, kao i na rashodima za komunalne usluge koji su veći za 53% u odnosu na isto razdoblje prethodne godine. Navedena odstupanja dijelom su vezana uz različitu dinamiku izvršavanja rashoda u pojedinom razdoblju, ali uglavnom razlog odstupanja su stvarne tekuće potrebe održavanja koje su zbog kontinuiranog povećavanja javnih površina i drugih objekata komunalne infrastrukture značajno veće. Pored toga, u odnosu na isto razdoblje prethodne godine, porasli su za 32% rashodi za usluge promidžbe i informiranja, kao i rashodi za zakupnine i najamnine. Također, vezano uz utvrđena veća odstupanja izvršenja ovih rashoda treba uzeti u obzir i činjenicu da su zbog primjene mjera zaštite od korona virusne epidemije bile znatno smanjene aktivnosti u prethodnoj godini, a posljedično tomu i rashodi za pojedine usluge. Pored naprijed istaknutih povećanja, za intelektualne i osobne usluge utvrđeno je smanjenje rashoda za 16% u odnosu na prethodnu godinu, a isto je vezano uz rashode na EU projektima koji su dovršeni u prethodnoj godini.

**Naknade troškova osobama izvan radnog odnosa**

Naknade troškova osobama izvan radnog odnosa planirane su u iznosu od 2.000 kn za potrebe provođenja aktivnosti civilne zaštite, međutim iste u ovom izvještajnom razdoblju nisu ostvarene.

**Ostali nespomenuti rashodi poslovanja**

Ostali nespomenuti rashodi poslovanja planirani su tekućim planom u iznosu od 2.408.550 kn, a ostvareni su u iznosu od 1.700.294,84 kn, što je 71% planiranog iznosa i 56% više u odnosu na izvršenje u istom razdoblju prethodne godine. U okviru ovih rashoda izvršene su naknade za rad predstavničkog tijela, radnih tijela, Vijeća MO Marčelji i vijeća nacionalnih manjina te tijela za provedbu lokalnih izbora u ukupnom iznosu od 583.290,38 kn, što je 26% više u odnosu na isto razdoblje prethodne godine, uglavnom zbog povećanih rashoda vezanih uz izbore. Nadalje, premije osiguranja realizirane su u iznosu od 194.035,92 kn, reprezentacija u iznosu od 21.735,23 kn te članarine u iznosu od 41.000,00 kn, što je u odnosu na isto razdoblje prethodne godine u apsolutnom iznosu neznatno odstupanje. Pored toga, sudske, javnobilježničke i druge pristojbe i naknade te troškovi sudskih postupaka ostvareni su u ukupnom iznosu od 708.503,88 kn što je 95% više nego prethodne godine, a povećani su najvećim dijelom zbog obveze podmirenja naknade za smanjenje miješanog komunalnog otpada koja je obračunata u znatno većem iznosu u odnosu na planirano i izvršeno u prethodnoj godini. Također, značajno je odstupanje na ostalim nespomenutim rashodima poslovanja koji se odnose na rashode protokola, nagrade za javna priznanja, vodnu naknadu te na povrate komunalnih doprinosa, a isti su realizirani su u ukupnom iznosu od 151.729,43 kn ili 6,5 puta više nego u istom razdoblju prethodne godine. Na iskazano povećanje utjecali su rashodi vezani uz ostvareno pravo obveznika na povrat ranije uplaćenih komunalnih doprinosa koji je izvršen u ovoj godini po provedenim postupcima nadležnih županijskih, odnosno općinskih tijela.

**Financijski rashodi**

Financijski rashodi planirani su tekućim planom u iznosu od 1.187.500 kn, a izvršeni u iznosu od 237.730,31 kn, što je 20% plana i 33% više u odnosu na isto razdoblje prethodne godine. Odnose se na kamate za primljene kredite i ostale financijske rashode vezane uz kreditiranje, platni promet i zatezne kamate.

U tome su kamate za primljene kredite i zajmove planirane su u iznosu od 582.000 kn, a izvršene u iznosu od 201.966,20 kn, što je 35% plana i 30% više u odnosu na isto razdoblje prethodne godine, što je u skladu s preuzetim financijskim obvezama tijekom izvještajnog razdoblja. Odnose se na kamate vezane uz otplatu kredita po osnovi zaduženja Općine Viškovo krajem prosinca 2013. godine kod Slatinske banke d.d., Slatina te na kamate koje su vezane uz otplatu kredita po osnovi zaduženja Općine Viškovo u 2019. godini kod Hrvatske banke za obnovu i razvitak, a koje se izvršavaju u iznosima i rokovima u skladu s otplatnim planovima i ugovorenim kreditnim uvjetima.

Nadalje, ostali financijski rashodi planirani su u iznosu od 605.500 kn, a realizirani u iznosu od 35.764,11 kn, što je 6% planiranog iznosa i 51% više u odnosu na isto razdoblje prethodne godine, međutim odstupanja izvršenih rashoda u apsolutnom iznosu su neznatna te nemaju utjecaja na ukupnu realizaciju rashoda. Izvršeni su samo rashodi koji se odnose na tekuće redovne rashode za bankarske usluge, naknade za financijske usluge FINE i usluge platnog prometa u okviru kojih su podmireni i rashodi za usluge platnog prometa na izdvojenim računima za EU-projekte koji se financiraju iz proračunskih sredstava, dok se realizacija ostalih financijskih rashoda planiranih za nova zaduženja očekuje u drugom polugodištu.

**Subvencije**

Subvencije su planirane u iznosu od 4.078.000 kn, a izvršene u iznosu od 1.867.483,36 kn, što je 46% plana i 2% više u odnosu na isto razdoblje prethodne godine.

Odnose se na subvencije trgovačkim društvima u javnom sektoru koje su planirane u iznosu od 3.728.000 kn za subvencioniranje usluga KD-a Autotrolej d.o.o. Rijeka za javni prijevoz i koje su u ovom izvještajnom razdoblju izvršene u iznosu od 1.657.196 kn te za subvencioniranje usluga KD-a Viškovo za rad reciklažnog dvorišta koje su izvršene u iznosu od 200.000,00 kn, a sve u skladu s preuzetim obvezama tijekom izvještajnog razdoblja.

Pored toga, subvencije trgovačkim društvima, poljoprivrednicima i obrtnicima izvan javnog sektora koje se u cijelosti odnose na subvencije trgovačkim društvima izvan javnog sektora, odnosno na subvencije poduzetnicima u svrhu poticanja razvoja gospodarstva i smanjenja nezaposlenosti na području općine Viškovo, planirane su u iznosu od 350.000 kn, a izvršene u iznosu od 210.289,36 kn, u okviru čega je na ime komunalne naknade poduzetnicima koji su imali smanjene ili obustavljene aktivnosti zbog primjene mjera zaštite od epidemije korona virusa subvencionirano 14.908,87 kn. U usporedbi s planom realizirane su na razini od 60% planiranog iznosa, a u odnosu na isto razdoblje prethodne godine povećane su dva i pol puta, što je u skladu s preuzetim, odnosno ugovorenim obvezama temeljem prijava poduzetnika na javni poziv za dodjelu potpora, a detaljnije je obrazloženo u posebnom dijelu Proračuna.

**Pomoći dane u inozemstvo i unutar općeg proračuna**

Ukupni rashodi za dane pomoći planirani tekućim planom iznose 1.011.700 kn, a izvršeni su u iznosu od 373.305,80 kn, što je 37% plana i 36% više nego prethodne godine. U tome su realizirane sljedeće pomoći:

* kapitalne pomoći unutar općeg proračuna u ukupnom iznosu od 148.473,57 kn, i to pomoći dane Fondu za zaštitu okoliša za nabavku spremnika u iznosu od 145.829,71 kn i Gradu Rijeci za izgradnju sortirnice u iznosu od 2.643,86 kn iz namjenskih sredstava naplaćenih u cijeni komunalnih usluga odvoza otpada
* tekuće pomoći proračunskim korisnicama drugih proračuna u iznosu od 46.466,70 kn i to pomoći dane Domu zdravlja PGŽ u iznosu od 26.466,70 kn za javne potrebe u zdravstvenoj skrbi te Centru za brdsko-planinu poljoprivredu u iznosu od 20.000 kn za program sufinanciranja čiji je Općina Viškovo suosnivač
* pomoći temeljem prijenosa EU sredstava u iznosu od 178.365,59 kn koje se odnose na sredstva uplaćena Općini Klana koja je partner na projektu Zaželi – Ruke pomažu.

Realizacija ovih pomoći vezana je uz programe odobrene za financiranje na temelju provedenih javnih natječaja pa su u skladu s tim izvršeni rashodi u pojedinom izvještajnom razdoblju ili u skladu s ugovorenom dinamikom realizacije projekata, zbog čega su utvrđena odstupanja u odnosu na plan i prethodnu godinu.

**Ostale naknade građanima i kućanstvima iz proračuna**

Ostale naknade građanima i kućanstvima iz proračuna planirane su tekućim planom u iznosu od 13.462.000 kn, a ostvarene su u ukupnom iznosu od 7.105.925,80 kn, što je 53% plana i 24% više u odnosu na izvršenje u prethodnoj godini.

U tome su realizirane pomoći po osnovi socijalne skrbi i brige o djeci koje se odnose na naknade za novorođenčad, sufinanciranje smještaja djece u predškolskim ustanovama i produženog boravka u osnovnim školama, sufinanciranje nabave radnih bilježnica za učenike osnovne škole te stipendije učenicima i studentima. Nadalje, realizirane su naknade građanima i kućanstvima po osnovi socijalnih uvjeta i drugih prava koje se odnose na naknade za sufinanciranje cijene prijevoza korisnika, besplatnog smještaja djece u predškolskim ustanovama, subvencije troškova stanovanja, prehrane i drugih troškova korisnika socijalne ili zdravstvene skrbi koje su ostvarene temeljem odgovarajućih općinskih akata, a isplaćuju se u novcu ili se ostvaruju u naravi. Pored toga, realizirane su i pomoći starijim, bolesnim i invalidnim osobama u vidu novčane pomoći, nadalje pomoći za nabavu kompostera za kućanstva, pomoći obiteljima umrlih branitelja za troškove grobnog mjesta te pomoći koje se ostvaruju u okviru EU projekta Ruke pomažu.

Odstupanja u odnosu na plan i prethodnu godinu ovise o vrsti i broju ostvarenih prava u pojedinom razdoblju prema iskazanim potrebama mještana na području općine Viškovo, a u odnosu na prethodnu godinu povećanje se najvećim dijelom odnosi na povećanje broja subvencija za smještaj djece u alternativnim programima predškolskog odgoja i za novčane pomoći starijim osobama koje su u ovoj godini ranije isplaćene.

**Ostali rashodi**

Ostali rashodi planirani su u iznosu od 7.294.000 kn, a ostvareni u ukupnom iznosu od 2.332.185,56 kn, što je 32% plana i 81% više u odnosu na izvršenje u prethodnoj godini.

U tome su realizirane tekuće donacije u iznosu od 1.424.624,80 kn, što je izvršenje na razini od 38% planiranog iznosa i 12% više nego u istom razdoblju prethodne godine. Odnose se na tekuće donacije raznim neprofitnim organizacijama, udrugama građana, sportskim društvima, političkim strankama, nacionalnim manjinama i građanima, uključivo i Crveni križ, Turističku zajednicu Viškovo i Dobrovoljno vatrogasno društvo Halubjan. Realizirane su u skladu s preuzetim obvezama temeljem programa za financiranje javnih potreba po pojedinim područjima, zaključenim ugovorima s korisnicima sredstava, propisima i odlukama nadležnih tijela donesenim u izvještajnom razdoblju, iz čega proizlaze iskazana odstupanja, kako u odnosu na plan, tako i u odnosu na prethodnu godinu.

Nadalje, kapitalne donacije koje su planirane u iznosu od 887.500 kn za nabavu vatrogasnog vozila Dobrovoljnom vatrogasnom društvu Halubjan nisu realizirane u ovom izvještajnom razdoblju jer sukladno preuzetim obvezama pomoć dospijeva u drugom polugodištu ove godine.

Također, unutar ove stavke planirani su tekućim planom i rashodi za naknade šteta u iznosu od 70.000 kn, a isti su u ovom izvještajnom razdoblju ostvareni u iznosu od 40.947,48 kn za naknadu štete fizičkoj osobi sukladno sudskoj presudi.

Pored naprijed navedenih rashoda, planirana su i sredstva proračunske pričuve u iznosu od 100.000 kn za pokriće nepredviđenih rashoda koja u ovom izvještajnom razdoblju nisu korištena.

Osim toga, kapitalne pomoći planirane su u iznosu od 2.503.000 kn, a realizirane u iznosu od 866.613,28 kn, što je 35% planiranog iznosa i gotovo u cijelosti predstavljaju odstupanje u odnosu na prethodnu godinu u kojoj su ovi rashodi izvršeni u neznatnom iznosu.

U tome su realizirane pomoći dane KD-u Autotrolej u iznosu od 124.931,99 kn za nabavu i opremanje autobusa koje se financiraju iz razvojnih sredstava naplaćenih u cijeni komunalnih usluga javnog prijevoza na području općine, a izvršenje ovih pomoći ovisi o dinamici trošenja ostvarenih razvojnih sredstava i visini evidentiranih rashoda koji se utvrđuju prema podacima i obračunima komunalnog društava u skladu s ugovorenim obvezama.

Pored toga, realizirane su i pomoći KD-u Vodovod i kanalizacija za izgradnju vodovodnih ogranaka na području općine koje su u ovom izvještajnom razdoblju ostvarene u iznosu od 741.681,29 kn, što je detaljnije obrazloženo u izvještaju za posebni dio Proračuna. Odstupanja u odnosu na realizaciju u prethodnoj godini vezana su uz preuzete obveze i različitu dinamiku njihove realizacije.

***RASHODI ZA NABAVU NEFINANCIJSKE IMOVINE***

Rashodi za nabavu nefinancijske imovine planirani su tekućim planom u iznosu od 53.585.350 kn, a ostvareni su u iznosu od 6.470.563,43 kn, što je 12% plana i 23% manje nego u istom razdoblju prethodne godine. Odstupanja u odnosu na plan i izvršenje u prethodnoj godini iskazana su na gotovo svim stavkama rashoda nefinancijske imovine, a posljedica su različite dinamike i sadržaja nabave dugotrajne imovine.

**Rashodi za nabavu neproizvedene dugotrajne imovine**

U okviru ove skupine rashoda planirani su rashodi za nabavu materijalne imovine – prirodnih bogatstava, odnosno zemljišta u iznosu od 180.000 kn, a realizirani su u iznosu od 22.720,00 kn što je 13% plana i ukupno je odstupanje u odnosu na prethodnu godinu u kojoj nisu bili iskazani ovi rashodi. Ovakva kretanja u skladu su s tekućim potrebama nabave zemljišta i dinamikom rješavanja imovinsko-pravnih odnosa, a isto je detaljnije obrazloženo u izvještaju o izvršenju posebnog dijela Proračuna.

Također, u iznosu od 279.800 kn planirani su i rashodi za nematerijalnu imovinu koji se odnose na ulaganja na tuđoj imovini radi prava korištenja, u ovom slučaju na ulaganja vezana uz provedbu EU projekta „Za sretnije djetinjstvo“, a ista u ovom izvještajnom razdoblju nisu realizirana.

**Rashodi za nabavu proizvedene dugotrajne imovine**

Rashodi za nabavu proizvedene dugotrajne imovine planirani su tekućim planom u ukupnom iznosu od 51.700.500 kn, a realizirani su u iznosu od 6.100.318,58 kn, što je 12% planiranog iznosa i 23% manje u odnosu na ulaganja izvršena u istom razdoblju prethodne godine

**Građevinski objekti**

U okviru ove skupine rashoda tekućim planom planirani su rashodi za nabavu građevinskih objekata u iznosu od 48.157.500 kn, a realizirani su u iznosu od 4.915.326,53 kn, što je 10% planiranog iznosa i 32% manje nego u istom razdoblju prethodne godine. U sklopu ovih rashoda izvršena su ulaganja za:

* poslovne objekte u iznosu od 2.031.687,27 kn, a odnose se na rashode za izgradnju Područnog vrtića u Marčeljima u iznosu od 1.602.029,77 kn, na rashode za nabavljena tri kioska za tržnicu na javnoj površini u Marinićima 421.657,50 kn i na vrijednost darovanog kioska s autobusnom nadstrešnicom smještenog u Marinićima odnosi se 8.000,00 kn
* ceste i ostale prometne objekte (AOP 361) koji su realizirani u iznosu od 1.457.760,13 kn, a odnose se na izgradnju i rekonstrukciju ceste Mladenići-Ronjgi u iznosu od 431.249,59 kn, na izgradnju zidova i upojnih bunara na cestama 136.390,01 kn, izgradnju pristupnog puta u Benčanima za koji je utrošeno je 587.205,12 kn, za asfaltiranje nerazvrstanih cesta 268.874,95 kn, za izgradnju parkirališta kod NK-a Halubjan 10.150,00 kn te za raskrižje Sroki-Kimi Commerce 23.890,46 kn,
* ostale građevinske objekte u iznosu od 1.425.879,13 kn i to za proširenje javne rasvjete 224.610,19 kn, za igralište uz buduću osnovnu školu Marinići 8.750,00 kn, za usluge vezane uz izgradnju groblja 33.750,00 kn, za izgradnju dječjeg igrališta Vrtače 529.762,08 kn i za izgradnju dječjeg igrališta SRZ Marinići 629.006,86 kn.

Utvrđena odstupanja u odnosu na planirano detaljnije su obrazložena po kapitalnim projektima u okviru posebnog dijela Proračuna, a u odnosu na prethodnu godinu odstupanja su vezana uz različitu dinamiku ulaganja i planiranim projektima.

**Postrojenja i oprema**

Rashodi za nabavu postrojenja i opreme planirani su tekućim planom u iznosu od 1.202.000 kn, a ostvareni su u iznosu od 619.699,80 kn, što iznosi 52% plana i gotovo 7 puta više nego je ostvareno u prethodnoj godini.

U okviru ovih rashoda izvršeni su rashodi za nabavu računalne opreme, uredskog namještaja, telefona, klima uređaja, medicinske i druge opreme za ostale namjene, i to manjim dijelom za tekuće potrebe opremanja uredskih prostorija općinskih službi, proračunskih korisnika i pedijatrijske ambulante u Mrinićima, a većim dijelom za vanjsko i unutarnje opremanje novog objekta područnog vrtića u Marčeljima. Detaljnije obrazloženje vezano uz nabavljenu opremu dano je u izvještaju za posebni dio Proračuna.

**Prijevozna sredstva**

Rashodi za nabavu prijevoznih sredstva planirani su u iznosu od 305.000 kn i isti nisu ostvareni u ovom izvještajnom razdoblju.

**Knjige, umjetnička djela i ostale izložbene vrijednosti**

Ovi rashodi su planirani u iznosu od 130.000 kn, a realizirani u iznosu od 88.783,72 kn, što je na razini od 68% plana i na istoj razini kao u prethodnoj godini. Odnose se na rashode za nabavu knjiga proračunskog korisnika JU Knjižnica i čitaonica Halubajska zora.

**Nematerijalna proizvedena imovina**

Rashodi za nabavu nematerijalne proizvedene imovine planirani su tekućim planom u iznosu od 1.906.000 kn, a realizirani su iznosu od 476.508,53 kn, a to je 25% planiranog iznosa i 14% manje od realiziranog u istom razdoblju prethodne godine. Izvršeni rashodi najvećim dijelom se odnose na:

* rashode za projektnu dokumentaciju vezanu uz planiranu izgradnju prometnica, parkirališta, javnih površina i za druge manje projekte u iznosu od 346.777,28 kn
* ulaganja za računalne programe i to za doradu programa kolanja e-računa u iznosu od 4.250,00 kn
* rashode za izmjene i dopune prostorno-planskih dokumenata u iznosu od 125.481,25 kn.

Odstupanja u odnosu na plan detaljnije su obrazložena po kapitalnim projektima u okviru posebnog dijela Proračuna, a odstupanja u odnosu na prethodnu godinu u skladu su s planiranom dinamikom te potrebama i mogućnostima realizacije predmetnih kapitalnih ulaganja u pojedinom razdoblju.

**Dodatna ulaganja na građevinskim objektima**

Rashodi vezani uz dodatna ulaganja na građevinskim objektima planirani su tekućim planom u iznosu od 1.425.050 kn, a od toga za ulaganja na stanovima iz naplaćenih sredstava za otkupljene stanove na kojima je ostvareno stanarsko pravo planiran je iznos od 10.000 kn. Ova sredstva se u pravilu ne troše, nego se ostvareni prihodi po toj osnovi rezerviraju za buduća ulaganja na stanovima.

Pored navedenih, u preostalom iznosu planirana su dodatna ulaganja na poslovnim objektima, cestama i javnim površinama, a izvršena su u ukupnom iznosu od 347.524,85 kn ulaganja vezana uz uređenje sportske dvorane OŠ Sveti Matej, mjere smirivanja prometa na prometnicama i ulaganja za izradu ograde na dječjem igralištu Srokov Kal.

Odstupanja u odnosu na plan i prethodnu godinu u skladu su s potrebama i dinamikom realizacije projekata u pojedinim godinama.

**RASHODI PREMA FUNKCIJSKOJ KLASIFIKACIJI**

Sastavni su dio ovoga Izvještaja su i podaci o izvršenju rashoda klasificiranim i razvrstanim u skladu s njihovom namjenom prema propisanim brojčanim oznakama i nazivima funkcijske klasifikacije koja je preuzeta iz međunarodne klasifikacije funkcija države (COFOG) Ujedinjenih naroda.

U ovom izvještajnom razdoblju, s usporedbom izvršenja u istom razdoblju prethodne godine, izvršeni su rashodi prema funkcijskoj klasifikaciji kako je prikazano u tablici u nastavku:

|  |  |  |  |  |
| --- | --- | --- | --- | --- |
| Br. oznaka | Opis | Iznos | Iznos | Indeks |
| 01 | Opće javne usluge | 4.820.869,17 | 5.585.760,90 | 116 |
| 03 | Javni red i sigurnost | 430.226,21 | 359.207,98 | 83 |
| 04 | Ekonomski poslovi | 5.334.998,74 | 4.929.535,58 | 92 |
| 05 | Zaštita okoliša | 607.021,00 | 1.093.361,27 | 180 |
| 06 | Usluge unapređenja stanovanja i zajednice | 6.864.819,74 | 6.978.849,64 | 102 |
| 07 | Zdravstvo | 70.475,29 | 267.591,24 | 380 |
| 08 | Rekreacija, kultura i religija | 1.419.695,04 | 1.385.868,72 | 98 |
| 09 | Obrazovanje | 9.769.424,61 | 11.935.551,04 | 122 |
| 10 | Socijalna zaštita | 888.200,23 | 1.391.714,98 | 157 |
|  | **UKUPNO** | **30.205.730,03** | **33.927.441,35** | **112** |

U odnosu na prethodnu godinu ukupno su izvršeni rashodi prema funkcijskoj klasifikaciji s povećanjem od 12%, a unutar njih najveći rast zabilježen je na rashodima vezanim uz zdravstvo (3,8 puta više) i socijalnu zaštitu (57% više) koji se odnose na razne oblike pomoći obiteljima i kućanstvima, posebno za djecu, starije i bolesne te na rashode za EU projekte vezane uz socijalnu, zdravstvenu i obiteljsku skrb, kao i na rashodima za zaštitu okoliša (80% više) koji se odnose na rashode vezane uz gospodarenje otpadom, najvećim dijelom na poticajnu naknadu za smanjenje miješanog komunalnog otpada i subvencije za rad reciklažnog dvorišta. Usluge unapređenja stanovanja i zajednice koje se najvećim dijelom odnose na rashode za poboljšanje uvjeta stanovanja i za druge javne i komunalne pogodnosti, odnosno na rashode za održavanje i kapitalna ulaganja vezana uz komunalne objekte, osim prometnih objekata, izvršeni su gotovo na razini izvršenja prethodne godine. Rashodi za obrazovanje porasli su za 22%, a unutar toga najveći dio otpada na rashode vezane uz predškolsko obrazovanje, odnosno subvencioniranje cijene predškolskog odgoja i izgradnju objekta područnog vrtića u Marčeljima. Rashodi za opće javne usluge porasli su za 16%, a unutar toga izvršeni su rashodi za izvršna i zakonodavna tijela te za ostale opće usluge koje se najvećim dijelom odnose na rashode upravnih i stručnih općinskih tijela te na financijske rashode.

S druge strane, rashodi za ekonomske poslove koji su vezani uz cestovni promet, odnosno uz izgradnju i održavanje prometnica te javni prijevoz, smanjeni su u odnosu na isto razdoblje prethodne godine za 8%, dok su rashodi za rekreaciju, kulturu i religiju izvršeni gotovo na istoj razini. Rashodi za javni red i sigurnost koji se najvećim dijelom odnose na rashode za protupožarnu zaštite te dijelom i za civilnu zaštitu smanjeni su za 17%, što je u skladu s preuzetim obvezama financiranja u pojedinom razdoblju.

1. ***OBRAZLOŽENJE RAČUNA FINANCIRANJA***

**PRIMICI OD FINANCIJSKE IMOVINE I ZADUŽIVANJA**

Primici od financijske imovine i zaduživanja planirani su u ukupnom iznosu od 25.787.000 kn koji u ovom izvještajnom razdoblju nisu realizirani, međutim izvršene su pripreme, odnosno provedeni su svi potrebni postupci vezani uz zaduživanje za financiranje Kuće halubajskega zvončara i refinanciranje postojećih kredita Slatinske banke te osigurane suglasnosti Ministarstva financija, odnosno Vlade RH.

**IZDACI ZA FINANCIJSKU IMOVINU I OTPLATE ZAJMOVA**

Izdaci za financijsku imovinu i otplate zajmova planirani su u ukupnom iznosu od 6.320.000.000 kn, a ostvareni su u visini od 1.965.019,11 kn, što je na razini od 31% planiranog iznosa i 3,5 puta više nego u istom razdoblju prethodne godine. Odnose se na sljedeće:

* izdatke za dionice i udjele u glavnici u iznosu od 469.654,23 kn, a čine ih vrijednost vodovodnih ogranaka u trupu spojne ceste Brnasi-Dovičići i pristupne ceste Ark Mihelić koji su preneseni u vlasništvo KD Vodovod i kanalizacija čime je izvršeno povećanje temeljnog uloga Općine Viškovo
* izdatke za otplatu glavnice primljenih kredita i zajmova u iznosu od 1.495.364,88 kn, a u tome na otplatu glavnice primljenih kredita i zajmova od tuzemnih kreditnih institucija izvan javnog sektora i to kredita primljenog od Slatinske banke krajem 2013. godine, a koji je prema otplatnom planu u ovom razdoblju otplaćen u iznosu od 548.936,28 kn te na otplatu glavnice primljenih kredita i zajmova od tuzemnih kreditnih institucija u javnom sektoru i to kredita primljenog od Hrvatske banke za obnovu i razvitak u iznosu od 946.428,60 kn.

Izdaci za otplatu glavnice primljenih kredita izvršavaju se u skladu s planiranim iznosom za isplatu anuiteta dospjelih u izvještajnom razdoblju prema utvrđenom otplatnom planu i u skladu s ugovorenim kreditnim uvjetima.

***ANALITIČKI PRIKAZ RAČUNA FINANCIRANJA***

Temeljem članka 5., stavka 9. Pravilnika o polugodišnjem i godišnjem izvještaju o izvršenju proračuna („Narodne novine“, broj 24/13., 102/17., 1/20. i 147/20.) uz Račun financiranja daje se analitički prikaz ostvarenih primitaka i izvršenih izdataka po svakom pojedinačnom zajmu, kreditu i vrijednosnom papiru, kako slijedi:

|  |  |  |  |  |
| --- | --- | --- | --- | --- |
| **BROJČANA OZNAKA I NAZIV RAČUNA** | | **IZVRŠENJE 01.-06. 2020.** | **IZVRŠENJE 01.-06. 2021.** | **INDEKS 3/2** |
| 1 | | 2 | 3 | 4 |
| **8** | **Primici od financijske imovine i zaduživanja** | **6.226.125,41** | **0** | **-** |
| **81**  **815**  81532  **84** | **Primljeni povrati glavnice danih zajmova**  **Primici (povrati) glavnice zajmova danih kreditnim i ostalim financijskim institucijama izvan javnog sektora**  Povrat zajmova danih tuzemnim kreditnim institucijama izvan javnog sektora  **Primici od zaduživanja** | **957.276,46**  **957.276,46**  957.276,46  **5.268.848,95** | **0** | **-** |
| **842** | **Primljeni krediti i zajmovi od kreditnih i ostalih financijskih institucija u javnom sektoru** | **5.268.848,95** | **0** | **-** |
| 8422 | Primljeni krediti od kreditnih institucija u javnom sektoru | 5.268.848,95 | 0 | - |
| 84222 | Primljeni dugoročni kredit od Hrvatske banke za obnovu i razvitak | 5.268.848,95 | 0 |  |
| **5** | **Izdaci za financijsku imovinu i otplate zajmova** | **548.936,28** | **1.965.019,11** | **358** |
| **53** | **Izdaci za dionice i udjele u glavnici** | **0** | **469.654,23** | **0** |
| **532** | **Dionice i udjeli u glavnici trgovačkih društava u javnom sektoru** | **0** | **469.654,23** | **0** |
| 5321 | Dionice i udjeli u glavnici trgovačkih društava u javnom sektoru | 0 | 469.654,23 | 0 |
| **54** | **Izdaci za otplatu glavnice primljenih kredita i zajmova** | **548.936,28** | **1.495.364,88** | **272** |
| **542** | **Otplata glavnice primljenih kredita i zajmova od kreditnih i ostalih financijskih institucija u javnom sektoru** | **0** | **946.428,60** | **0** |
| 5422 | Otplata glavnice kredita primljenih od tuzemnih kreditnih institucija u javnom sektoru | 0 | 946.428,60 | 0 |
| **544** | **Otplata glavnice primljenih kredita i zajmova od kreditnih i ostalih financijskih institucija izvan javnog sektora** | **548.936,28** | **548.936,28** | **100** |
| 5443 | Otplata glavnice kredita primljenih od tuzemnih kreditnih institucija izvan javnog sektora | 548.936,28 | 548.936,28 | 100 |
| 544321 | Otplata glavnice kredita primljenog od Slatinske banke d.d., Slatina, partija broj 9313000287 | 425.186,28 | 425.186,28 | 100 |
| 544322 | Otplata glavnice kredita primljenog od Slatinske banke d.d., Slatina, partija broj 9313000295 | 123.750,00 | 123.750,00 | 100 |

1. ***OBRAZLOŽENJE RASPOLOŽIVIH SREDSTAVA IZ PRETHODNIH GODINA***

Iz prethodnih godina prenesen je manjak prihoda i primitaka u ukupnom iznosu od 3.337.519,56 kn koji se u cijelosti odnosi na rezultat proračuna s obzirom da proračunski korisnici nisu imali iskazan rezultat.

1. **OBRAZLOŽENJE STANJA POTRAŽIVANJA I OBVEZA**

**STANJE NENAPLAĆENIH POTRAŽIVANJA ZA PRIHODE**

Stanje nenaplaćenih potraživanja za prihode proračuna iskazano u konsolidiranoj bilanci na dan 30. lipnja 2021. godine iznosi ukupno 8.604.766,54 kn, a odnosi se na potraživanja proračuna u iznosu od 8.402.852,49 kn ili 97,6% udjela i potraživanja proračunskih korisnika i to Dječjeg vrtića Viškovo u iznosu od 201.914,05 kn ili 2,4% udjela. U ukupno iskazanim potraživanjima proračuna, nedospjela potraživanja iznose 4.549.628,09 kn ili 54% ukupnih potraživanja, dok je dospjelo preostalih 3.853.224,40 kn ili 46% potraživanja. U ukupno iskazanim potraživanjima Dječjeg vrtića Viškovo, nedospjela potraživanja iznose 167.755,75 kn ili 83% ukupnih potraživanja, dok je dospjelo preostalih 34.158,30 kn ili 17% potraživanja. Za naplatu dospjelih potraživanja se redovito poduzimaju odgovarajuće mjere te provode ovršni i drugi propisani postupci naplate. U usporedbi sa stanjem na dan 30. lipnja prethodne 2020. godine ukupni iznos potraživanja za prihode proračuna smanjen je za 36%, koliko i iznos dospjelih potraživanja. Analitički prikaz stanja potraživanja po pojedinoj vrsti proračunskih prihoda iskazan je u nastavku:

|  |  |  |
| --- | --- | --- |
| **BROJČANA OZNAKA I NAZIV RAČUNA** | | **STANJE NA DAN 30. 06. 2021.** |
| 1 | | 2 |
|  | **Potraživanja za prihode proračuna** | **8.402.852,49** |
| **16** | **Potraživanja za prihode poslovanja proračuna** | **8.378.485,79** |
| **161** | **Potraživanja za poreze** | **4.486.578,48** |
| 1613 | Porezi na imovinu | 3.851.347,06 |
|  | - porez na kuće za odmor | 15.200,33 |
|  | - porez na promet nekretnina | 3.836.146,73 |
| 1614 | Porezi na robu i usluge | 637.024,31 |
|  | - porezi na potrošnju | 24.068,78 |
|  | - porezi na tvrtku | 612.955,53 |
| **164** | **Potraživanja za prihode od imovine** | **211.770,23** |
| 1641 | Potraživanja za prihode od financijske imovine (zatezne kamate) | 44.774,06 |
| 1642 | Potraživanja za prihode od nefinancijske imovine | 166.996,17 |
|  | - potraživanja za dane koncesije | 4.231,34 |
|  | - potraživanja od zakupa poslovnog prostora | 0 |
|  | - potraživanja od zakupa zemljišta  - potraživanja za ostale prihode od imovine (grobne naknade) | 116.724,77  46.040,06 |
| 1643 | Potraživanja za kamate na dane zajmove (obročna otplata) | 0 |
| **165** | **Potraživanja za upravne, administrativne i druge pristojbe i naknade** | **3.678.644,19** |
| 1651  1652 | Potraživanja za upravne i administrativne pristojbe  Potraživanja za prihode po posebnim propisima | 123,21  452.747,34 |
|  | - potraživanja razvojnih sredstava naplaćena u cijeni komunalnih usluga  - potraživanja za prihode vodnog gospodarstva  - potraživanja za sredstva za izgradnju sortirnice  - ostali prihodi | 14.824,00  347.334,80  22.265,76  68.022,78 |
| 1653 | Potraživanja za komunalne doprinose i naknade | 3.225.773,64 |
|  | - potraživanja za komunalne doprinose | 1.692.981,86 |
|  | - potraživanja za komunalne naknade | 1.532.791,78 |
| **17** | **Potraživanja za prihode proračuna od prodaje nefinancijske imovine** | **24.366,70** |
|  | **Potraživanja za prihode proračunskih korisnika** | **201.914,05** |
| **16** | **Potraživanja za prihode poslovanja Dječjeg vrtića Viškovo** | **201.914,05** |
| **164** | **Potraživanja za prihode od imovine** | **0** |
| 1641 | Potraživanja za prihode od financijske imovine (zatezne kamate) | 0 |
| **165** | **Potraživanja za upravne, administrativne i druge pristojbe i naknade** | **201.914,05** |
| 1652 | Potraživanja za prihode po posebnim propisima | 201.914,05 |
|  | - potraživanja za prihode od sufinanciranja smještaja djece u vrtiću | 201.914,05 |

**STANJE NEPODMIRENIH DOSPJELIH OBVEZA**

Prema stanju obveza na dan 30. lipnja 2021. godine evidentirano je 319.243 kn nepodmirenih dospjelih obveza proračuna s manjim rokom prekoračenja roka plaćanja do 30 dana.

Ukupno evidentirane nedospjele obveze konsolidiranog proračuna na kraju ovog izvještajnog razdoblja utvrđene su u iznosu od 22.141.697 kn, od čega obveze za rashode poslovanja iznose 2.574.134 kn, obveze za nabavu nefinancijske imovine 1.998.685 kn i obveze za financijsku imovinu, odnosno obveze po kreditnim zaduženjima 17.568.878 kn.

**STANJE POTENCIJALNIH OBVEZA PO OSNOVI SUDSKIH POSTUPKA**

Stanje potencijalnih obveza po osnovi sudskih postupaka na dan 30. lipnja 2021. godine, prema vrijednosti pokrenutih sporova, iznosi ukupno 12.281.555,27 kn, što uključuje potencijalne obveze po vrijednosti spora u iznosu od 12.268.899,64 kn i parnične troškove u iznosu od 12.655,63 kn, a u cijelosti se odnosi na potencijalne obveze proračuna, s obzirom da proračunski korisnici nemaju obveza po toj osnovi. Iznos potencijalnih obveza za naknadu kamata nije uključen u ovim podacima, s obzirom da je isti moguće točno utvrditi tek po okončanju pojedinog spora.

Prema raspoloživim podacima na dan 30. lipnja 2021. godine potencijalne obveze proračuna po osnovi naknade parničnih troškova poznate su samo za dva postupka i iznose 12.655,63 kn, dok će za preostale postupke iste biti poznate tek po okončanju sporova. Analitički prikaz potencijalnih obveza po osnovi sudskih postupaka prema vrsti sporova iskazan je u nastavku:



1. **IZVJEŠTAJ O IZVRŠENIM PRERASPODJELAMA**

Tijekom ovog izvještajnog razdobljaOpćinska načelnica je sukladno odredbama članka 46. Zakona o proračunu („Narodne novine“, broj 87/08., 136/12. i 15/15.) i članka 17. Odluke o izvršavanju proračuna Općine Viškovo za 2021. godinu („Službene novine Općine Viškovo“, broj 8/20. i 14/20.) odobrila dvije preraspodjele unutar stavki Posebnog dijela Proračuna Općine Viškovo za 2021. godinu do propisanih 5% umanjenja na proračunskoj stavci koja se umanjuje, kako slijedi:

1. preraspodjela u Posebnom dijelu Proračuna Općine Viškovo za 2021. godinu („Službene novine Općine Viškovo“, broj 21/19.) odobrena je dana 15. siječnja 2021. godine na proračunskim stavkama, kako slijedi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Razdjel/glava | Program | Aktivnost/projekt | Račun | Izvor | Stavka | Plan za 2021. | Povećanje | Smanjenje | % povećanja /smanjenja |
| 003 /  00301 | 2011 | A211106 | 372 | 110 | Ostale naknade građanima i kućanstvima iz proračuna (p. 366) | 10.500.000 |  | 188.500 | 1,80 |
| 003 /  00301 | 4004 | A441005 | 329 | 110 | Ostali nespomenuti rashodi poslovanja (p. 860) | 440.000 | 188.500 |  | 42,84 |
|  |  |  |  |  | **U k u p n o** |  | **188.500** | **188.500** |  |

Budući da Proračunom Općine Viškovo za 2021. godinu („Službene novine Općine Viškovo“, broj 14/20.) nisu u dovoljnom iznosu planirani rashodi za poticajnu naknadu za smanjenje količine miješanog komunalnog otpada prikupljenog na području općine koja je temeljem izdanog Rješenja Fonda za zaštitu okoliša i energetsku učinkovitost utvrđena u iznosu znatno većem u odnosu na plan, ovom se Odlukom o 1. preraspodjeli unutar proračunskih stavaka Razdjela 003: Upravna tijela, Glave 00301: Jedinstveni upravni odjel izvršila preraspodjela planiranih sredstava na proračunskim stavkama na način da se dodatno planiraju, odnosno osiguravaju sredstva na ostalim nespomenutim rashodima unutar aktivnosti Gospodarenje otpadom u iznosu od 188.500 kn za navedenu naknadu, dok se proračunske stavke rashoda planirane za ostale naknade građanima i kućanstvima iz proračuna unutar aktivnosti Sufinanciranje smještaja djece u predškolskim ustanovama umanjuju za isti iznos, odnosno do visine propisanih ograničenja. Također, ova preraspodjela izvršena je unutar izvora financiranja: opći prihodi i primici proračuna te se u tom dijelu prethodno doneseni plan izvora nije izmijenio.

2. preraspodjela u Posebnom dijelu Proračuna Općine Viškovo za 2021. godinu („Službene novine Općine Viškovo“, broj 14/20. i 8/21.) odobrena je dana 12. travnja 2021. godine na proračunskim stavkama, kako slijedi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Razdjel/glava | Program | Aktivnost/projekt | Račun | Izvor | Stavka | Plan za 2021. | Povećanje | Smanjenje | % povećanja /smanjenja |
| 003 /  00301 | 2000 | A201001 | 323 | 110 | Rashodi za usluge (p. 202, 203) | 595.000 | 28.500 |  | 5,63 |
| 003 /  00301 | 2000 | A201001 | 329 | 110 | Ostali nespomenuti rashodi posl. (p. 205) | 20.000 | 23.000 |  | 115,00 |
| 003 /  00301 | 3000 | A301001 | 343 | 110 | Ostali financijski rashodi (p. 624) | 50.000 | 15.000 |  | 30,00 |
| 003 /  00301 | 3000 | A301001 | 383 | 110 | Kazne, penali i naknade štete (p. 626) | 5.000 | 45.000 |  | 900,00 |
| 003 /  00301 | 4002 | A421001 | 323 | 110 | Rashodi za usluge (p. 803) | 818.000 | 250.000 |  | 30,56 |
| 003 /  00301 | 4004 | A441011 | 323 | 110 | Rashodi za usluge (p. 880) | 116.000 | 15.000 |  | 12,93 |
| 003 /  00301 | 4006 | K461007 | 421 | 110 | Građevinski objekti (p. 960, 969) | 2.800.000 | 130.000 |  | 4,64 |
| 003 /  00301 | 2011 | A211106 | 372 | 110 | Ostale naknade iz proračuna (p. 366) | 10.500.000 |  | 508.000 | 4,84 |
| 003 /  00301 | 2000 | A201003 | 322 | 110 | Rashodi za materijal i energiju (p. 260) | 12.500 | 3.000 |  | 24,00 |
| 003 /  00301 | 2000 | A201003 | 329 | 110 | Ostali nespomenuti rashodi posl. (p. 264) | 168.500 | 1.500 |  | 0,89 |
| 003 /  00301 | 2000 | A201002 | 323 | 110 | Rashodi za usluge (p. 215) | 71.000 |  | 3.000 | 4,23 |
| 003 /  00301 | 4003 | A431003 | 451 | 432 | Dodatna ulaganja na građevinskim objektima (p. 824) | 204.000 | 50.000 |  | 24,51 |
| 003 /  00301 | 4003 | A431003 | 421 | 432 | Građevinski objekti (p. 821) | 1.138.000 |  | 50.000 | 4,39 |
| 003 /  00301 | 4004 | A441001 | 329 | 430 | Ostali nespomenuti rashodi poslovanja (p. 851) | 326.000 | 140.000 |  | 42,94 |
| 003 /  00301 | 4006 | K461007 | 421 | 430 | Građevinski objekti (p. 963) | 2.800.000 | 15.000 |  | 0,54 |
| 003 /  00301 | 4006 | K461007 | 426 | 430 | Nematerijalna proizvedena imovina (p. 980) | 141.000 | 13.000 |  | 9,22 |
| 003 /  00301 | 4006 | K461034 | 421 | 430 | Građevinski objekti (p. 914, 917) | 4.373.000 |  | 168.000 | 3,84 |
| 003 /  00301 | 2017 | T217107 | 368 | 5104 | Pomoći temeljem prijenosa EU sredstava (p. 562) | 90.000 | 53.700 |  | 59,39 |
| 003 /  00301 | 2017 | T217107 | 311 | 5104 | Plaće (bruto) (p. 545) | 137.000 |  | 6.850 | 5,00 |
| 003 /  00301 | 2017 | T217107 | 313 | 5104 | Doprinosi na plaće (p. 546) | 23.000 |  | 1.150 | 5,00 |
| 003 /  00301 | 2017 | T217107 | 322 | 5104 | Rashodi za materijal i energiju (p. 547) | 5.000 |  | 250 | 5,00 |
| 003 /  00301 | 2017 | T217107 | 323 | 5104 | Rashodi za usluge (p. 560) | 486.000 |  | 24.300 | 5,00 |
| 003 /  00301 | 2017 | T217107 | 421 | 5104 | Nematerijalna imovina (p. 563) | 294.500 |  | 14.700 | 4,99 |
| 003 /  00301 | 2017 | T217107 | 451 | 5104 | Dodatna ulaganja na građevinskim objektima (p. 567) | 129.000 |  | 6.450 | 5,00 |
| 003 /  00303 | 2004 | A241002 | 422 | 1123 | Postrojenja i oprema (p. 435) | 10.000 | 4.000 |  | 40,00 |
| 003 /  00303 | 2004 | A241001 | 323 | 1123 | Rashodi za usluge (p. 420) | 123.500 |  | 4.000 | 3,24 |
|  |  |  |  |  | **U k u p n o** |  | **786.700** | **786.700** |  |

Budući da Proračunom Općine Viškovo za 2021. godinu („Službene novine Općine Viškovo“, broj 14/20. i 8/21.) nisu predviđeni ili nisu planirani u dovoljnom iznosu određeni rashodi za koje je naknadno utvrđena potreba njihovog izvršavanja, ovom se Odlukom o 2. preraspodjeli unutar proračunskih stavaka Razdjela 003: Upravna tijela, Glave 00301: Jedinstveni upravni odjel te unutar proračunskih stavaka Glave 00303: Knjižnica i čitaonica Halubajska zora, izvršila preraspodjela planiranih sredstava na određenim proračunskim stavkama na način da se dodatno planiraju, odnosno osiguravaju potrebna sredstva za naknadno utvrđene potrebe, dok se u granicama propisanih ograničenja umanjuju proračunske stavke onih rashoda za koje je procijenjena takva mogućnost umanjenja. Također, ova preraspodjela izvršena je unutar izvora financiranja: opći prihodi i primici proračuna i prihodi za posebne namjene te se u tom dijelu prethodno doneseni plan izvora nije izmijenio.

***OBRAZLOŽENJE POSEBNOG DIJELA PRORAČUNA***

U nastavku se daje pregled izvršenja programa, odnosno aktivnosti i projekata u okviru razdjela/glava definiranih u skladu s organizacijskom klasifikacijom u Posebnom dijelu Proračuna Općine Viškovo za 2021. godinu.

Također, daje se i pregled izvršenja postavljenih ciljeva koji se planiranim programima namjeravaju postići te pokazatelje uspješnosti realizacije tih ciljeva u ovom izvještajnom razdoblju s odgovarajućim obrazloženjima odstupanja.

**RAZDJEL: 001 PREDSTAVNIČKO TIJELO**

**Glava: 00101 OPĆINSKO VIJEĆE**

**PROGRAM 1000 DJELATNOST PREDSTAVNIČKOG TIJELA**

Planirana sredstva za provođenje programa iznose 588.000,00 kuna, dok izvršenje iznosi 363.319,96 kuna, dakle program je izvršen sa 62%.

Unutar programa planirane su slijedeće aktivnosti:

**A101001 Osnovne aktivnosti predstavničkog tijela**

U sklopu ove aktivnosti planirani su rashodi vezani uz: naknade za rad predstavničkog tijela, članarina udruzi općina i općinske nagrade.

Planirana sredstva za provođenje navedene aktivnosti iznose 440.000,00 kuna, a realizirano je 307.410,64 kuna, odnosno 70%.

**Cilj:** Djelotvorno izvršavanje funkcije Općinskog vijeća Općine Viškovo i povećanje kvalitete rada.

|  |  |
| --- | --- |
| **Pokazatelj rezultata** | Redovito održavanje sjednica Općinskog vijeća, dostavljanje materijala u elektronskom obliku, redovita isplata naknada i troškova članovima Općinskog vijeća, odborima, nezavisnim vijećnicima, obračun i uplata zakonskih davanja u predviđenim rokovima |
| **Definicija** | Redovnim radom i donošenjem općih akata općinskog vijeća omogućuje se djelotvorno izvršavanje funkcije izvršne vlasti i općinske uprave |
| **Jedinica** | Broj |
| **Ciljana vrijednost (2021.)** | 8-10 |
| **Ostvarena vrijednost u izvještajnom razdoblju** | 4 |

**A101012 Posebne aktivnosti predstavničkog tijela**

U sklopu ove aktivnosti planirani su rashodi vezani uz: mjesečne objave promidžbenog teksta o Općini Viškovo u Primorskom Novom listu, objava akata općinskog vijeća u Službenim novinama Općine Viškovo i rashodi koji se odnose na reprezentaciju predstavničkog tijela.

Planirana sredstva za provođenje navedene aktivnosti iznose 67.000,00 kuna, a realizirano je 37.527,50 kuna, odnosno 56%.

**Cilj:** Pravodobno, svrsishodno i temeljito informiranje mještana o donesenim aktima Općinskog vijeća Općine Viškovo.

|  |  |
| --- | --- |
| **Pokazatelj rezultata** | Stupanj informiranosti mještana Općine Viškovo |
| **Definicija** | Većom informiranošću ostvaruje se između mještana i Općine bolja suradnja u rješavanju njihovih potreba |
| **Jedinica** | % stanovništva |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**A101004 Potpore političkim strankama i listama birača**

U sklopu ove aktivnosti planirani su rashodi vezani uz financiranje političkih stranaka vijećnika i nezavisnih vijećnika.

Planirana sredstva za provođenje navedene aktivnosti iznose 64.000,00 kuna, a realizirano je 18.381,82 kuna, odnosno 29%. Odstupanja u odnosu na plan pojavljuju se iz razloga što je tijekom travnja raspušten stari saziv predstavničkog tijela zbog održavanja lokalnih izbora u svibnju, a konstituiranje novog saziva predstavničkog tijela održano je 17. lipnja 2021.g. U tom periodu se ne isplaćuju potpore političkim strankama i listama birača, te je realizacija ostvarena kako je i navedeno.

**Cilj:** Financijska potpora političkim strankama i nezavisnim vijećnicima

|  |  |
| --- | --- |
| **Pokazatelj rezultata** | Aktivno sudjelovanje vijećnika i nezavisnih vijećnika u radu Općinskog vijeća |
| **Definicija** | Rad općinskih vijećnika |
| **Jedinica** | Broj vijećnika |
| **Ciljana vrijednost (2021.)** | 17 |
| **Ostvarena vrijednost u izvještajnom razdoblju** | 17 |

**A101003 Osnovne aktivnosti Savjeta mladih**

U sklopu ove aktivnosti planirani su rashodi za intelektualne usluge, ostale usluge, te rashodi vezani uz rashode reprezentacije i ostali nespomenuti rashodi poslovanja.

Planirana sredstva za provođenje navedene aktivnosti iznose 17.000,00 kuna, a realizirano je 0 kuna, odnosno 0%. Odstupanja u odnosu na plan pojavljuju se iz razloga što tijekom prve polovice 2021.g. nije bio konstituiran novi saziv Savjeta mladih.

**Cilj:** Predlaganje općinskom vijeću donošenje programa i drugih akata od značenja za unapređivanje položaja mladih na području Općine Viškovo te način rješavanja navedenih pitanja. Predlaganje mjera za ostvarivanje i provedbu odluka i programa o skrbi za mlade. Vođenje brige o informiranosti mladih o svim pitanjima značajnim za unapređivanje položaja mladih. Savjet mladih osniva se kao savjetodavno tijelo općinskog vijeća Općine Viškovo u cilju aktivnog uključivanja mladih u javni život Općine Viškovo.

|  |  |
| --- | --- |
| **Pokazatelj rezultata** | Povećanje aktivnosti Savjeta mladih kroz prihvaćeni program od strane Općinskog vijeća |
| **Definicija** | Svojim aktivnim radom Savjet mladih pomaže mladim ljudima da se postupno aktivno uključe u javni život Općine Viškovo |
| **Jedinica** | Broj aktivnosti u sklopu Programa Savjeta mladih |
| **Ciljana vrijednost (2021.)** | 0 |
| **Ostvarena vrijednost u izvještajnom razdoblju** | 0 |

**Glava: 00102 MJESNI ODBOR MARČELJI**

**PROGRAM 1003 AKTIVNOSTI MJESNOG ODBORA**

Planirana sredstva za provođenje programa iznose 57.000,00 kuna, dok izvršenje iznosi 21.238,00 kuna, dakle program je izvršen sa 37%.

Unutar programa planirane su slijedeće aktivnosti:

**A131001 Osnovne aktivnosti Mjesnog odbora Marčelji**

U sklopu ove aktivnosti planirani su rashodi vezani uz: rashode za intelektualne i osobne usluge, reprezentacija, naknade za rad tijela MO Marčelji, rashode za nabavu uređaja i opreme, kao i ostali materijalni rashodi - COVID.

Planirana sredstva za provođenje navedene aktivnosti iznose 57.000,00 kuna, a realizirano je 21.238,00 kuna, odnosno 37%.

**Cilj:** Razvijanje mjesne samouprave.

|  |  |
| --- | --- |
| **Pokazatelj rezultata** | Stupanj razvijenosti mjesne samouprave |
| **Definicija** | Većim stupnjem mjesne samouprave bolje su zadovoljene potrebe mještana MO Marčelji |
| **Jedinica** | Broj programa |
| **Ciljana vrijednost (2021.)** | 4 |
| **Ostvarena vrijednost u izvještajnom razdoblju** | 1 |

**Glava: 00103 VIJEĆE SRPSKE NACIONALNE MANJINE**

**PROGRAM 1000 DJELATNOST PREDSTAVNIČKOG TIJELA**

Planirana sredstva za provođenje programa iznose 100.000,00 kuna, dok izvršenje iznosi 52.870,80 kuna, dakle program je izvršen sa 53%.

Unutar programa planirane su slijedeće aktivnosti:

**A101011 Rad Vijeća srpske nacionalne manjine**

U sklopu ove aktivnosti planirani su rashodi vezani za naknade za rad članova Vijeća srpske nacionalne manjine, troškovi telefona, intelektualne usluge, rashodi za uredski materijal, reprezentaciju i ostali materijalni rashodi – COVID.

Planirana sredstva za provođenje navedene aktivnosti iznose 100.000,00 kuna, a realizirano je 52.870,80 kuna, odnosno 53%.

**Cilj:** Sudjelovanje srpske nacionalne manjine u javnom životu Općine Viškovo.

|  |  |
| --- | --- |
| **Pokazatelj rezultata** | Broj aktivnosti Vijeća srpske nacionalne manjine |
| **Definicija** | Sudjelovanje srpske nacionalne manjine u javnom životu Općine Viškovo putem VSNM |
| **Jedinica** | Broj |
| **Ciljana vrijednost (2021.)** | 2 |
| **Ostvarena vrijednost u izvještajnom razdoblju** | 1 |

**Glava: 00104 VIJEĆE BOŠNJAČKE NACIONALNE MANJINE**

**PROGRAM 1000 DJELATNOST PREDSTAVNIČKOG TIJELA**

Planirana sredstva za provođenje programa iznose 100.000,00 kuna, dok izvršenje iznosi 52.870,80 kuna, dakle program je izvršen sa 53%.

Unutar programa planirane su slijedeće aktivnosti:

**A101013 Rad Vijeća bošnjačke nacionalne manjine**

U sklopu ove aktivnosti planirani su rashodi vezani uz: naknade članovima vijeća, rashodi vezani za prijevoz, rashodi intelektualnih usluga i reprezentacija.

Planirana sredstva za provođenje navedene aktivnosti iznose 100.000,00 kuna, a realizirano je 52.870,80 kuna, odnosno 53%.

**Cilj:** Sudjelovanje bošnjačke nacionalne manjine u javnom životu Općine Viškovo. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj aktivnosti vijeća bošnjačke nacionalne manjine |
| **Definicija** | Sudjelovanje bošnjačke nacionalne manjine u javnom životu Općine Viškovo |
| **Jedinica** | Broj |
| **Ciljana vrijednost (2021.)** | 2 |
| **Ostvarena vrijednost u izvještajnom razdoblju** | 4 |

**RAZDJEL: 002 IZVRŠNO TIJELO**

**Glava: 00201 NOSITELJI IZVRŠNIH OVLASTI**

**PROGRAM 1001 DJELATNOST NOSITELJA IZVRŠNIH OVLASTI**

Planirana sredstva za provođenje programa iznose 730.000,00 kuna, dok izvršenje iznosi 322.798,53 kuna, dakle program je izvršen sa 44%.

Unutar programa planirane su slijedeće aktivnosti:

**A111006 Osnovne aktivnosti nositelja izvršnih ovlasti**

U sklopu ove aktivnosti planirani su rashodi vezani za plaće za redovan rad, doprinosi za zdravstveno osiguranje i zapošljavanje, službena putovanja, stručno usavršavanje nositelja izvršnih ovlasti i reprezentaciju, ostali nespomenuti rashodi za protokol i tekuće donacije u novcu.

Planirana sredstva za provođenje navedene aktivnosti iznose 630.000,00 kuna, a realizirano je 322.798,53 kuna, odnosno 51%.

**Cilj:** Djelotvorno izvršavanje osnovnih zadaća i poslova nositelja izvršnih ovlasti.

|  |  |
| --- | --- |
| **Pokazatelj rezultata** | Izvršavanje poslova iz djelokruga rada |
| **Definicija** | Učinkovito i pravovremeno izvršavanje preuzetih obveza iz djelokruga rada |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**RAZDJEL: 003 UPRAVNA TIJELA**

**Glava: 00301 JEDINSTVENI UPRAVNI ODJEL**

**PROGRAM 2000 AKTIVNOSTI UREDA NAČELNIKA**

Planirana sredstva za provođenje programa iznose 1.363.500,00 kuna, dok izvršenje iznosi 680.966,77 kuna, dakle program je izvršen sa 50%. Unutar programa planirane su slijedeće aktivnosti:

**A201001 Osnovne aktivnosti ureda načelnika**

U sklopu ove aktivnosti planirani su rashodi vezani za materijalne rashode i to za uredski i ostali materijal, usluge vezane za objave oglasa i natječaja, rashodi vezani za odvjetničke usluge, usluge vještačenja, procjenitelja, ostale intelektualne usluge, sudske pristojbe i javnobilježničke naknade, usluge pošte i prijevoza, za troškove sudskih postupaka.

Planirana sredstva za provođenje navedene aktivnosti iznose 721.500,00 kuna, a realizirano je 392.985,72 kuna, odnosno 54%.

**Cilj:** Djelotvorno izvršavanje osnovnih zadaća i poslova iz djelokruga rada. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Izvršavanje poslova iz djelokruga rada |
| **Definicija** | Obavljanje protokolarnih i administrativnih poslova vezanih za rad Općinskog načelnika i njegove zamjenike, Općinskog vijeća i njihovih radnih tijela, upravni, pravni, administrativni, opći i tehnički poslovi za potrebe općinske uprave, imovinsko-pravni poslovi, poslovi u vezi protokola i prigodnih svečanosti, informiranje sukladno zakonskim propisima |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**A201002 Manifestacije u organizaciji Općine**

U sklopu ove aktivnosti planirani su rashodi vezani uz: usluge promidžbe i informiranja o održavanju manifestacija povodom dana Općine Viškovo i zaštitnika Općine Viškovo Sv. Mateja, najam razglasa, troškovi reprezentacije, intelektualne i osobne usluge, usluge tekućeg održavanja za manifestacije, usluge prijevoza, promidžbe i informiranja, ostale usluge i ostali nespomenuti rashodi.

Planirana sredstva za provođenje navedene aktivnosti iznose 90.000,00 kuna, a realizirano je 9.095,37 kuna, odnosno 10%. Odstupanja u odnosu na plan pojavljuju se iz razloga pandemije uzrokovane virusom COVID 19, uslijed čega nije bilo moguće održati sve planirane aktivnosti planirane za prvu polovicu 2021.g.

**Cilj:** Uspješna i kvalitetna organizacija manifestacija.

|  |  |
| --- | --- |
| **Pokazatelj rezultata** | Broj uspješno organiziranih manifestacija |
| **Definicija** | Manifestacijama u organizaciji Općine promoviraju se programi udruga prihvaćeni u proračunskoj godini |
| **Jedinica** | Broj |
| **Ciljana vrijednost (2021.)** | 2 |
| **Ostvarena vrijednost u izvještajnom razdoblju** | 0 |

**A201004 Izdavanje Glasnika Općine Viškovo s prilozima**

U sklopu ove aktivnosti planirani su rashodi vezani uz: tiskanje Glasnika Općine Viškovo, tiskanje proračuna u malom te intelektualne usluge vezano za pripremu i pisanje tekstova za potrebe Glasnika.

Planirana sredstva za provođenje navedene aktivnosti iznose 159.000,00 kuna, a realizirano je 73.158,72 kuna, odnosno 46%.

**Cilj:** Izdavanje planiranog broja Glasnika.

|  |  |
| --- | --- |
| **Pokazatelj rezultata** | Broj objavljenih Glasnika |
| **Definicija** | Pravovremenim izdavanjem svih brojeva Glasnika mještani Općine Viškovo upoznati su sa radom općinske uprave, donesenim aktima Općinskog vijeća, objavljenim oglasima, manifestacijama, izvršenim programima udruga te ostalim zbivanjima značajnim za život i rad u Općini Viškovo |
| **Jedinica** | broj |
| **Ciljana vrijednost (2021.)** | 4 |
| **Ostvarena vrijednost u izvještajnom razdoblju** | 2 |

**A201006 Javni red i sigurnost**

U sklopu ove aktivnosti planirani su rashodi vezani uz potporu HGSS – stanica Rijeka.

Planirana sredstva za provođenje navedene aktivnosti iznose 10.000,00 kuna, a realizirano je 5.000,00 kuna ili 50%.

**Cilj:** Djelotvorno izvršavanje poslova iz djelokruga rada HGSS-stanica Rijeka.

|  |  |
| --- | --- |
| **Pokazatelj rezultata** | Izvršavanje poslova iz djelokruga rada HGSS-stanica Rijeka |
| **Definicija** | Djelotvorno i uspješno izvršavanje akcija spašavanja ljudi i stvari |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**A201005 Potpore udrugama od posebnog značaja**

U sklopu ove aktivnosti planirani su rashodi vezani uz financiranje programa i projekata udruga od posebnog značaja (Domovinski rat, NOB).

Planirana sredstva za provođenje navedene aktivnosti iznose 75.000,00 kuna, a realizirano je 0 kuna, odnosno 0%. Odstupanja koja utječu na manju realizaciju od planirane odnose se na činjenicu da se sredstva isplaćuju sukladno izvršenim aktivnostima i podnesenim zahtjevima udruga, a u ovom slučaju će to biti u drugoj polovici godine.

**Cilj:** Poštivanje tekovina Domovinskog rata i NOB-a obilježavanje svih važnijih datuma i obljetnica.

|  |  |
| --- | --- |
| **Pokazatelj rezultata** | Broj uspješno provedenih programa i projekata |
| **Definicija** | Obilježavanjem obljetnica i važnijih datuma vezano uz Domovinski rat i NOB prenosi se značaj istih na nove naraštaje |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**A201003 Izbori**

U sklopu ove aktivnosti planirani su rashodi vezani uz: naknade za rad izbornog povjerenstva, naknade za rad članova biračkih odbora, rashodi za uredski materijal i usluge promidžbe i informiranja, rashodi za usluge prijevoza, rashodi za tekuće donacije, rashodi za ostale usluge.

Planirana sredstva za provođenje navedene aktivnosti iznose 308.000,00 kuna, a realizirano je 200.726,96 kuna, odnosno 65%.

**Cilj:** Uspješno provedeni izbori

|  |  |
| --- | --- |
| **Pokazatelj rezultata** | Uspješnost provedbe izbora |
| **Definicija** | Izvršenje svih radnji i postupaka vezanih za potrebe provedbe izbora, a sve u skladu s uputama DIP-a |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**PROGRAM 2011 PREDŠKOLSKI ODGOJ I SKRB O DJECI**

Planirana sredstva za provođenje programa iznose 13.177.500,00 kuna, dok izvršenje iznosi 7.563.194,90 kuna, dakle program je izvršen sa 57%.

Unutar programa planirane su i izvršene slijedeće aktivnosti i kapitalni projekti:

**K211105 Izgradnja i opremanje objekata predškolskog odgoja**

U sklopu ovog kapitalnog projekta planirani su rashodi za izgradnju i opremanje područnog vrtića u Marčeljima te izvještavanje na EU projektu, izradu projektne dokumentacije, ishođenje dozvole i plaćanje vodnog doprinosa novog vrtića i jaslica Viškovo što uključuje i dvorišni objekt i pristupni put. Također, planirana su i sredstva za dodatna ulaganja na igralištu postojećeg dječjeg vrtića kao i dovršetak projektne dokumentacije za uređenje nove rekreacijske površine za vrtićku djecu, neposredno uz postojeći vrtić.

Planirana sredstva za provođenje navedenog kapitalnog projekta iznose 2.711.500,00 kuna, a u izvještajnom razdoblju realizirano je 2.036.855,80 kuna, odnosno 75 %.

U ovom izvještajnom razdoblju završena je izrada projektne dokumentacije te je ishođena građevinska dozvola za građenje novog dječjeg vrtića i jaslica u Viškovu, pravomoćna od 07.04.2021. godine. Također, završni su radovi i opremanje objekta područnog vrtića u Marčeljima te je za isti ishođena pravomoćna uporabna dozvola i predan zahtjev za izdavanje rješenja za početak obavljanja djelatnosti . Navedeni projekt financiran je sredstvima iz Europske unije.

**Cilj 1.:** Izgradnja područnog dječjeg vrtića u Marčeljima. Cilj je ostvaren.

|  |  |
| --- | --- |
| **Pokazatelj rezultata** | Izgrađen područni dječji vrtić |
| **Definicija** | postizanje dostatnog prostora za potrebe u predškolskom odgoju |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**Cilj 2.:** izrada projektne dokumentacije za novi vrtić i jaslice. Realizacija cilja je u skladu s planiranim.

|  |  |
| --- | --- |
| **Pokazatelj rezultata** | gotovost dokumentacije |
| **Definicija** | postizanje dostatnog prostora za potrebe u predškolskom odgoju |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 98 |

**Cilj 3.:** izrada projektne dokumentacije za dvorišni objekt novog vrtića i jaslica. Realizacija cilja je u skladu s planiranim.

|  |  |
| --- | --- |
| **Pokazatelj rezultata** | gotovost dokumentacije |
| **Definicija** | postizanje dostatnog prostora za potrebe u predškolskom odgoju |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 95 |

**Cilj 4.:** izrada projektne dokumentacije za pristupni put novog vrtića i jaslica. Realizacija cilja je u skladu s planiranim.

|  |  |
| --- | --- |
| **Pokazatelj rezultata** | gotovost dokumentacije |
| **Definicija** | postizanje dostatnog prostora za potrebe u predškolskom odgoju |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 95 |

**Cilj 5.:** izrada projektne dokumentacije za rekreacijsku površinu uz novi dječji vrtić. Cilj će se realizirati u skladu sa planiranom dinamikom.

|  |  |
| --- | --- |
| **Pokazatelj rezultata** | gotovost dokumentacije |
| **Definicija** | postizanje dostatnog prostora za potrebe u predškolskom odgoju |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 14 |

**Cilj 6.:** Dodatna ulaganja – igralište dječji vrtić Viškovo. Cilj će se realizirati u drugom djelu godine.

|  |  |
| --- | --- |
| **Pokazatelj rezultata** | Dodatno uređeno dječje igralište vrtića Viškovo |
| **Definicija** | Postizanje uvjeta potrebnih za kvalitetan, siguran i ugodan boravak djece na otvorenom |
| **Jedinica** | Komplet |
| **Ciljana vrijednost (2021.)** | 1 |
| **Ostvarena vrijednost u izvještajnom razdoblju** | 0 |

**A211106 Sufinanciranje smještaja djece u predškolskim ustanovama**

U sklopu ove aktivnosti planirani su rashodi vezani uz troškove sufinanciranja smještaja djece u predškolskim ustanovama čiji osnivač nije Općina Viškovo.

Planirana sredstva za provođenje navedene aktivnosti iznose 9.992.000,00 kuna, a realizirano je 5.377.852,11 kuna, odnosno 54%.

**Cilj**: Zadovoljavanje potreba mještana vezanih uz predškolski odgoj i obrazovanje u predškolskim ustanovama čiji osnivač nije Općina Viškovo.

|  |  |
| --- | --- |
| **Pokazatelj rezultata** | Broj korisnika predškolskog odgoja i obrazovanja u predškolskim ustanovama čiji osnivač nije Općina Viškovo |
| **Definicija** | Sufinanciranje smještaja djece u predškolskim ustanovama čiji osnivač nije Općina Viškovo |
| **Jedinica** | Broj |
| **Ciljana vrijednost (2021.)** | 495 |
| **Ostvarena vrijednost u izvještajnom razdoblju** | 513 |

**A211107 Ostale pomoći i naknade obiteljima za djecu**

U sklopu ove aktivnosti planirani su rashodi vezani uz: zadovoljavanje potreba djece sa smetnjama u razvoju i to u vidu usluga prijevoza te djece do škole, pomoć za opremu novorođenog djeteta, kao i rashodi potrebni za rad logopeda. Planirani su i rashodi za poklon pakete učenicima prvih razreda osnovnih škola te poklon paketi predškolskoj djeci u vrijeme božićnih i novogodišnjih blagdana, poklon paketi Djeda Božićnjaka i rashodi za tekuće donacije.

Planirana sredstva za provođenje navedene aktivnosti iznose 474.000,00 kuna, a realizirano je 148.486,99 kuna, odnosno 31%. Odstupanja koja utječu na manju realizaciju od planirane odnose se na činjenicu da se veliki dio aktivnosti provodi u drugoj polovici godine.

**Cilj 1:** Briga i pomoć djeci sa posebnim potrebama, povećanje nataliteta.

|  |  |
| --- | --- |
| **Pokazatelj rezultata** | Broj dodijeljenih pomoći za opremu novorođenčadi, broj paketa prvašićima i djeci predškolskog uzrasta. |
| **Definicija** | Dodjelom prigodnih poklona postiže se veće zadovoljstvo stanovništva. |
| **Jedinica** | Broj |
| **Ciljana vrijednost (2021.)** | 150 novorođene djece, 155 prvašića, 910 djece koja dobiju poklon Djeda Božićnjaka |
| **Ostvarena vrijednost u izvještajnom razdoblju** | 83 novorođene djece |

**Cilj 2:** Pomoć djeci koja imaju potrebe za uslugom logopeda.

|  |  |
| --- | --- |
| **Pokazatelj rezultata** | Broj djece koja su obuhvaćena logopedskom terapijom |
| **Definicija** | Uključivanjem djece koja imaju poremećaje s govorom u logopedsku terapiju liječe se odnosno u potpunosti uklanjaju teškoće kako bi djeca nesmetano krenula u školu |
| **Jedinica** | Broj |
| **Ciljana vrijednost (2021.)** | 15 |
| **Ostvarena vrijednost u izvještajnom razdoblju** | 12 |

**PROGRAM 2003 JAVNE POTREBE U OBRAZOVANJU**

Planirana sredstva za provođenje programa iznose 5.105.000,00 kuna, dok izvršenje iznosi 756.394,18 kuna, dakle program je izvršen sa 15%.

Unutar programa planirane su i izvršene slijedeće aktivnosti i kapitalni projekti:

**K231011 Izgradnja i opremanje školskih objekata**

U sklopu ovog kapitalnog projekta planirani su rashodi za izgradnju nove škole u Marinićima i igrališta i zelenih površina uz OŠ Marinići.

Također, u projekcijama za 2022. i 2023. godinu planirani su i radovi na uređenju parkirališta uz osnovnu školu Marinići te sufinanciranje gradnje nove škole u Marinićima.

Planirana sredstva za provođenje navedenog kapitalnog projekta iznose 3.500.000,00 kuna, a u izvještajnom razdoblju realizirano je 8.750,00 kuna.

U izvještajnom razdoblju u suradnji s PGŽ Izrađen je Investicijski elaborat izgradnje nove Osnovne škole Marinići te školskih sportskih igrališta, zelenih površina i javnog parkirališta uz zgradu škole a isti su prihvaćeni od strane predstavničkih tijela suinvestitora.

**Cilj 1.:** Izgradnja igrališta uz OŠ Marinići. Realizacija cilja je u skladu s planiranim, odnosno nastavak radova očekuje se u drugom djelu godine.

|  |  |
| --- | --- |
| **Pokazatelj rezultata** | Izgradnja igrališta uz OŠ Marinići |
| **Definicija** | Postizanje dodatnog prostora za provođenje programa osnovnoškolskog obrazovanja |
| **Jedinica** | % |
| **Polazna vrijednost** | 0 |
| **Ciljana vrijednost (2021.)** | 40 |
| **Ostvarena vrijednost u izvještajnom razdoblju** | 0 |

**Cilj 2.:** Izgradnja nove škole Marinići. U izvještajnom razdoblju nije predviđena realizacija cilja.

|  |  |
| --- | --- |
| **Pokazatelj rezultata** | Izgradnja OŠ Marinići |
| **Definicija** | Postizanje dodatnog prostora za provođenje programa osnovnoškolskog obrazovanja |
| **Jedinica** | % |
| **Polazna vrijednost** | 0 |
| **Ciljana vrijednost (2021.)** | 0 |
| **Ostvarena vrijednost u izvještajnom razdoblju** | 0 |

**A231009 Javne potrebe iznad standarda u osnovnom obrazovanju**

U sklopu ove aktivnosti planirani su rashodi vezani uz: nagrade odličnim učenicima i učeniku generacije, subvencije produženog boravka u osnovnim školama, sufinanciranje programa iznad standarda u osnovnom školstvu, nabavu radnih bilježnica za učenike osnovne škole, te za ostale potpore i pokroviteljstva u školstvu.

Planirana sredstva za provođenje navedene aktivnosti iznose 985.000,00 kuna, a realizirano je 327.794,24 kuna, odnosno 33%.

**Cilj:** Povećanje standarda učenika osnovnih škola i njihovih obitelji.

|  |  |
| --- | --- |
| **Pokazatelj rezultata** | Broj ispunjenih zahtjeva, broja odličnih učenika, zadovoljenje potreba za novim udžbenicima, broj pomoćnika u nastavi |
| **Definicija** | Dodjelom nagrade odlikašima i učeniku generacije potiče se kod djece želja za postizanjem što boljih rezultata. Nabavkom knjiga i sufinanciranjem produženog boravka obiteljima se pomaže u školovanju njihove djece. Zadovoljenjem potreba djece s posebnim potrebama postiže se njihovo bolje uključivanje u sve sfere života. |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**A231010 Javne potrebe iznad standarda u srednjem i visokom obrazovanju**

U sklopu ove aktivnosti planirani su rashodi vezani uz: sufinanciranje javnog prijevoza studentima te dodjelu stipendija učenicima i studentima.

Planirana sredstva za provođenje navedene aktivnosti iznose 620.000,00 kuna, a realizirano je 419.849,94 kuna, odnosno 68%.

**Cilj:** Povećanje standarda studenata i njihovih obitelji.

|  |  |
| --- | --- |
| **Pokazatelj rezultata** | Broj dodijeljenih stipendija, broj zahtjeva za subvenciju prijevoza |
| **Definicija** | Dodjelom stipendija učenicima srednjih škola i studentima postiže se kod njih želja za učenjem i daljnjim napredovanjem u radu. |
| **Jedinica** | Broj / % |
| **Ciljana vrijednost (2021.)** | 162/100 % riješenih zahtjeva |
| **Ostvarena vrijednost u izvještajnom razdoblju** | 162/100 % riješenih zahtjeva |

**PROGRAM 2005 JAVNE POTREBE U KULTURI I RELIGIJI**

Planirana sredstva za provođenje programa iznose 15.869.000,00 kuna, dok izvršenje iznosi 67.000,00 kuna.

Unutar programa planirane su i izvršene slijedeće aktivnosti i kapitalni projekti:

**K251022 Izgradnja i opremanje objekata kulture**

U sklopu ovog kapitalnog projekta planirani su rashodi za izradu projekta rekonstrukcije ulaza u Dom Marinići (izvedbeni projekt) te za plaćanje vodnog doprinosa.

Planirana sredstva za provođenje navedenog kapitalnog projekta iznose 50.000,00 kuna, a u izvještajnom razdoblju realizirano je 0,00 kuna, odnosno 0 %.

U ovom izvještajnom razdoblju ugovorena je te je započela izrada izvedbenih projekta za rekonstrukciju Doma Marinići kojim je predviđena dogradnja objekta sa ulazne strane i uređenje kata. Također, u tijeku je ishođenje građevinske dozvole.

**Cilj 1.**: Rekonstrukcija ulaza Doma Marinići - projektna dokumentacija. Realizacija ovog cilja je u skladu s planiranom dinamikom.

|  |  |
| --- | --- |
| **Pokazatelj rezultata** | Gotovost projekta |
| **Definicija** | Izrada projektne dokumentacije za rekonstrukciju ulaza u zgradu Doma Marinići i ishođenje građevinske dozvole |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 85 |

**K251025 Izgradnja i opremanje Zavičajne kuće zvončara**

U sklopu ovog kapitalnog projekta planirani su rashodi za izgradnju i opremanje Kuće Halubajskega zvončara, te izgradnju Parka skulptura.

Planirana sredstva za provođenje navedenog kapitalnog projekta iznose 15.259.000,00 kuna, a u izvještajnom razdoblju realizirano je 2.000,00 kuna, odnosno 0 %.

U izvještajnom razdoblju za Kuću Halubajskega zvončara provodio se postupak javne nabave za izgradnju Kuće Halubajskega zvončara, te je donesena je Odluka o odabiru izvođača radova, čime su se stekli uvjeti za potpisivanje Ugovora o javnoj nabavi radova. Također provodio se se postupak javne nabave za odbir usluga stručnog i obračunskog nadzora i koordinatora zaštite na radu.

Projekt je prijavljen na sufinanciranje korištenjem EU sredstava iz ITU programa aglomeracije Rijeka.

Realizirana sredstva u ovom obračunskom periodu odnose se na troškove za intelektualne usluge za provođenje postupka javne nabave.

**Cilj 1.:** Izgradnja i opremanje Kuće Halubajskega zvončara. Realizacija cilja je u skladu s planiranim, odnosno početak izgradnje se očekuje u drugom djelu godine.

|  |  |
| --- | --- |
| **Pokazatelj rezultata** | Dovršetak izgradnje i opremanja Kuće Halubajskega zvončara |
| **Definicija** | Postizanje dostatnog prostora za stvarne potrebe u kulturi te unaprjeđenje kulturne i turističke ponude |
| **Jedinica** | % |
| **Polazna vrijednost** | 0 |
| **Ciljana vrijednost (2021.)** | 30 |
| **Ostvarena vrijednost u izvještajnom razdoblju** | 0 |

**Cilj 2.:** Izgradnja Parka skulptura. U izvještajnom razdoblju nije predviđena realizacija cilja.

|  |  |
| --- | --- |
| **Pokazatelj rezultata** | Dovršetak izgradnje Parka skulptura |
| **Definicija** | Postizanje dostatnog prostora za stvarne potrebe u kulturi te unaprjeđenje kulturne i turističke ponude |
| **Jedinica** | % |
| **Polazna vrijednost** | 0 |
| **Ciljana vrijednost (2021.)** | 0 |
| **Ostvarena vrijednost u izvještajnom razdoblju** | 0 |

**A251027 Upravljanje i održavanje objekata kulture**

U sklopu ove aktivnosti planirana su sredstva za radove na tekućem i investicijskom održavanju objekata u vlasništvu Općine Viškovo, odnosno rodne kuće Ivana Matetića Ronjgova, Doma Marinići i Doma hrvatskih branitelja. Ovom aktivnosti predviđa se izvođenje radova kao što su ličenje dijelova objekta i drugi sitniji popravci u sklopu tekućeg održavanja objekata. Planirana sredstva za provođenje navedene aktivnosti iznose 60.000,00 kuna, a u izvještajnom razdoblju realizirano je 0,00 kuna, odnosno 0,00 %, budući je u drugom dijelu godine predviđena realizacija aktivnosti u skladu sa planom i prema stvarnim potrebama.

**Cilj 1.:** Usluge tekućeg i investicijskog održavanja objekata kulture. Realizacija cilja planira se za u drugom djelu godine u skladu sa planom i prema stvarnim potrebama.

|  |  |
| --- | --- |
| **Pokazatelj rezultata** | Izvršeni radovi |
| **Definicija** | Usluge tekućeg i investicijskog održavanja objekata kulture |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 0 |

**A251001 Potpore javnim ustanovama u kulturi**

U sklopu ove aktivnosti planirani su rashodi vezani uz sufinanciranje prihvaćenih programa i projekata proračunskim korisnicima drugih proračuna.

Planirana sredstva za provođenje navedene aktivnosti iznose 60.000,00 kuna, a realizirano je 0 kuna, odnosno 0%. Odstupanja koja utječu na manju realizaciju od planirane odnose se na činjenicu da se sredstva isplaćuju sukladno izvršenim aktivnostima i podnesenim zahtjevima. Zahtjevi po predmetnim aktivnostima podneseni su početkom druge polovice godine.

**Cilj:** Razvijanje dobrih navika mještana i djece u području kulture, književnosti i glazbe.

|  |  |
| --- | --- |
| **Pokazatelj rezultata** | Broj ostvarenih planiranih programa i projekata |
| **Definicija** | Organizacijom glazbenih večeri, književnih večeri, raznih glazbenih radionica i raznih natjecanja mladih glazbenika promovira se Općina te se mještani i djeca izvan naše Općine upoznaju sa glazbenom i kulturnom baštinom našeg kraja. |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**A251019 Potpore udrugama u kulturi**

U sklopu ove aktivnosti planirani su rashodi vezani uz: sufinanciranje programa i projekata udruga iz područja kulture.

Planirana sredstva za provođenje navedene aktivnosti iznose 375.000,00 kuna, a realizirano je 0 kuna, odnosno 0%. Odstupanja koja utječu na manju realizaciju od planirane odnose se na činjenicu da se sredstva isplaćuju sukladno izvršenim aktivnostima i podnesenim zahtjevima udruga.

**Cilj:** Razvijanje dobrih navika mještana i djece u području kulture, književnosti i glazbe i promocija Općine

|  |  |
| --- | --- |
| **Pokazatelj rezultata** | Broj ostvarenih planiranih programa i projekata |
| **Definicija** | Okupljanje i rad sa mještanima, posebno mladima putem udruga koje se bave kulturom, glazbom, umjetnošću, njegovanjem kulturnih obilježja nacionalnih manjina pridonosi boljoj suradnji među mještanima. Sudjelovanje na domaćim i drugim manifestacijama pridonosi promociji Općine. |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**A251020 Potpore vjerskim zajednicama**

U sklopu ove aktivnosti planirani su rashodi vezani uz tekuće donacije vjerskim zajednicama.

Planirana sredstva za provođenje navedene aktivnosti iznose 65.000,00 kuna i realizirano je 65.000,00 kuna, odnosno 100%.

**Cilj:** Tekuće donacije vjerskim zajednicama. Cilj je realiziran u potpunosti.

|  |  |
| --- | --- |
| **Pokazatelj rezultata** | Realizacija programa vjerskih zajednica |
| **Definicija** | Isplatom tekuće donacije daje se potpora razvoju vjerskih zajednica na području Općine Viškovo |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**PROGRAM 2006: JAVNE POTREBE U SPORTU, REKREACIJI I TEHNIČKOJ KULTURI**

Planirana sredstva za provođenje programa iznose 1.597.500,00 kuna, dok izvršenje iznosi 927.203,75 kuna, dakle program je izvršen sa 58%.

Unutar programa planirane su slijedeće aktivnosti:

**K261014 Izgradnja i opremanje sportskih objekata**

U sklopu ovog kapitalnog projekta planirana su sredstva za projektnu dokumentaciju premještanja boćališta u Marčeljima i atletske staze uz NK Halubjan te dodatna ulaganja na boćalištu Marinići. U projekcijama za 2022. i 2023. godinu planirana su sredstva za rekonstrukciju objekta NK Halubjan.

Planirana sredstva za provođenje navedenog kapitalnog projekta iznose 133.000,00 kuna, a u izvještajnom razdoblju realizirano je 84.775,00 kuna, odnosno 64 %.

U ovom izvještajnom razdoblju završena je izrada projektne dokumentacije za premještanje boćališta u Marčeljima te je izvršena zamjena dijela vanjske stolarije boćališta u Marinićima. Također, nastavljena je izrada glavnog projekta za izgradnju atletske staze i sportskih igrališta uz pomoćno igralište NK Halubjan. U ovom izvještajnom razdoblju završena je izrada projektne dokumentacije za premještanje boćališta u Marčeljima te je izvršena zamjena dijela vanjske stolarije boćališta u Marinićima. Također, nastavljena je izrada glavnog projekta za izgradnju atletske staze i sportskih igrališta uz pomoćno igralište NK Halubjan.

**Cilj 1:**  Dodatna ulaganja – uređenje objekta boćališta Marinići. Cilj je ostvaren.

|  |  |
| --- | --- |
| **Pokazatelj rezultata** | gotovost radova |
| **Definicija** | Osiguranje boljih uvjeta rada boćarskog kluba |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**Cilj 2:**  Izrada projektne dokumentacije za atletsku stazu u SRZ Halubjan. Realizacija cilja je u skladu s planiranim, odnosno završetak izrade dokumentacije očekuje se u drugom djelu godine.

|  |  |
| --- | --- |
| **Pokazatelj rezultata** | gotovost projekta |
| **Definicija** | postizanje dostatnog prostora za stvarne potrebe u sportu |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 0 |

**Cilj 3:**  Izrada projektne dokumentacije za premještanje boćališta u Marčeljima. Cilj je ostvaren.

|  |  |
| --- | --- |
| **Pokazatelj rezultata** | gotovost projekta |
| **Definicija** | postizanje dostatnog prostora za stvarne potrebe u sportu |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**Cilj 4:**  Rekonstrukcija objekta NK Halubjan. Realizacija cilja nije planirana u 2021. godini.

|  |  |
| --- | --- |
| **Pokazatelj rezultata** | Gotovost radova |
| **Definicija** | Unaprjeđenje sportske infrastrukture te unaprjeđenje kvalitete rada nogometnog kluba. |
| **Jedinica** | % |
| **Ciljana vrijednost (2021.)** | 0 |
| **Ostvarena vrijednost u izvještajnom razdoblju** | 52 |

**A261015 Upravljanje i održavanje sportskih objekata**

U sklopu ove aktivnosti planirano je izvođenje radova na tekućem i investicijskom održavanju sportskih objekata u vlasništvu Općine Viškovo. Predviđeno je izvođenje radova kao što su ličenje dijelova objekta i drugi sitniji popravci u sklopu tekućeg održavanja objekata, te servis umjetne trave na igralištu NK Halubjan. Također su planirana sredstva za dovršetak ulaganja u sportsku dvoranu, po ugovoru iz 2020. godine, a vezana uz nabavu nove sportske oprema čime bi se poboljšali uvjeti koji su potrebni za kvalitetno korištenja iste. Planirana sredstva za provođenje navedene aktivnosti iznose 183.500,00 kuna, a u izvještajnom razdoblju realizirano je 152.428,75 kuna, odnosno 83 %. Dio aktivnosti koji se odnosi na usluge tekućeg i investicijskog održavanja ostvaruje se u skladu sa planom i prema stvarnim potrebama te se nastavak realizacije planira u drugom dijelu godine, dok je cilj koji se odnosi na dodatna ulaganja u sportsku dvoranu u izvještajnom razdoblju realiziran u cijelosti.

**Cilj 1.:** Usluge tekućeg i investicijskog održavanja – sportski objekti. Realizacija cilja nastavlja se u drugom dijelu godine u skladu sa planom i prema stvarnim potrebama.

|  |  |
| --- | --- |
| **Pokazatelj rezultata** | Izvršeni radovi |
| **Definicija** | Usluge tekućeg i investicijskog održavanja sportskih objekata |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 48,69 |

**Cilj 2.:** Dodatna ulaganja – sportska dvorana. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Nabavljena nova sportska oprema za dvoranu |
| **Definicija** | Poboljšanje uvjeta za kvalitetno korištenje sportske dvorane |
| **Jedinica** | Komplet |
| **Ciljana vrijednost (2021.)** | 1 |
| **Ostvarena vrijednost u izvještajnom razdoblju** | 1 |

**A261014 Potpore sportašima i udrugama u sportu i rekreaciji**

U sklopu ove aktivnosti planirani su rashodi za tekuću donaciju Zajednici sportskih udruga Općine Viškovo i za nagrade za najbolje sportašice, sportaše i klubove s područja Općine Viškovo.

Planirana sredstva za provođenje navedene aktivnosti iznose 1.281.000,00 kuna, a realizirano je 690.000,00 kuna, odnosno 54%.

**Cilj:**  Povećanje razine psihofizičkog zdravlja mještana i natjecateljskog duha kod mladih.

|  |  |
| --- | --- |
| **Pokazatelj rezultata** | Broj ostvarenih planiranih programa i projekata, broj dodijeljenih nagrada |
| **Definicija** | Članstvom u sportskim klubovima i udrugama koje se bave sportom i rekreacijom postiže se veće psihofizičko zdravlje svih dobnih skupina mještana, posebno važno kod djece i mladih za budući razvoj te se razvija i natjecateljski duh. Takmičenje i postizanjem dobrih rezultata na domaćim i inozemnim natjecanjima te sudjelovanjem na raznim turnirima promovira se Općina |
| **Jedinica** | % ostvarenih planiranih programa, broj dodijeljenih nagrada sportskim klubovima/pojedincima |
| **Ciljana vrijednost (2021.)** | 100/2-2 |
| **Ostvarena vrijednost u izvještajnom razdoblju** | 100/2-2 |

**PROGRAM 2017: JAVNE POTREBE U PODRUČJU SOCIJALNE, ZDRAVSTVENE I OBITELJSKE SKRBI**

Planirana sredstva za provođenje programa iznose 4.736.500,00 kuna, dok izvršenje iznosi 1.510.819,23 kuna, dakle program je izvršen sa 32%.

Unutar programa planirane su slijedeće aktivnosti:

**A217100 Pomoći obiteljima i kućanstvima za stanovanje**

U sklopu ove aktivnosti planirani su rashodi vezani uz: naknade građanima za troškove električne energije, komunalne naknade, komunalnih usluga (vode i odvoza kućnog otpada), stanarine i pričuve.

Planirana sredstva za provođenje navedene aktivnosti iznose 57.000,00 kuna, a realizirano je 25.750,88 kuna, odnosno 45%.

**Cilj:** Povećanje osnovnih životnih uvjeta socijalno ugroženim obiteljima i kućanstvima. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Broj realiziranih zahtjeva kojima se postiže veća razina zadovoljavanja osnovnih životnih potreba |
| **Definicija** | Povećanjem osnovnih životnih uvjeta socijalno ugroženim obiteljima i domaćinstvima postiže se veće zadovoljstvo cjelokupnog stanovništva i smanjuje broj društveno neprihvatljivog ponašanja. |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**A217101 Ostale pomoći obiteljima i kućanstvima**

U sklopu ove aktivnosti planirani su rashodi vezani uz: naknade građanima za ogrjev, trošak nastavnog osoblja u produženom boravku, besplatne marende učenicima, besplatni javni prijevoz, besplatan boravak djece u ustanovama predškolskog odgoja, subvencije cijene grobnih mjesta za branitelje, te naknade u novcu za školske knjige.

Planirana sredstva za provođenje navedene aktivnosti iznose 860.000,00 kuna, a realizirano je 347.993,09 kuna, odnosno 40%.

**Cilj:**  Povećanje ostalih životnih uvjeta socijalno ugroženim obiteljima i kućanstvima.

|  |  |
| --- | --- |
| **Pokazatelj rezultata** | Broj realiziranih zahtjeva kojima se postiže veća razina zadovoljavanja ostalih životnih potreba |
| **Definicija** | Povećanjem ostalih životnih uvjeta socijalno ugroženim obiteljima i domaćinstvima postiže se veće zadovoljstvo cjelokupnog stanovništva i smanjuje broj društveno neprihvatljivog ponašanja. |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**T217102 Projekt Zaželi-program zapošljavanja žena – Ruke pomažu**

U sklopu ove aktivnosti planirani su rashodi vezani uz osposobljavanje nezaposlenih žena za gerontodomaćice, plaće za gerontodomaćice, putni troškovi za gerontodomaćice, plaće za voditelja i administratora na projektu, rashodi za promidžbu i vidljivost, rashodi za nabavu kućanskih higijenskih potrepština, rashodi na nabavu bicikli.

Planirana sredstva za provođenje navedene aktivnosti iznose 856.000,00 kuna, a realizirano je 413.005,81 kuna, odnosno 48%.

**Cilj 1:** Broj nezaposlenih žena koji se zaposlio kroz ovaj program

|  |  |
| --- | --- |
| **Pokazatelj rezultata** | Broj nezaposlenih žena koje su zaposlene kroz projekt |
| **Definicija** | Zaposlit će se nezaposlene žene i time se integrirati na tržište rada. Također, iste će pružiti potporu i podršku starijim osobama i osobama u nepovoljnom položaju. |
| **Jedinica** | Broj osoba |
| **Ciljana vrijednost (2021.)** | 15 |
| **Ostvarena vrijednost u izvještajnom razdoblju** | 15 |

**A217102 Ostale pomoći starijim osobama**

U sklopu ove aktivnosti planirani su rashodi vezani uz: podjelu poklon bonova osobama sa prebivalištem u Općini Viškovo koje su navršile 75 godina starosti. Poklon bonovi će se realizirati u vrijeme božićnih i novogodišnjih blagdana u određenom trgovačkom centru i odnose se na cjelokupni asortiman prehrambene i neprehrambene robe. Također, u sklopu ove aktivnosti planiraju se sredstva za subvenciju dnevnog boravka starijih osoba u posebne programe ustanova za starije i nemoćne osobe, kao i sredstva za isplatu dodatka na mirovine osobama starijim od 65 godina s područja Općine Viškovo.

Planirana sredstva za provođenje navedene aktivnosti iznose 575.000,00 kuna, a realizirano je 397.000,00 kuna, odnosno 69%.

**Cilj 1:** Briga o osobama osoba starije životne dobi kroz dodjelu pomoći.

|  |  |
| --- | --- |
| **Pokazatelj rezultata** | Broj poklon bonova osobama starije životne dobi |
| **Definicija** | Dodjelom poklon bonova ostvaruje se mogućnost da osobe starije životne dobi na prikladniji način provedu božićne i novogodišnje blagdane |
| **Jedinica** | Broj poklon bonova |
| **Ciljana vrijednost (2021.)** | 700 |
| **Ostvarena vrijednost u izvještajnom razdoblju** | 0 |

**Cilj 2:** Briga za starije i nemoćne osobe.

|  |  |
| --- | --- |
| **Pokazatelj rezultata** | Broj osoba starije životne dobi smještenih u ustanovama za starije i nemoćne osobe tijekom godine |
| **Definicija** | Za osobe starije životne dobi, osigurava se subvencija smještaja u ustanove za starije i nemoćne osobe i to u programe „Dnevnog boravka“ za starije osobe. U sklopu tih programa osobama se osiguravaju obroci tokom dana, medicinski nadzor, ležaj za odmor, društvo s ostalim korisnicima ustanove. |
| **Jedinica** | Broj osoba |
| **Ciljana vrijednost (2021.)** | 1 |
| **Ostvarena vrijednost u izvještajnom razdoblju** | 0 |

**Cilj 3:** briga o osobama starije životne dobi kroz dodjelu novčane pomoći

|  |  |
| --- | --- |
| **Pokazatelj rezultata** | Broj osoba starijih od 65 godina koji su primili jednokratnu godišnju novčanu pomoć |
| **Definicija** | Za osobe starije od 65 godina osigurava se jednokratna godišnja novčana pomoć s ciljem da im se nadomjeste nedostatna mjesečna primanja u starijoj životnoj dobi |
| **Jedinica** | Broj osoba |
| **Ciljana vrijednost (2021.)** | 600 |
| **Ostvarena vrijednost u izvještajnom razdoblju** | 565 |

**A217103 Potpore ustanovama i udrugama za starije osobe**

U sklopu ove aktivnosti planirani su rashodi vezani uz: financiranje predloženih programa i projekata udruga za starije osobe kojima se zadovoljavaju društvene, kulturne, sportske, zdravstvene, socijalne informacijske i ostale potrebe osoba treće životne dobi.

Planirana sredstva za provođenje navedene aktivnosti iznose 44.000,00 kuna, a realizirano je 0 kuna, odnosno 0%. Odstupanja koja utječu na manju realizaciju od planirane odnose se na činjenicu da se sredstva isplaćuju sukladno izvršenim aktivnostima i podnesenim zahtjevima.

**Cilj:** Briga o osobama treće životne dobi podizanjem njihovog životnog standarda (izleti, druženja, tjelovježba, sudjelovanje na manifestacijama, sportska natjecanja, međusobna pomoć u savladavanju životnih nedaća, informatičko opismenjivanje i dr.).

|  |  |
| --- | --- |
| **Pokazatelj rezultata** | Broj programa i aktivnosti koje umirovljenici provode |
| **Definicija** | Razina društvenog standarda umirovljenika |
| **Jedinica** | broj |
| **Ciljana vrijednost (2021.)** | 1 |
| **Ostvarena vrijednost u izvještajnom razdoblju** | 0 |

**A217105 Aktivnosti zdravstvene zaštite građana**

U sklopu ove aktivnosti planirani su rashodi vezani uz donacije za savjetovalište za prehranu dojenčadi, palijativnu skrb, sufinanciranje dežurstava ordinacija pedijatrije, stomatologije i opće/obiteljske medicine na lokalitetu Cambierieva. Zatim tu rashodi vezani uz sufinanciranje programa Crvenog križa, dobrovoljnih davaoca krvi i udruga čiji programi poboljšavaju zdravstvenu zaštitu mještana Općine, kao i rashodi vezani uz javno zdravstvenu zaštitu mještana i djece, edukacije, tribine i savjetovanja mještana, djece, nastavnika i zdravstvenih djelatnika, te rashodi vezani uz: nabavku i tekuće održavanje opreme za invalide i hendikepirane osobe, troškove za povremeni prijevoz invalidnih i hendikepiranih osoba. Također tu su planirana i sredstva za nabavu opreme za grijanje zdravstvene stanice.

Planirana sredstva za provođenje navedene aktivnosti iznose 616.000,00 kuna, a realizirano je 198.244,88 kuna, odnosno 32%. Odstupanja koja utječu na manju realizaciju od planirane odnose se na činjenicu da se sredstva isplaćuju sukladno izvršenim aktivnostima i podnesenim zahtjevima.

**Cilj 1:**  Povećanje zdravstvene zaštite i razine zdravlja cjelokupnog stanovništva.

|  |  |
| --- | --- |
| **Pokazatelj rezultata** | Broj korisnika usluga prehrane dojenčadi, realizacija zatraženih intervencija palijativne skrbi |
| **Definicija** | Povećanjem razine zdravlja povećava se radna sposobnost stanovništva |
| **Jedinica** | Broj /% |
| **Ciljana vrijednost (2021.)** | 20/100 |
| **Ostvarena vrijednost u izvještajnom razdoblju** | 21/100 |

**Cilj 2.:**  Sufinanciranje rada ordinacija na lokalitetu Cambierieva.

|  |  |
| --- | --- |
| **Pokazatelj rezultata** | Osigurati potrebnu zdravstvenu zaštitu sufinanciranjem dežurstava |
| **Definicija** | Sufinanciranje dežurstava ordinacija pedijatrije, stomatologije i opće/obiteljske medicine na lokalitetu Cambierieva. |
| **Jedinica** | % sufinanciranja u odnosu na ostale JLS |
| **Ciljana vrijednost (2021.)** | 6,76 |
| **Ostvarena vrijednost u izvještajnom razdoblju** | 6,76 |

**Cilj 3:** Povećanje zdravstvene zaštite i razine zdravlja cjelokupnog stanovništva.

|  |  |
| --- | --- |
| **Pokazatelj rezultata** | Broj programa koji se odnose na akcije Crvenog križa, akcija dobrovoljnog darivanja krvi, edukaciju liječenih alkoholičar. |
| **Definicija** | Povećanje radne sposobnosti stanovništva zbog povećanja zdravstvenog standarda. |
| **Jedinica** | Broj prihvaćenih programa |
| **Ciljana vrijednost (2021.)** | 10 |
| **Ostvarena vrijednost u izvještajnom razdoblju** | 0 |

**Cilj 4:**  Povećanje standarda teško oboljelim i hendikepiranim mještanima.

|  |  |
| --- | --- |
| **Pokazatelj rezultata** | Broj sklopljenih ugovora o povremenom prijevozu, broj korisnika opreme za invalide |
| **Definicija** | Bolesnim i hendikepiranim osobama olakšava se svakodnevni život u zajednici |
| **Jedinica** | Broj |
| **Ciljana vrijednost (2021.)** | 3 ugovora o prijevozu, 30 korisnika medicinske opreme |
| **Ostvarena vrijednost u izvještajnom razdoblju** | 3 ugovora o prijevozu, 30 korisnika medicinske opreme, |

**T217106 Projekt od prevencije do zdravlja**

U sklopu ove aktivnosti planirani su rashodi vezani uz organizaciju ukupno četiri tjedna zdravlja i to na Viškovu i u Loparu.

Planirana sredstva za provođenje navedene aktivnosti iznose 215.500,00 kuna, a realizirano je 105.524,62 kuna, odnosno 49%. Odstupanja koja utječu na manju realizaciju vezana su za pandemiju uzrokovane virusom COVID 19 te nemogućnost održavanja Tjedna zdravlja u planiranom obliku, već online.

**Cilj 1:** Broj organiziranih tjedana zdravlja

|  |  |
| --- | --- |
| **Pokazatelj rezultata** | Broj tjedana zdravlja |
| **Definicija** | Projekt „Od prevencije do zdravlja“ ima za cilj povećanje znanja i svijesti o važnosti promocije zdravlja i prevencije bolesti raka pluća. Cilj je također promicanje zdravih navika i zdravlja. Ciljana skupina su mlađi od 25 godina, stariji od 54 godine, zaposlene i samozaposlene osobe, nezaposlene uključujući dugotrajno nezaposlene te neaktivno stanovništvo kojima će se pružiti edukacija, pomoć i motivacija radi daljnjeg pravilnog postupanja u primjeni zdravih životnih navika u svakodnevnom životu. |
| **Jedinica** | Broj |
| **Ciljana vrijednost (2021.)** | 2 |
| **Ostvarena vrijednost u izvještajnom razdoblju** | 1 |

**T217107 Projekt Za sretnije djetinjstvo**

U sklopu ove aktivnosti planirani su rashodi za plaće, usluge promidžbe, najamnine, intelektualne usluge, rashodi za nabavu didaktike, rashodi uređenja senzorne sobe, rashodi za nabavu uredske i sportske opreme.

Planirana sredstva za provođenje navedene aktivnosti iznose 1.251.000,00 kuna, a u izvještajnom razdoblju realizirano je 23.299,95 kuna, odnosno 2%. S obzirom da su krajem izvještajnog razdoblja bili u provedbi postupci nabave, većina rashoda teretit će drugi dio 2021. godine.

**Cilj 1:** Broj provedenih aktivnosti

|  |  |
| --- | --- |
| **Pokazatelj rezultata** | Broj uspostavljene socijalne usluge (rehabilitacijski tim i mobilni tim)/uspostavljen besplatni sportski sadržaj/uređena i opremljena senzorna soba |
| **Definicija** | Projekt „Za sretnije djetinjstvo“ ima za cilj za djecu s teškoćama u razvoju i problemima u ponašanju uspostaviti usluge rehabilitacijskog i mobilnog tima, urediti i opremiti senzornu sobu za potrebe provedbe rehabilitacijskog programa. Za djecu slabijeg ekonomskog statusa predviđena je uspostava Atletske škole i Škole trčanja. |
| **Jedinica** | Broj |
| **Ciljana vrijednost (2021.)** | 2/2/1 |
| **Ostvarena vrijednost u izvještajnom razdoblju** | 0 |

**K217101 Izgradnja i opremanje objekata socijalne, zdravstvene i obiteljske skrbi**

U sklopu ove aktivnosti planirani su rashodi za izradu projektne dokumentacije (glavni i izvedbeni projekt) te ishođenje građevinske dozvole za izgradnju Centra za rehabilitaciju na području Općine Viškovo. U sklopu istoga, osim stambene zajednice i poludnevnog boravka za korisnike centra, planirani su i prostori za udruge s područja općine Viškovo odnosno za socijalno zdravstvene djelatnosti.

Planirana sredstva za provođenje navedenog kapitalnog projekta iznose 262.000,00 kuna, a u izvještajnom razdoblju realizirano je 0,00 kuna, odnosno 0 %.

U ovom izvještajnom razdoblju započeo je postupak javne nabave za izbor izrađivača projektne dokumentacije te je bio u tijeku postupak pregleda i ocjene ponuda.

**Cilj 1:**  Izrada projektne dokumentacije za izgradnju Centra za rehabilitaciju na području općine. Realizacija cilja je u skladu s planiranim.

|  |  |
| --- | --- |
| **Pokazatelj rezultata** | gotovost projekta |
| **Definicija** | Unaprjeđenje kvalitete pružanja socijalnih usluga na području općine Viškovo. |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 0 |

**PROGRAM 3000: AKTIVNOSTI PRORAČUNA, FINANCIJA I RAČUNOVODSTVA**

Ukupno planirana sredstva na razini programa iznose 16.662.000 kuna, a izvršeno je 5.601.156,29 kuna, što je na razini od 34% plana.

Unutar programa planirani su i izvršeni sljedeći projekti i aktivnosti:

**1.Aktivnost A301001: Zajednički troškovi odjela**

U sklopu ove aktivnosti planirani su i izvršeni rashodi vezani uz plaće i ostala prava službenika Jedinstvenog upravnog odjela Općine Viškovo, rashodi vezani uz stručna osposobljavanja, službena putovanja, literaturu, gorivo za službena vozila, sitni inventar, usluge telefona i interneta, računalne usluge, usluge održavanja opreme, intelektualne i grafičke usluge, najamnine za računalnu i drugu opremu te licence za antivirusne programe, kao i rashodi vezani uz osobe na stručnom usavršavanju. Također, u sklopu ove aktivnosti planirani su financijski rashodi za bankarske usluge i usluge platnog prometa, zatezne kamate, rashodi vezani uz procjene nekretnina u postupcima ovrha i pripadajuće pristojbe te rashodi za naknade šteta.

Sredstva za provođenje navedene aktivnosti planirana tekućim planom iznose 9.385.000 kn, od čega je realizirano 3.875.062,16 kn ili 41% planiranog iznosa što je u skladu sa stvarnim potrebama za redovno izvršavanje poslova te ugovorenim nabavkama roba i usluga. U skladu s tim utvrđena su manja odstupanja na pojedinim stavkama rashoda unutar ove aktivnosti.

**Cilj 1.:** osiguranje materijalnih preduvjeta za učinkovito izvršavanje poslova iz djelokruga rada. Cilj je ostvaren jer su u ovom izvještajnom razdoblju osigurani svi materijalni preduvjeti potrebni za učinkovito i pravovremeno izvršavanje poslova iz djelokruga rada Jedinstvenog upravnog odjela u okviru unutarnjih ustrojstvenih jedinica.

|  |  |
| --- | --- |
| **Pokazatelj rezultata** | Učinkovitost izvršavanja poslova iz djelokruga rada |
| **Definicija** | Osiguranje materijalnih preduvjeta za učinkovito i pravovremeno izvršavanje poslova iz djelokruga rada Jedinstvenog upravnog odjela u okviru unutarnjih ustrojstvenih jedinica |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**2. Kapitalni projekt K301002: Nabava opreme i druge imovine za potrebe odjela**

U sklopu ovog projekta planirana je nabava namještaja i uredske opreme, prije svega računalne opreme te dorada postojećih i nabava novih programskih aplikacija za potrebe odjela.

Planirana sredstva za provođenje navedenog projekta utvrđena su u iznosuod 305.000 kn, a ukupno je u ovom izvještajnom razdoblju, sukladno stvarnim potrebama, utrošeno 23.763,05 kn ili 8% planiranog iznosa i to za nabavu računalne opreme i namještaja za općinske urede te je novim funkcionalnostima ažurirana programska aplikacija kolanja e-računa koja uključuje preuzimanje, kontrolu, likvidiranje, ovjeravanje i odobravanje e-računa zaprimljenih u sustav e-računa.

**Cilj 1.:** osiguranje potrebne razine opremljenosti sredstvima za rad za učinkovito izvršavanje poslova iz djelokruga rada. Cilj je ostvaren u cijelosti i u skladu sa stvarnim potrebama za osiguranje potrebne razine opremljenosti sredstvima za rad za učinkovito izvršavanje poslova iz djelokruga rada u ovom izvještajnom razdoblju.

|  |  |
| --- | --- |
| **Pokazatelj rezultata** | Zadovoljavajuća razina opremljenosti sredstvima za rad |
| **Definicija** | Osiguranje potrebne razine opremljenosti sredstvima za rad kao preduvjeta za učinkovito i pravovremeno izvršavanje poslova iz djelokruga rada Jedinstvenog upravnog odjela u okviru unutarnjih ustrojstvenih jedinica |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

1. **Aktivnost A301003: Otplata kredita**

U sklopu ove aktivnosti u razdoblju planirani su rashodi vezani uz otplatu glavnice i kamata po kreditnom zaduženju iz 2013. godine kod Slatinske banke te kreditnom zaduženju iz 2019. godine kod Hrvatske banke za obnovu i razvitak. Nadalje, planirani su rashodi vezani uz bankarske naknade i interkalarne kamate za nova kreditna zaduženja koja se planiraju ugovoriti u 2021. godini za potrebe financiranja izgradnje Kuće halubajskega zvončara, osnovne škole u Marinićima sa svim pratećim sadržajima i prometnim objektima te izgradnju cesta i platoa u Radnoj zoni Marišćina koji u ovom izvještajnom razdoblju nisu realizirani.

Ukupno, u 2021. godini planiran je za otplatu kredita iznos od 6.972.000 kn, od čega je realizirano 1.702.331,08 kn, što je 41% plana, za otplatu dospjelih anuiteta po dugoročnim kreditima Slatinske banke d.d. iz 2013. godine i dugoročnom kreditu Hrvatske banke za obnovu i razvitak.

**Cilj 1.:** osigurati redovitu otplatu kredita po osnovi zaduženja ugovorenog 2013. godine i refinanciranje istog. Cilj je ostvaren, odnosno izvršena je isplata dospjelih anuiteta u skladu s ugovorenim rokovima otplate kredita za ovo izvještajno razdoblje te proveden postupak za refinanciranje navedenog zaduženja.

|  |  |
| --- | --- |
| **Pokazatelj rezultata** | Otplata kredita |
| **Definicija** | Redovita otplata kredita u skladu s otplatnim planom |
| **Jedinica** | Mjesečni anuitet |
| **Ciljana vrijednost (2021.)** | 96 |
| **Ostvarena vrijednost u izvještajnom razdoblju** | 90 |

**Cilj 2.:** osigurati redovitu otplatu kredita po osnovi zaduženja ugovorenog 2019. godine. Cilj ostvaren u skladu s navedenim.

|  |  |
| --- | --- |
| **Pokazatelj rezultata** | Otplata kredita |
| **Definicija** | Redovita otplata kredita u skladu otplatnim planom |
| **Jedinica** | Mjesečni anuitet |
| **Ciljana vrijednost (2021.)** | 12 |
| **Ostvarena vrijednost u izvještajnom razdoblju** | 6 |

**Cilj 3.:** osigurati redovitu otplatu kredita po osnovi zaduženja planiranog u 2021. godini za izgradnju Kuće halubajskega zvončara. Početak otplate kredita predviđen je u projekcijama za 2023. godinu.

|  |  |
| --- | --- |
| **Pokazatelj rezultata** | Razdoblje korištenja kredita |
| **Definicija** | Osigurana kreditna sredstva za financiranje izgradnje Zavičajne kuće zvončara |
| **Jedinica** | Broj mjeseci korištenja |
| **Ciljana vrijednost (2021.)** | 0 |
| **Ostvarena vrijednost u izvještajnom razdoblju** | 0 |

**Cilj 4.:** osigurati korištenje kredita po osnovi zaduženja planiranog u 2021. godini za izgradnju osnovne škole Marinići i pratećih sadržaja. Korištenje ovog kredita nije realizirano u ovom izvještajnom razdoblju.

|  |  |
| --- | --- |
| **Pokazatelj rezultata** | Razdoblje korištenja kredita |
| **Definicija** | Osigurana kreditna sredstva za financiranje izgradnje osnovne škole Marinići i pratećih sadržaja |
| **Jedinica** | Broj mjeseci korištenja kredita |
| **Polazna vrijednost** | 0 |
| **Izvor podataka** | Općina Viškovo |
| **Ciljana vrijednost (2021.)** | 3 |
| **Ostvarena vrijednost u izvještajnom razdoblju** | 0 |

**Cilj 5.:** osigurati korištenje kredita po osnovi zaduženja planiranog u 2021. godini za izgradnju cesta i platoa u Radnoj zoni Marišćina. Korištenje ovog kredita nije realizirano u ovom izvještajnom razdoblju.

|  |  |
| --- | --- |
| **Pokazatelj rezultata** | Razdoblje korištenja kredita |
| **Definicija** | Osigurana kreditna sredstva za financiranje izgradnje cesta i platoa u Radnoj zoni Marišćina |
| **Jedinica** | Broj mjeseci korištenja kredita |
| **Polazna vrijednost** | 0 |
| **Izvor podataka** | Općina Viškovo |
| **Ciljana vrijednost (2021.)** | 4 |
| **Ostvarena vrijednost u izvještajnom razdoblju** | 0 |

**PROGRAM 3011: POTICANJE RAZVOJA GOSPODARSTVA I POLJOPRIVREDE**

Planirana sredstva za provođenje programa iznose 1.060.000,00 kuna, dok izvršenje iznosi 405.280,36 kuna, dakle program je izvršen sa 38%.

Unutar programa planirane su slijedeće aktivnosti:

**A311100 Potpore i poticaji za razvoj gospodarstva**

U sklopu ove aktivnosti planirani su rashodi vezani uz sufinanciranje redovne djelatnosti Udruženja obrtnika V-K-K-J, sufinanciranje rada Lokalne akcijske grupe Terra Liburna, te rashodi vezani za mjere za poticanje gospodastva i smanjenje nezaposlenosti na području Općine Viškovo.

Planirana sredstva za provođenje navedene aktivnosti iznose 423.000,00 kuna, a realizirano je 230.287,36 kuna, odnosno 54%.

**Cilj 1.:** Sufinanciranje rada potpornih tijela za razvoj gospodarstva. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Sufinanciranje redovne djelatnosti Udruženje obrtnika V-K-K-J i LAG-a Terra Liburna |
| **Definicija** | Sufinanciranje redovne djelatnosti potpornih tijela za razvoj gospodarstva na području Općine Viškovo |
| **Jedinica** | Broj korisnika |
| **Ciljana vrijednost (2021.)** | 2 |
| **Ostvarena vrijednost u izvještajnom razdoblju** | 2 |

**Cilj 2.:** Poticanje razvoja gospodarstva i smanjenja nezaposlenosti. Cilj je ostvaren u skladu s iskazanim interesom.

|  |  |
| --- | --- |
| **Pokazatelj rezultata** | Broj korisnika koji tijekom godine koriste mjere za poticanje razvoja gospodarstva i smanjenja nezaposlenosti |
| **Definicija** | Subvencioniranje kamata po poduzetničkim kreditima za investicije postojećim korisnicima i osiguravanje bespovratnih sredstava kroz mjere za poticanja razvoja gospodarstva i smanjenja nezaposlenosti |
| **Jedinica** | Broj korisnika |
| **Ciljana vrijednost (2021.)** | 25 |
| **Ostvarena vrijednost u izvještajnom razdoblju** | 12 |

**A311101 Potpore i poticaji za razvoj turizma**

U sklopu ove aktivnosti planirani su rashodi za sufinanciranje rada TZ Općine Viškovo, za potpore za TZ Kvarner za program udruženog oglašavanja u cilju osiguranja organiziranih turističkih dolazaka zračnim prijevozom u Zračnu luku Rijeka, te nabavu opreme.

Planirana sredstva za provođenje navedene aktivnosti iznose 617.000,00 kuna, a realizirano je 154.993,00 kuna, odnosno 25%. Uslijed pandemije uzrokovane virusom COVID 19, provedba aktivnosti se prilagodila okolnostima.

**Cilj 1.:** Poticanje investicija vezanih uz povećanje smještajnih kapaciteta.

|  |  |
| --- | --- |
| **Pokazatelj rezultata** | Broj smještajnih kapaciteta |
| **Definicija** | Povećanje smještajnih kapaciteta na području Općine Viškovo |
| **Jedinica** | Broj kreveta |
| **Ciljana vrijednost (2021.)** | 350 |
| **Ostvarena vrijednost u izvještajnom razdoblju** | 359 stalnih postelja i 114 pomoćna ležaja |

**Cilj 2.:** Povećanje broja noćenja turista.

|  |  |
| --- | --- |
| **Pokazatelj rezultata** | Broj noćenja turista tijekom godine |
| **Definicija** | Povećanje broja noćenja turista na području Općine Viškovo |
| **Jedinica** | Broj noćenja |
| **Ciljana vrijednost (2021.)** | 18.000 |
| **Ostvarena vrijednost u izvještajnom razdoblju** | 3.232 |

**Cilj 3.:** Promocija Općine Viškovo kroz organizaciju manifestacija i promidžbenih aktivnosti.

|  |  |
| --- | --- |
| **Pokazatelj rezultata** | Broj organiziranih manifestacija tijekom godine |
| **Definicija** | Organiziranje manifestacija i promidžbenih aktivnosti radi povećanja posjećenosti i promidžbe Općine Viškovo |
| **Jedinica** | Broj manifestacija |
| **Ciljana vrijednost (2021.)** | 10 |
| **Ostvarena vrijednost u izvještajnom razdoblju** | 5 |

**A311102 Potpore i poticaji za razvoj poljoprivrede**

U sklopu ove aktivnosti planirana su sredstva za sufinanciranje Centra za brdsko-planinsku poljoprivredu Primorsko-goranske županije, čiji suosnivač je Općina Viškovo.

Planirana sredstva za provođenje navedene aktivnosti iznose 20.000,00 kuna, a realizirano je 20.000,00 kuna, odnosno 100%.

**Cilj :** sufinanciranje rada potpornih tijela za razvoj poljoprivrede

|  |  |
| --- | --- |
| **Pokazatelj rezultata** | Sufinanciranje Centra za brdsko-planinsku poljoprivredu |
| **Definicija** | Sufinanciranje redovne djelatnosti potpornih tijela za razvoj poljoprivrede na području Općine Viškovo |
| **Jedinica** | Broj korisnika |
| **Ciljana vrijednost (2021.)** | 1 |
| **Ostvarena vrijednost u izvještajnom razdoblju** | 1 |

**PROGRAM 4000: IZRADA DOKUMENATA PROSTORNOG UREĐENJA**

Ukupno planirana sredstva na razini programa iznose 894.500,00 kuna, dok izvršenje iznosi 177.181,25 kuna, dakle program je izvršen sa 19,81 %.

Unutar programa planirani su sljedeći kapitalni projekti i aktivnosti:

**1. Kapitalni projekt K401013: Izrada prostorno-planskih dokumenata**

U sklopu ove aktivnosti planirani su rashodi vezani uz geodetske usluge potrebne u vezi identificiranja međa, parcelacija, iskolčenja, geodetskih podloga za projektiranje, upisa nerazvrstanih cesta i drugih potreba Općine. Također planirani su i sredstva potrebna za izradu izmjena i dopuna postojećih ili novih planova nižeg reda te III. izmjena i dopuna PPUO Viškovo, novog izvješća o stanju u prostoru, analize razvoja javne i društvene infrastrukture i urbanističko-arhitektonske studije središnjeg djela Viškovo kao i rashodi za evidentiranje komunalne infrastrukture.

Planirana sredstva za provođenje navedenih aktivnosti iznose 772.000,00 kuna, a u izvještajnom razdoblju realizirano je 172.381,25 kuna, odnosno 22,33 %.

U ovom izvještajnom razdoblju, na sjednici Općinskog vijeća održanoj 18. veljače 2021. godine, donesena je Odluka o donošenju UPU dijela naselja Viškovo: Kapiti-Furićevo-UPU 7 te Odluka o izradi III. izmjena i dopuna Prostornog plana uređenja Općine Viškovo i Odluka o izradi UPU dijela naselja Viškovo i Mladenići (Juraši)-UPU 8. Slijedom navedenog pokrenut je postupak izrade navedenih planova te su izvršene pripremne radnje (prikupljanje zahtjeva javnopravnih tijela, pokretanje postupka nabave itd.). Također, na sjednici Općinskog vijeća održanoj 31. ožujka 2021. godine, donesena je Odluka o donošenju I. Izmjena i dopuna UPU Radne zone Marinići K-1 – UPU 2.

U periodu od 02.02. – 16.02.2021. održana je javna rasprava i javno izlaganje Prijedloga I. Izmjena i dopuna Urbanističkog plana uređenja naselja Viškovo N1-1/UPU-1. čija izrada je u tijeku. Nastavljena je i izrada ranije ugovorene dokumentacije - Izvješća o stanju u prostoru općine Viškovo za razdoblje od 2017. do 2020. godine, Analize razvoja javne i društvene infrastrukture na području Općine Viškovo te Urbanističko-arhitektonske studije razvoja šireg centra naselja Viškovo.

I dalje je u tijeku projekt usklađivanja stanja u katastru i zemljišnim knjigama na području katastarske općine Marinići i Srdoči, koji zajedno financiraju Državna geodetska uprava sa 30 % i Općina Viškovo sa 70 % sredstava.   Očekuje se formiranje zajedničkog povjerenstva od strane Državne geodetske uprave i Općinskog suda, radi daljnjeg nastavka postupka izmjere.

**Cilj 1.:** izrada prostornih planova nižeg reda/urbanističko-arhitektonske studije. Realizacija cilja je u skladu s planiranim.

|  |  |
| --- | --- |
| **Pokazatelj rezultata** | Gotovost prostornih planova nižeg reda po godini |
| **Definicija** | Izrada novih prostornih planova ili izmjena i dopuna postojećih nižeg reda kojima će se detaljnije definirati uvjeti razvoja nekog područja |
| **Jedinica** | Broj izrađenih planova po godini |
| **Ciljana vrijednost (2021.)** | 4 |
| **Ostvarena vrijednost u izvještajnom razdoblju** | 2 |

**Cilj 2.:** izrada III. izmjena i dopuna Prostornog plana uređenja Općine Viškovo. Planirana realizacija cilja očekuje se u drugoj polovici godine.

|  |  |
| --- | --- |
| **Pokazatelj rezultata** | Gotovost III. izmjena i dopuna Prostornog plana uređenja Općine Viškovo |
| **Definicija** | Izrada izmjena i dopuna Prostornog plana kojima će se omogućiti daljnji razvoj javne i društvene infrastrukture te kvalitete života na području Općine |
| **Jedinica** | % |
| **Ciljana vrijednost (2021.)** | 60 |
| **Ostvarena vrijednost u izvještajnom razdoblju** | 0 |

**Cilj 3.:** izrada Izvješća o stanju u prostoru Općine Viškovo 2017.-2020. godine. Cilj se ostvaruje u skladu s planiranim.

|  |  |
| --- | --- |
| **Pokazatelj rezultata** | Izrađeno izvješće o stanju u Prostoru te isto usvojeno na Općinskom vijeću |
| **Definicija** | Zakonska obveza |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 70 |

**Cilj 4.:** izrada analize razvoja javne i društvene infrastrukture. Cilj se ostvaruje u skladu s planiranim.

|  |  |
| --- | --- |
| **Pokazatelj rezultata** | Izrađena analiza |
| **Definicija** | Razvoj javne i društvene infrastrukture na području Općine |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 70 |

**Cilj 5.:** Evidentiranje komunalne infrastrukture . Realizacija cilja očekuje se do kraja godine a sukladno planu.

|  |  |
| --- | --- |
| **Pokazatelj rezultata** | Evidentiranje komunalne infrastrukture u skladu sa bazom podataka na godišnjoj razini |
| **Definicija** | Evidentiranje komunalne infrastrukture u skladu sa zakonskim propisima |
| **Jedinica** | kom |
| **Ciljana vrijednost (2021.)** | 5 |
| **Ostvarena vrijednost u izvještajnom razdoblju** | 0 |

**A401014 Razvoj geografskog informacijskog sustava**

U sklopu ove aktivnosti planirani su rashodi vezani uz održavanje WEB servisa za upravljanje komunalnim prijavama Zakrpaj.to te GIS-a Općine Viškovo kao i održavanje i korištenje geoinformacijskog sustava prostornog uređenja PGŽ.

Planirana sredstva za provođenje navedene aktivnosti iznose 122.500,00 kuna, a u izvještajnom razdoblju realizirano je 4.800,00 kuna, odnosno 4 %.

Tijekom izvještajnog razdoblja vršeni su pripremni radovi na ažuriranju podataka u GIS- u Općine Viškovo kao i radovi potrebni za implementaciju nove digitalne orto-foto snimke područja Općine Viškovo. Aktivnost se ostvaruje u skladu sa planom te se realizacija planira u drugom dijelu godine.

**Cilj 1.:** Održavanje GIS-a Općine Viškovo. Cilj se ostvaruje sukladno planiranoj dinamici.

|  |  |
| --- | --- |
| **Pokazatelj rezultata** | Ažuriran GIS Općine Viškovo na godišnjoj razini (adresni model, katastar, gruntovnica, čestice u posjedništvu i vlasništvu, nerazvrstane ceste, oborinska odvodnja, prometna signalizacija, prostorni planovi, vodovod, plinovod, groblja, javne zelene površine, javne rasvjete, spajanje GIS-a i baze podataka komunalne naknade, prikaz prostornih pokazatelja u adresni model (kuće, zgrade, poslovni objekti) |
| **Definicija** | Ažuriranje postojećeg stanja GIS-a radi što kvalitetnije baze podataka potrebne za operativno provođenje komunalnih aktivnosti |
| **Jedinica** | Komplet |
| **Ciljana vrijednost (2021.)** | 1 |
| **Ostvarena vrijednost u izvještajnom razdoblju** | 0 |

**PROGRAM 4002: UPRAVLJANJE I ODRŽAVANJE POSLOVNIH OBJEKATA**

Ukupno planirana sredstva na razini programa iznose 1.463.000,00 kuna, dok izvršenje iznosi 765.814,12 kuna, dakle program je izvršen sa 52,35 %. Unutar programa planirane su sljedeće aktivnosti:

**A421001 Aktivnosti upravljanja i održavanja poslovnih objekata**

U sklopu ovih aktivnosti planirani su rashodi vezani uz održavanje i upravljanje poslovnim objektima - poslovni objekti su zgrada Općine Viškovo i Dom branitelja, Dom Marinići, stara škola Saršoni, prostor TZ Općine Viškovo i Udruge umirovljenika, objekt u Ronjgima, Delavska katedra u Srokima, Dom zdravlja, NK Halubjan sa pratećim igralištima, boćališta Marčelji, Marinići i Milihovo, Dječji vrtić Viškovo, stara škola Marčelji, vatrogasni dom Sroki. Temeljem odredbi Zakona o gradnji vlasnik građevine odgovoran je za njezino održavanje. Vlasnik građevine dužan je osigurati održavanje građevine tako da se tijekom njezinog trajanja očuvaju bitni zahtjevi za građevinu, unapređivati ispunjavanje bitnih zahtjeva za građevinu te je održavati tako da se ne naruše svojstva građevine, odnosno kulturnog dobra ako je ta građevina upisana u Registar kulturnih dobara Republike Hrvatske. U slučaju oštećenja građevine zbog kojeg postoji opasnost za život i zdravlje ljudi, okoliš, prirodu, druge građevine i stvari ili stabilnost tla na okolnom zemljištu, vlasnik građevine dužan je poduzeti hitne mjere za otklanjanje opasnosti i označiti građevinu opasnom do otklanjanja takvog oštećenja. Također, vlasnik građevine dužan je građevinu održavati u skladu sa Zakonom o zaštiti od požara. U navedenoj aktivnosti predviđena su i sredstva za uredski i sitni materijal, energiju, komunalne usluge i slično. Planirana sredstva za provođenje navedene aktivnosti iznose 1.463.000,00 kuna, a u izvještajnom razdoblju realizirano je 765.814,12 kuna, odnosno 52,35 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine. U izvještajnom razdoblju svi su objekti redovno održavani te podmirivani troškovi vezano uz korištenja.

**Cilj 1.:** Održavanje i upravljanje poslovnim objektima – cilj je očuvanja bitnih zahtjeva za građevinu, unapređivanje ispunjavanja bitnih zahtjeva za građevinu u smislu da se održava tako da se ne naruše svojstva građevine, te osiguravanje minimalnih tehničkih i funkcionalnih uvjeta u prostorima sa što manjim troškovima. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i površine poslovnog prostora |
| **Definicija** | Održavanje objekata u optimalnom stanju da navedeni mogu  koristiti mještanima i udrugama za njihove aktivnosti. |
| **Jedinica** | koeficijent iskazan kao: financijski iznos uloženih sredstava u održavanje / m2 poslovnog prostora |
| **Ciljana vrijednost (2021.)** | 973.000,00 kn/ 8.200,00 = 118,66 kn/m2 |
| **Ostvarena vrijednost u izvještajnom razdoblju** | 515.762,17 kn/ 8.200,00 = 62,90 kn/m2 |

**Cilj 2.:** Održavanje i upravljanje poslovnim objektima – cilj je optimalno trošenje energenata i komunalnih usluga. Cilj se ostvaruje u skladu s planom i prema stvarnim potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i površine poslovnog prostora |
| **Definicija** | Osigurati potrebne energente i komunalne usluge kako bi se osigurali optimalni uvjeti za korištenje građevina |
| **Jedinica** | Koeficijent iskazan kao: financijski iznos uloženih sredstava u energente i komunalne usluge/ m2 poslovnog prostora |
| **Ciljana vrijednost (2021.)** | 425.000,00/ 8.200,00 = 51,83 kn/m2 |
| **Ostvarena vrijednost u izvještajnom razdoblju** | 230.270,40/ 8.200,00 = 28,08 kn/m2 |

**PROGRAM 4003: ODRŽAVANJE OBJEKATA KOMUNALNE INFRASTRUKTURE**

Ukupno planirana sredstva na razini programa iznose 7.865.000,00 kuna, dok izvršenje iznosi 4.483.280,32 kuna, dakle program je izvršen sa 57,00 %. Unutar programa planirane su sljedeće aktivnosti:

**A431003 Održavanje javnih i nerazvrstanih prometnica**

U sklopu ove aktivnosti planirani su rashodi vezani za:

- izvanredno i redovno održavanje javnih i nerazvrstanih prometnica; obuhvaćeni su radovi na saniranju udarnih rupa, zamjeni dotrajalog asfalta (samo gornji sloj), popravku dijelova postojeće loše betonske ili asfaltne podloge, postavi i održavanju pocinčanih metalnih odbojnika i stupova, održavanju potpornih zidova, čišćenju slivnika i upojnih bunara, sanaciji revizionih okana oborinske odvodnje, sanaciji dijelova kolnika koji su ulegnuti, osiguranju prohodnosti cesta u zimskim uvjetima, čišćenju materijala sa kolnika, obnovi postojeće i iscrtavanju nove horizontalne signalizacije te obnovi postojeće i postavljanju nove vertikalne signalizacije.

Radovi podrazumijevaju sljedeće:

- zimska služba: čišćenje snijega, posipanje pijeskom i sl.

- krpanje udarnih rupa

- sanacija potpornih zidova (0,7-1,00 m)

- čišćenje slivničkih i linijskih rešetki

- tamponiranje-valjanje nerazvrstanih prometnica:

- saniranje odrona

- tekuće i investicijsko održavanje nerazvrstanih cesta obuhvaća održavanje kolnika na nerazvrstanim cestama čime su obuhvaćeni i radovi na održavanju pocinčanih metalnih odbojnika, održavanju potpornih zidova i nogostupa, odvodnji oborinskih voda s kolnika,

- održavanje parkirnih prostora (tlakovac i rubnjaci)

- postavljanje i održavanje stupića uz nogostupe

- postavljanje i održavanje čeličnih odbojnika uz prometnice

- tekuće i investicijsko održavanje horizontalne i vertikalne prometne signalizacije obuhvaća radove održavanja postojeće i zamjene dotrajale vertikalne prometne signalizacije i prometnih ogledala te održavanje postojeće horizontalne prometne signalizacije na nerazvrstanim cestama i dijelom na javnim cestama i ostalim javnim površinama te označavanju mjesta i naselja.

Tekuće i investicijsko održavanje javnih cesta u dijelu u kojem prolaze kroz naselje obuhvaća sustav za odvodnju kada je dio mjesne kanalizacije, održavanje autobusnim čekaonica sa stajalištima, održavanje potpornih zidova i pocinčanih metalnih odbojnika.

U sklopu ove aktivnosti predviđa se i asfaltiranje nerazvrstanih cesta, izgradnja upojnih bunara i zidova na cestama kao i izvođenje mjera smirivanja prometa kao dodatna ulaganja na cestama. Planirana sredstva za provođenje navedene aktivnosti iznose 2.892.000,00 kuna, a u izvještajnom razdoblju realizirano je 1.573.877,21 kuna, odnosno 54,42 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine.

**Cilj 1.:** Održavanje prometnica, odnosno očuvanja bitnih zahtjeva za građevinu, unapređivanje ispunjavanja bitnih zahtjeva za građevinu u smislu da se održava tako da se ne naruše svojstva građevine uz racionalne troškove. Cilj se ostvaruje u skladu sa planom i prema stvarnim potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i dužine nerazvrstanih prometnica |
| **Definicija** | Održavanje građevine u optimalnom stanju, odnosno da su ispunjeni bitni zahtjevi za građevinu |
| **Jedinica** | Koeficijent iskazan kao: financijski iznos uloženih sredstava u održavanje / km prometnica |
| **Ciljana vrijednost (2021.)** | 1.550.000,00 kn/ 89,67 = 17.285,60 kn/km |
| **Ostvarena vrijednost u izvještajnom razdoblju** | 1.168.612,25 kn/ 89,98 = 12.987,47 kn/km |

**Cilj 2.:** Asfaltiranje nerazvrstanih cesta. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Površina asfaltiranih prometnica tijekom godine |
| **Definicija** | Poboljšanje prometne infrastrukture i povećanje sigurnosti na cestama |
| **Jedinica** | m2/godišnje |
| **Ciljana vrijednost (2021.)** | 1.600,00 |
| **Ostvarena vrijednost u izvještajnom razdoblju** | 1.622,48 |

**Cilj 3.:** Izvedba oborinske odvodnje i izgradnja potpornih zidova na nerazvrstanim cestama. Cilj se ostvaruje u skladu s planom. Realizacija cilja nastavlja se u drugom dijelu godine.

|  |  |
| --- | --- |
| **Pokazatelj rezultata** | Broj izgrađenih upojnih bunara i potpornih zidova tijekom godine |
| **Definicija** | Poboljšanje oborinske odvodnje na nerazvrstanim cestama i stabilizacija kolničke konstrukcije |
| **Jedinica** | objekta/godišnje |
| **Ciljana vrijednost (2021.)** | 5 |
| **Ostvarena vrijednost u izvještajnom razdoblju** | 3 |

**Cilj 4.:** Dodatna ulaganja na cestama – mjere smirivanja prometa. Realizacija cilja planira se u drugom dijelu godine.

|  |  |
| --- | --- |
| **Pokazatelj rezultata** | Broj lokacija po prometnim rješenjima na kojima su izvedene mjere smirivanja prometa |
| **Definicija** | Povećanje sigurnosti prometa na cestama |
| **Jedinica** | lokacija/godišnje |
| **Ciljana vrijednost (2021.)** | 4 |
| **Ostvarena vrijednost u izvještajnom razdoblju** | 0 |

**A431010 Održavanje javne rasvjete**

U sklopu ove aktivnosti planirano je:

Održavanje javne rasvjete - upravljanje, usluge tekućeg održavanja objekata i uređaja javne rasvjete za rasvjetljavanje javnih površina, javnih cesta koje prolaze kroz naselje i nerazvrstanih cesta, podmirenje troškova utroška električne energije na području Općine Viškovo, podmirenje troškova za postavu prigodne iluminacije i dekoracije za blagdane kao i troškova popravka navedene iluminacije.

Postava prigodne iluminacije ili dekoracije za blagdane vrši se:

-za Božićno-novogodišnje blagdane,

-za dane karnevala.

Također, planirana su i sredstva za ispitivanje javne rasvjete u skladu sa zakonskim obvezama.

Planirana sredstva za provođenje navedene aktivnosti iznose 1.666.000,00 kuna, a u izvještajnom razdoblju realizirano je 749.260,55 kuna, odnosno 44,97 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine.

**Cilj 1.:** Održavanje funkcionalnosti javne rasvjete. Cilj se ostvaruje u skladu sa planom i prema stvarnim potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i broja rasvjetnih tijela (RT) |
| **Definicija** | Rasvjetna tijela u funkciji utječu na sigurnost pješaka i sigurnost prometa |
| **Jedinica** | Troškovi održavanja / broj rasvjetnih tijela |
| **Ciljana vrijednost (2021.)** | 516.000,00/2643RT= 195,23 kn/RT |
| **Ostvarena vrijednost u izvještajnom razdoblju** | 231.195,51/2643RT= 87,47 kn/RT |

**A431004 Održavanje javnih površina**

U sklopu ove aktivnosti planirani su rashodi za:

- tekuće održavanje i uređenje zelenih površina odnosno održavanje i uređenje zelenih površina parkova i zelenih površina koje se vrši na uređenim parkovnim površinama, održavanje i uređenje drugih uređenih ili neuređenih zelenih površina i šetnica, obuhvaća slijedeće radove: čišćenje, grabljanje i odvoz otpadnog materijala-lišća, trave, košnja travnjaka, zalijevanje, čupanje korova, penjačica i kupine sa odvozom otpada, održavanje cvjetnih gredica, košnja trave oko grmova, stabala, ivičnjaka i staza sa odvozom otpada, ručno odstranjivanje korova (po potrebi uništavanje korova kemijskim sredstvima) sa staza i slobodnih površina sa odvozom otpada, uređenje staza sa rizlom, okopavanje grmova, živice, stabala, orezivanje grmlja, živice, stabala sa odvozom otpada, popunjavanje biljnim materijalom, sječa-rušenje stabala sa odvozom otpada, hitne intervencije uslijed elementarnih nepogoda i održavanje pošljunčanih terena

- održavanje zelenila uz nerazvrstane ceste obuhvaća košnju trave, odstranjivanje pijeska, zakorovljenog travnjaka ručno ili strojno, obrezivanje grmlja i drveća strojno ili ručno, obrezivanje živica, čišćenje zemljišnog pojasa, uklanjanje i sječenje grana na stablima, tretiranje herbicidima,

- održavanje dječjih igrališta obuhvaća održavanje hortikulture, zemljane i betonske radove, rušenja i demontaže, dobavu, ugradnju i planiranje kamenog agregata, održavanje drvenih i metalnih dijelova klupa i dječjih igrala,

- održavanje spomenika,

- građevinsko-obrtničko održavanje obuhvaća planiranje, razastiranje, strojno zbijanje kamenog agregata za postojeće javne površine, održavanje postojećih cestovnih i parkovnih rubnjaka, izmjenu oštećene asfaltne, betonske i popločane površine te bravarske i vodoinstalaterske radove,

- zamjenu oštećene komunalne opreme,

- tekuće i investicijsko održavanje autobusnih čekaonica obuhvaća popravke i redovno održavanje postojećih čekaonica,

- održavanje čistoće javnih površina obuhvaća pometanje javnih površina (ručno i strojno), odvoz glomaznog otpada sa javno prometnih površina i pražnjenje košarica za smeće. Pojačano pometanje i čišćenje strojem vršit će se prema potrebi na predviđenim pravcima.

Radovi podrazumijevaju održavanje postignutog standarda i održavanje parkinga na području Općine Viškovo.

Radovi na održavanju objekata i uređaja komunalne infrastrukture na javnim površinama se vrše prema potrebi. Planirana sredstva za provođenje navedene aktivnosti iznose 2.577.000,00 kuna, a u izvještajnom razdoblju realizirano je 1.815.253,42 kuna, odnosno 70,44 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine.

**Cilj 1.:** Održavanje zelenih površina, šetnica, dječjih igrališta u funkcionalnom stanju. Cilj se ostvaruje u skladu sa planom i prema stvarnim potrebama.

|  |  |
| --- | --- |
| **Pokazatelj rezultata** | Što manji omjer uloženih sredstava i površine javnih površina |
| **Definicija** | Održavanje građevine u optimalnom stanju, odnosno da su ispunjeni bitni zahtjevi za građevinu |
| **Jedinica** | Koeficijent iskazan kao: financijski iznos uloženih sredstava u održavanje / m2 javnih površina |
| **Ciljana vrijednost (2021.)** | 2.502.000,00 /17.500 = 142,97 kn/m2 |
| **Ostvarena vrijednost u izvještajnom razdoblju** | 1.744.713,42 /17.500 = 99,70 kn/m2 |

**A431002 Održavanje i upravljanje mjesnim grobljem**

U sklopu ove aktivnosti planirani su rashodi za:

- upravljanje grobljem, troškove tekućeg i investicijskog održavanja, održavanje zelenih površina (3.014 m2) šljunčanih i betonskih staza (3.336 m2), održavanje stabala (153 komada), održavanje grmova (1.062 komada), održavanje trajnica (25 kom), održavanje živice (297 m'), okopavanje oko grmova i stabala, orezivanje grmova, živice i stabala od suhih grana, popunjavanje sa biljnim materijalom, sadnja novog bilja, održavanje čistoće na stazama i slobodnim površinama, te na pješčanim, opločenim i betonskim površinama, obnova završnog sloja rizle i podloge prema potrebi, održavanje vodoinstalacija i bravarije, održavanje niša u funkcionalnom stanju, održavanje interne rasvjete koja nije dio javne rasvjete, podmirenje troškova utroška električne energije i ostalih komunalnih usluga, hitne intervencije uslijed nepovoljnih vremenskih prilika, usluge prijevoza pokojnika te naknada štete fizičkim osobama. Nakon provedenog proširenja u 2020. godini površina groblja iznosi 24.010,00 m2.

Planirana sredstva za provođenje navedene aktivnosti iznose 730.000,00 kuna, a u izvještajnom razdoblju realizirano je 344.889,14 kuna, odnosno 47,25 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine.

**Cilj 1.:** Održavanje groblja u funkcionalnom stanju, čišćenje i odvoz smeća. Cilj se ostvaruje u skladu sa planom i prema stvarnim potrebama.

|  |  |
| --- | --- |
| **Pokazatelj rezultata** | Održavanje travnatih terena, pješčanih terena, opločenih terena (beton, tlakavac, asfalt), stabala, grmova, živica u urednom stanju. |
| **Definicija** | Osiguranje optimalnih uvjeta za korištenje građevine |
| **Jedinica** | Troškovi održavanja / m2 površine groblja |
| **Ciljana vrijednost (2021.)** | 680.000,00/24.010,00 m2 = 28,32 kn/m2 |
| **Ostvarena vrijednost u izvještajnom razdoblju** | 335.218,27/24.010,00 m2 = 13,96 kn/m2 |

**PROGRAM 4004: OSTALE KOMUNALNE DJELATNOSTI**

Ukupno planirana sredstva na razini programa iznose 8.002.000,00 kuna, dok izvršenje iznosi 3.408.624,23 kuna, dakle program je izvršen sa 42,60 %. Unutar programa planirane su sljedeće aktivnosti:

**A441001 Aktivnosti ostalih komunalnih djelatnosti**

U sklopu ove aktivnosti planirani su rashodi vezani uz premije osiguranja, naknadu za uređenje voda, kao i rashodi vezani uz tehnički pregled i održavanje službenih automobila. Također, planirana su sredstva za objavu natječaja i oglasa, veterinarsko-higijeničarske usluge i usluge dezinsekcije i deratizacije, sredstva za sterilizaciju životinja i edukativni materijali te povrat komunalnog doprinosa sukladno Odluci Općine Viškovo. Planirana sredstva za provođenje navedene aktivnosti iznose 812.000,00 kuna, a u izvještajnom razdoblju realizirano je 378.926,99 kuna, odnosno 46,67 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine.

**Cilj 1.:** Djelotvorno izvršavanje osnovnih zadaća i poslova iz djelokruga rada. Cilj se ostvaruje u skladu sa planom i prema stvarnim potrebama.

|  |  |
| --- | --- |
| **Pokazatelj rezultata** | Izvršavanje poslova iz djelokruga rada tijekom godine |
| **Definicija** | Učinkovito i pravovremeno izvršavanje preuzetih obveza iz djelokruga rada odjela |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 47,51 |

**Cilj 2.:** Provođenje mjera DDD na području Općine Viškovo. Cilj se ostvaruje u skladu sa planom i prema stvarnim potrebama.

|  |  |
| --- | --- |
| **Pokazatelj rezultata** | Broj obavljenih mjera DDD na godišnjoj razini |
| **Definicija** | Postizanje mjera DDD kojima će se osigurati odgovarajuća zdravstvena zaštita mještana |
| **Jedinica** | broj |
| **Ciljana vrijednost (2021.)** | 2 |
| **Ostvarena vrijednost u izvještajnom razdoblju** | 1 |

**Cilj 3.:** Provođenje veterinarsko-higijeničarskih usluga. Cilj se ostvaruje u skladu sa planom i prema stvarnim potrebama.

|  |  |
| --- | --- |
| **Pokazatelj rezultata** | Postotak ulovljenih mačaka i pasa lutalica te uklonjenih lešina sukladno prijavama i potrebama na godišnjoj razini |
| **Definicija** | Postizanje higijenskih uvjeta kojima će se osigurati odgovarajuća zdravstvena zaštita mještana |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 44,74 |

**Cilj 4.:** Provođenje sterilizacije i kastracije mačaka. Cilj se ostvaruje u skladu sa planom i prema stvarnim potrebama.

|  |  |
| --- | --- |
| **Pokazatelj rezultata** | Broj steriliziranih i kastriranih mačaka godišnje |
| **Definicija** | Povećanje broja steriliziranih i kastriranih mačaka kako bi se smanjila pojava mačaka lutalica |
| **Jedinica** | broj |
| **Ciljana vrijednost (2021.)** | 40 |
| **Ostvarena vrijednost u izvještajnom razdoblju** | 47 |

**A441002 Javni prijevoz**

U sklopu ove aktivnosti planirani su rashodi za subvencije trgovačkom društvu KD Autotrolej kao i kapitalna pomoć za otplatu kredita.

Općina Viškovo prema sporazumu subvencionira djelatnost KD Autotrolej, komunalnog društva kojeg je suvlasnik. Plan rada komunalnog društva prihvaća se na skupštini društva. Planirana sredstva za provođenje navedene aktivnosti iznose 3.931.000,00 kuna, a u izvještajnom razdoblju realizirano je 1.582.127,99 kuna, odnosno 40,25 %. Aktivnost se realizira u skladu sa planom te se na isti način planira nastavak realizacije u drugom dijelu godine.

**Cilj 1.:** Djelotvorno održavanje sustava javnog prijevoza. Cilj se ostvaruje u skladu sa planom.

|  |  |
| --- | --- |
| **Pokazatelj rezultata** | Iznos subvencija i pomoći za proračunsku godinu |
| **Definicija** | Učinkovita i pravovremena uplata subvencija i pomoći za tekuću godinu |
| **Jedinica** | kn |
| **Ciljana vrijednost (2021.)** | 3.931.000,00 |
| **Ostvarena vrijednost u izvještajnom razdoblju** | 1.582.127,99 |

**A441005 Gospodarenje otpadom**

U sklopu ove aktivnosti planiran je nastavak izrade studije opravdanosti sustava prikupljanja otpada na području Općine Viškovo i Grada Kastva, a sukladno prvoj studiji koja je prezentirana na sjednici Općinskog vijeća. Također, sredstva potrebna za sufinanciranje vlastitog udjela izgradnje sortirnice, koja će se nalaziti na području Grada Rijeke, usklađena su sa trenutnom dinamikom realizacije projekta.

Navedeni projekt financira se iz EU Fondova, a nositelj projekta je Grad Rijeka dok sve JLS koji su suvlasnici KD Čistoća, sukladno sklopljenom sporazumu, sudjeluju u troškovima izgradnje u određenom postotku. Također, planirana su sredstva potrebna za plaćanje poticajne naknade, a u skladu sa trenutnim postotkom odvajanja otpada na području Viškova, kao i subvencija Komunalnom društvu Viškovo za rad reciklažnog dvorišta. Dodatno su planirana i sredstva za postavu poluukopanih spremnika za odvajanje otpada kod groblja Viškovo i nabava spremnika za odvojeno prikupljanje otpada te troškovi podjele istih. Planirana sredstva za provođenje navedene aktivnosti iznose 1.361.500,00 kuna, a u izvještajnom razdoblju realizirano je 991.838,39 kuna, odnosno 72,85 %. Aktivnost se realizira u skladu sa planom te se na isti način planira nastavak realizacije u drugom dijelu godine.

**Cilj 1.:** Djelotvorno izvršavanje osnovnih zadaća i poslova iz djelokruga Zakona o održivom gospodarenja otpadom kroz rad reciklažnog dvorišta. Cilj se ostvaruje u skladu sa planom.

|  |  |
| --- | --- |
| **Pokazatelj rezultata** | Redovan rad reciklažnog dvorišta |
| **Definicija** | Unaprjeđenje sustava gospodarenja otpadom na području Općine |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 66,67 |

**Cilj 2.:** Izgradnja sortirnice. Realizacija ovisi o nositelju projekta, odnosno Gradu Rijeci kao većinskom vlasniku KD Čistoća d.o.o.

|  |  |
| --- | --- |
| **Pokazatelj rezultata** | Isplaćen vlastiti udio u sufinanciranju potreban za realizaciju izgradnje zajedničke sortirnice. |
| **Definicija** | Unaprjeđenje sustava gospodarenja otpadom |
| **Jedinica** | Kn/godišnje |
| **Ciljana vrijednost (2021.)** | 120.000,00 |
| **Ostvarena vrijednost u izvještajnom razdoblju** | 2.643,86 |

**Cilj 3.:** Nabava i postava poluukopanih spremnika za odvajanje otpada. Realizacija cilja planira se u drugom dijelu godine.

|  |  |
| --- | --- |
| **Pokazatelj rezultata** | Spremnici za odvajanje otpada postavljeni i u funkciji |
| **Definicija** | Unaprjeđenje sustava gospodarenja otpadom na području Općine |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 0 |

**Cilj 4.:** Izrada studije opravdanosti sustava prikupljanja otpada. Realizacija cilja planira se u drugom dijelu godine.

|  |  |
| --- | --- |
| **Pokazatelj rezultata** | Izrađena studija opravdanosti sustava prikupljanja otpada |
| **Definicija** | Unaprjeđenje sustava gospodarenja otpadom na području Općine |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 0 |

**Cilj 5.:** Nabava i podjela mještanima spremnika za odvojeno prikupljanje otpada. Cilj se ostvaruje u skladu sa planom. Spremnici su nabavljeni te se u drugom dijelu godine planira podjela mještanima.

|  |  |
| --- | --- |
| **Pokazatelj rezultata** | Spremnici za odvojeno prikupljanje otpada nabavljeni i podijeljeni mještanima |
| **Definicija** | Unaprjeđenje sustava gospodarenja otpadom na području Općine |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 99,88 |

**T441005 Pilot projekt odvojenog prikupljanja otpada**

U sklopu ovog projekta planira se nabava novih kompostera i spremnika za biootpad koji su potrebni za provođenje pilot projekta na određenom području unutar Općine Viškovo. Planirana sredstva za provođenje navedenog projekta iznose 80.000,00 kuna, a u izvještajnom razdoblju realizirano je 79.910,00 kuna, odnosno 99,89 %. Projekt je realiziran u skladu sa planom.

**Cilj 1.:** Poticanje odvojenog prikupljanja otpada. Cilj je realiziran u skladu s planom.

|  |  |
| --- | --- |
| **Pokazatelj rezultata** | Nabava kompostera |
| **Definicija** | Unaprjeđenje sustava gospodarenja otpadom na području Općine |
| **Jedinica** | Kn/godišnje |
| **Ciljana vrijednost (2021.)** | 80.000,00 |
| **Ostvarena vrijednost u izvještajnom razdoblju** | 79.910,00 |

**A441011 Zaštita okoliša**

U sklopu ove aktivnosti planirani su rashodi za uslugu uklanjanja vozila i sličnih pokretnih objekata sa javnih površina, sanacija divljih deponija i intelektualne usluge za izradu protokola za onečišćenje zraka. Planirana sredstva za provođenje navedene aktivnosti iznose 131.000,00 kuna, a u izvještajnom razdoblju realizirano je 21.612,88 kuna, odnosno 16,50 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine.

**Cilj 1.:** Smanjenje količine tehnički neispravnih vozila i nelegalno postavljenih objekata na javnim površinama. Cilj se ostvaruje u skladu sa stvarnim potrebama te o tome ovisi njegova realizacija u drugom dijelu godine.

|  |  |
| --- | --- |
| **Pokazatelj rezultata** | Broj uklonjenih tehnički neispravnih vozila i sl. objekata sa javnih površina godišnje |
| **Definicija** | Zaštita okoliša, očuvati javne površine čistima |
| **Jedinica** | Kom |
| **Ciljana vrijednost (2021.)** | 12 |
| **Ostvarena vrijednost u izvještajnom razdoblju** | 0 |

**Cilj 2.:** Smanjenje količine nepropisno odbačenog otpada na javnim i privatnim površinama. Cilj se ostvaruje u skladu sa stvarnim potrebama te o tome ovisi njegova realizacija u drugom dijelu godine.

|  |  |
| --- | --- |
| **Pokazatelj rezultata** | Količina uklonjenog otpada sa javnih i privatnih površina/godišnje |
| **Definicija** | Zaštita okoliša, očuvati javne površine čistima |
| **Jedinica** | m3 |
| **Ciljana vrijednost (2021.)** | 110 |
| **Ostvarena vrijednost u izvještajnom razdoblju** | 0 |

**A441003 Protupožarna zaštita**

U sklopu ove aktivnosti planirani su rashodi za tekuće donacije u novcu DVD Halubjan odnosno JVP Rijeka za provođenje redovnih mjera zaštite od požara kao i tekuće donacije DVD Halubjan u novcu za posebne mjere zaštite od požara. Također je predviđena kapitalna pomoć za DVD Halubjan za nabavu novog vatrogasnog vozila. Planirana sredstva za provođenje navedene aktivnosti iznose 1.623.000,00 kuna, a u izvještajnom razdoblju realizirano je 342.750,00 kuna, odnosno 21,12 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine.

**Cilj 1.:** Postizanje učinkovite protupožarne zaštite radi sprječavanja nastanka požara. Cilj se ostvaruje u skladu s planiranim.

|  |  |
| --- | --- |
| **Pokazatelj rezultata** | Broj požara u tekućoj godini (ne odnosi se na objekte) |
| **Definicija** | Postizanje što više razine preventive kako bi broj požara bio minimalan |
| **Jedinica** | broj |
| **Ciljana vrijednost (2021.)** | 0 |
| **Ostvarena vrijednost u izvještajnom razdoblju** | 0 |

**Cilj 2.:** Sufinanciranje nabave novog vatrogasnog vozila za DVD Halubjan. Cilj će se realizirati u drugom dijelu godine.

|  |  |
| --- | --- |
| **Pokazatelj rezultata** | Kupljeno novo vatrogasno vozilo od strane DVD Halubjan – isplata novčanih obroka |
| **Definicija** | Unaprjeđenje vatrogasne opreme te smanjenje rizika od požara na području Općine. |
| **Jedinica** | Kn/ godišnje |
| **Ciljana vrijednost (2021.)** | 887.500,00 |
| **Ostvarena vrijednost u izvještajnom razdoblju** | 0,00 |

**A441010 Civilna zaštita**

U sklopu ove aktivnosti planirani su rashodi za intelektualne usluge vezano za izradu planova iz domene civilne zaštite i zaštite i spašavanja, naknade pripadnicima sustava civilne zaštite za vrijeme provedeno na vježbama i edukaciji, osiguranje, reprezentaciju i usluge prijevoza prilikom održavanja vježbi, te za nabavu odjeće i obuće pripadnicima sustava civilne zaštite. Planirana sredstva za provođenje navedene aktivnosti iznose 53.500,00 kuna, a u izvještajnom razdoblju realizirano je 11.457,98 kuna, odnosno 21,42 %. Aktivnost se realizira u skladu sa planom i prema stvarnim potrebama te se na isti način planira nastavak realizacije u drugom dijelu godine.

**Cilj 1.:** Edukacija i osposobljavanje jedinice civilne zaštite Općine Viškovo. Realizacija cilja planira se u drugom dijelu godine.

|  |  |
| --- | --- |
| **Pokazatelj rezultata** | Broj provedenih vježbi i osposobljavanja na godišnjoj razini |
| **Definicija** | Postizanje što više razine znanja i sposobnosti te stupnja opremljenosti kod osoba koje su zadužene za civilnu zaštitu |
| **Jedinica** | broj |
| **Ciljana vrijednost (2021.)** | 1 |
| **Ostvarena vrijednost u izvještajnom razdoblju** | 0 |

**Cilj 2.:** Postrojba civilne zaštite Općine Viškovo. Cilj se ostvaruje u skladu s planom.

|  |  |
| --- | --- |
| **Pokazatelj rezultata** | Broj aktivnih pripadnika |
| **Definicija** | Osiguranje pomoći operativnim snagama i obavljanje zadataka niže složenosti u velikim nesrećama |
| **Jedinica** | Broj |
| **Ciljana vrijednost (2021.)** | 50 |
| **Ostvarena vrijednost u izvještajnom razdoblju** | 74 |

**Cilj 3.:** Povjerenici civilne zaštite Općine Viškovo i njihovi zamjenici. Cilj se ostvaruje u skladu s planom.

|  |  |
| --- | --- |
| **Pokazatelj rezultata** | Broj aktivnih povjerenika i njihovih zamjenika, te koordinatora CZ |
| **Definicija** | Sudjelovanje u organiziranju i provođenju evakuacije, sklanjanja i zbrinjavanja. Organiziranje zaštite i spašavanja pripadnika ranjivih skupina. Obavještavanje građana o pravodobnom poduzimanju mjera |
| **Jedinica** | Broj |
| **Ciljana vrijednost (2021.)** | 15 |
| **Ostvarena vrijednost u izvještajnom razdoblju** | 13 |

**K441009 Dodatna ulaganja na stanovima**

U sklopu ove aktivnosti su planirani rashodi vezani uz dodatna ulaganja na stanovima. U slučaju neizvršenja rashoda, sredstva će se akumulirati za buduću izgradnju stanova, a s obzirom na njihovu relativno manju dinamiku ostvarenja. Planirana sredstva za provođenje navedene aktivnosti iznose 10.000,00 kuna a realizirano je 0,00 kuna, odnosno 0 %.

**Cilj 1.:** Izgradnja novih stanova. U izvještajnom razdoblju nisu izvršeni rashodi po ovom cilju te će se sredstva akumulirati za buduću izgradnju stanova.

|  |  |
| --- | --- |
| **Pokazatelj rezultata** | Broj novo izgrađenih stanova |
| **Definicija** | Osiguranje rješavanja stambenog pitanja najugroženijih mještana |
| **Jedinica** | broj |
| **Ciljana vrijednost (2021.)** | 0 |
| **Ostvarena vrijednost u izvještajnom razdoblju** | 0 |

**PROGRAM 4006: IZGRADNJA OBJEKATA I UREĐAJA KOMUNALNE INFRASTRUKTURE**

Ukupno planirana sredstva na razini programa iznose 11.733.500,00 kuna dok izvršenje iznosi 4.585.428,42 kuna, dakle program je izvršen sa 39,08 %. Unutar programa planirani su sljedeći projekti i aktivnosti:

**1. Kapitalni projekt K461034: Izgradnja i rekonstrukcija prometnih objekata**

U sklopu ovog kapitalnog projekta planirani su rashodi koji se odnose na otkup zemljišta za prometne objekte, izgradnju upojnog bunara u Gornjim Srokima, raskrižja kod groblja, parkirališta uz NK Halubjan, pristupne ceste Benčani i ceste Mladenići-Ronjgi. Osim toga, rashodi se odnose i na izradu projektne dokumentacije za ceste kod nove škole - NC 94 i 142, spojnu cestu D427 – Bujki – Sroki, spojnu cestu D427 – Bujki – Mladenići, rotor D427 – Bujki – Mladenići, cestu Ferenci, cestu Vozišće – Mavri, raskrižje park kod groblja, cestu Ronjgi – Zorzići, cestu Mladenići – Ronjgi, cestu Adriametal – Turčino te parkiralište uz NK Halubjan. Također, planirani su rashodi za dodatna ulaganja na realizaciji mjera smirenja prometa te projektiranju i izvođenju radova na sanaciji raskrižja i smirenju prometa u Marčeljima.

U projekcijama za 2022. godinu planirana je rekonstrukcija dijela županijske ceste Vozišće – Mavri i NC 142 uz novu OŠ Marinići, izgradnja parkirališta uz zdravstvenu stanicu i novu OŠ Marinići te izgradnja oborinskog kolektora Marinići.

Također, planirana je izrada projektne dokumentacije za spojnu cestu D427 – Bujki – Sroki i D427 – Bujki – Mladenići te projekt parkirališta kod zdravstvene stanice Viškovo.

U projekcijama za 2023. godinu planirana je izgradnja pristupnog puta za DV Viškovo i rekonstrukcija NC 94 uz novu OŠ Marinići.

Planirana sredstva za provođenje navedenog projekta iznose 5.673.500,00 kuna, a realizirano je 1.368.250,02 kuna, odnosno 24 %.

U izvještajnom razdoblju završeni su radovi na rekonstrukciji županijske ceste oznake ŽC 5055, I.faza od Mladenića do Ronjgi. U izradi je glavni projekt za rekonstrukciju dijela županijske ceste Vozišće-Mavri. Predani su zahtjevi za izdavanje lokacijskih dozvola za kružno raskrižje D427-Bujki Sroki, spojne ceste Bujki – Mladenići i spojne ceste D427-Sroki. Pokrenut je postupak javne nabave za odabir izvođača radova za projekt raskrižja županijskih cesta ŽC 5025 i ŽC 5055 kod mjesnog groblja u centru Viškova, te je za ovaj projekt ishođena građevna dozvola. Proveden je i postupak javne nabave te su započeli radovi na uređenju parkirališta ispred NK Halubjan, a završeni su radovi na građenju pristupne ceste Benčani za koju još predstoji provedba tehničkog pregleda. Ishođeni su i posebni uvjeti za rekonstrukciju nerazvrstanih cesta oznaka 27 i 7 koje se nalaze u Ferencima, predan je zahtjev za lokacijsku dozvolu za rekonstrukciju nerazvrstane ceste oznake 231 Ronjgi – Zorzići te je izdana lokacijska dozvola za rekonstrukciju nerazvrstane ceste oznake 94. Izrađena je projektna dokumentacija za uređenje nogostupa i pješačkog prijelaza na ŽC 5025 (raskrižje kod skretanja za Vrtače) te su završeni radovi na mjerama smirivanja prometa na pješačkom prijelazu kod zgrade općine u sklopu čega su postavljeni treptači na znakove za pješački prijelaz, ugrađeni led katadiopteri u kolnik, postavljeni radari za detekciju pješaka te je zamijenjen viseći znak za pješački prijelaz sa treptačima koji se nalaze na konzoli. Osim navedenog, ishođeno je i Rješenje o produženju važenja građevinske dozvole za oborinski kolektor Marinići.

Što se tiče otkupa zemljišta, u ovom izvještajnom razdoblju sklopljen je ugovor o kuporodaji nekretnine radi rekonstrukcije građevine komunalne infrastrukture – **ceste Mladenići-Ronjgi** te je isti proveden u zemljišnim knjigama Općinskog suda u Rijeci. Također, otkupljene su čestice potrebne za sanaciju raskrižja u Marčeljima. Također započeto je rješavanje imovinsko pravnih odnosa za rekonstrukciju ceste Ž5025 Vožišće- Mavri dionica 1 za čiju su potrebu sklopljena 2 ugovora o kupoprodaji nekretnina.

**Cilj 1.:** Otkup zemljišta za prometne objekte. Cilj se realizira sukladno dinamici rješavanja imovinskih odnosa sa vlasnicima zemljišta.

|  |  |
| --- | --- |
| **Pokazatelj rezultata** | Kvadratura otkupljenog zemljišta/godišnje |
| **Definicija** | Poboljšanje prometne infrastrukture |
| **Jedinica** | m2 |
| **Ciljana vrijednost (2021.)** | 550 |
| **Ostvarena vrijednost u izvještajnom razdoblju** | 201 |

**Cilj 2:** Izgradnja upojnog bunara u Gornjim Srokima. Cilj je ostvaren u skladu s planiranim.

|  |  |
| --- | --- |
| **Pokazatelj rezultata** | Izgradnja upojnog bunara |
| **Definicija** | Podizanje standarda prometnica te života mještana i sigurnosti u prometu |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**Cilj 3.**: Rekonstrukcija postojećih cesta (nerazvrstane, lokalne, županijske). Cilj je ostvaren u skladu s planiranim.

|  |  |
| --- | --- |
| **Pokazatelj rezultata** | Duljina rekonstruiranih nerazvrstanih, lokalnih i županijskih cesta |
| **Definicija** | Podizanje standarda prometnica te života mještana i sigurnosti u prometu |
| **Jedinica** | Km cesta /godišnje |
| **Ciljana vrijednost (2021.)** | 1,1 km |
| **Ostvarena vrijednost u izvještajnom razdoblju** | 1,1 km |

**Cilj 4.:** Rekonstrukcija postojećih raskrižja. Početak realizacija cilja se očekuje u drugom dijelu godine po okončanju postupka javne nabave koji je u tijeku.

|  |  |
| --- | --- |
| **Pokazatelj rezultata** | Rekonstruirano raskrižje |
| **Definicija** | Podizanje standarda prometnica te života mještana i sigurnosti u prometu |
| **Jedinica** | kom/godišnje |
| **Ciljana vrijednost (2021.)** | 1 |
| **Ostvarena vrijednost u izvještajnom razdoblju** | 0 |

**Cilj 5.:** Povećanje broja parkirališnih površina na području Općine. Realizacija cilja je u tijeku.

|  |  |
| --- | --- |
| **Pokazatelj rezultata** | Broj izgrađenih/uređenih novih parkirališnih površina |
| **Definicija** | Podizanje standarda prometa u mirovanju i sigurnosti u prometu |
| **Jedinica** | Kom/godišnje |
| **Ciljana vrijednost (2021.)** | 1 |
| **Ostvarena vrijednost u izvještajnom razdoblju** | 0 |

**Cilj 6.:** Izrada projektne dokumentacije za prometne objekte . Cilj je ostvaren u skladu s planiranim.

|  |  |
| --- | --- |
| **Pokazatelj rezultata** | Gotovost projekta |
| **Definicija** | Podizanje standarda prometa u mirovanju i sigurnosti u prometu |
| **Jedinica** | Kom/godišnje |
| **Ciljana vrijednost (2021.)** | 2 |
| **Ostvarena vrijednost u izvještajnom razdoblju** | 2 |

**Cilj 7: –** Izvedba po prometnim rješenjima – mjere smirivanja prometa. Cilj se ostvaruje u skladu s planiranim.

|  |  |
| --- | --- |
| **Pokazatelj rezultata** | Broj realiziranih prometnih rješenja |
| **Definicija** | Poboljšanje sigurnosti pješaka na cestama |
| **Jedinica** | Izvedena rješenja / godišnje |
| **Ciljana vrijednost (2021.)** | 2 |
| **Ostvarena vrijednost u izvještajnom razdoblju** | 1 |

**Cilj 8:** Izrada projektne dokumentacije po fazama (idejno rješenje, idejni projekt, glavni projekt, izvedbeni projekt) za rekonstrukciju postojećih/izgradnju novih nerazvrstanih cesta. Realizacija cilja očekuje se u drugom dijelu godine.

|  |  |
| --- | --- |
| **Pokazatelj rezultata** | Gotovost projekta po pojedinoj fazi izrade |
| **Definicija** | Podizanje standarda prometnica te života mještana i sigurnosti u prometu |
| **Jedinica** | Kom/godišnje |
| **Ciljana vrijednost (2021.)** | 5 |
| **Ostvarena vrijednost u izvještajnom razdoblju** | 1 |

**Cilj 9:** Izrada projektne dokumentacije po fazama (idejno rješenje, idejni projekt, glavni projekt, izvedbeni projekt) za rekonstrukciju postojećih/izgradnju novih županijskih cesta

|  |  |
| --- | --- |
| **Pokazatelj rezultata** | Gotovost projekta po pojedinoj fazi izrade |
| **Definicija** | Podizanje standarda prometnica te života mještana i sigurnosti u prometu |
| **Jedinica** | Kom/godišnje |
| **Ciljana vrijednost (2021.)** | 6 |
| **Ostvarena vrijednost u izvještajnom razdoblju** | 2 |

**2. Kapitalni projekt K461033: Izgradnja i rekonstrukcija objekata javne rasvjete**

U sklopu ove aktivnosti planirani su rashodi vezani uz proširenje sustava javne rasvjete.

Planirana sredstva za provođenje navedenih aktivnosti iznose 225.000,00 kuna a u izvještajnom razdoblju realizirano je 224.610,19 kuna, odnosno 99,83 %.

U izvještajnom razdoblju, u sklopu proširenja javne rasvjete, postavljeno je 75 novih LED lampi i 24 nova betonska stupa javne rasvjete.

**Cilj 1. -** proširenje javne rasvjete prema zahtjevima mještana i stvarnim potrebama. Planirani cilj je ostvaren.

|  |  |
| --- | --- |
| **Pokazatelj rezultata** | Broj ukupnih rasvjetnih tijela na području općine |
| **Definicija** | Sigurnost sudionika u prometu |
| **Jedinica** | komad |
| **Ciljana vrijednost (2021.)** | 2593 |
| **Ostvarena vrijednost u izvještajnom razdoblju** | 2603 |

**3. Kapitalni projekt K461007: Izgradnja, uređenje i opremanje javnih površina**

U sklopu ovog kapitalnog projekta planirani su rashodi za uređenje dječjeg igrališta u Vrtačama, uređenje sportskog i dječjeg igrališta u sklopu SRZ Marinići, nabavu i montažu kioska za tržnicu u Marinićima te komunalna oprema za javne površine, oprema za videonadzor javnih površina, projektna dokumentacija za nathodnik škola-Općina te projektna dokumentacija za JP park kod groblja. Također planirana su i sredstva za vodni doprinos za igrališta u Vrtačama i SRZ Marinići te sredstva za uređenje javne površine parka kod groblja.

Planirana sredstva za provođenje navedenog kapitalnog projekta iznose 3.331.000,00 kn, a realizirano je 1.747.482,69 kn, odnosno 52 %.

U ovom izvještajnom razdoblju završili su radovi na uređenju i opremanja dječjeg igrališta u Vrtačama. Navedeni radovi i opremanje financirani su iz Europskog poljoprivrednog fonda za ruralni razvoj u sklopu Programa ruralnog razvoja Republike Hrvatske za razdoblje 2014. – 2020. Također, ishođena je uporabna dozvola za uređenje javne površine u Marinićima te su postavljena tri kioska za potrebe mini tržnice, a završeni su i radovi na uređenju dječjeg i sportskog igrališta u SRZ Marinići, neposredno uz boćalište. Predan je i zahtjev za izdavanje lokacijske dozvole za nathodnik Općina – osnovna škola te je izrađeno idejno rješenje za uređenje javne površine (autobusne stanice) uz Milihovo.

**Cilj 1.:** Uređenje parkova i dječjih/sportskih igrališta. Cilj se ostvaruje u skladu s planiranim.

|  |  |
| --- | --- |
| **Pokazatelj rezultata** | Izvedeni radovi na uređenju parkova i dječjih/sportskih igrališta u tekućoj godini |
| **Definicija** | Omogućiti kvalitetno provođenje slobodnog vremena za mještane, posebice djecu na otvorenom. |
| **Jedinica** | komad |
| **Ciljana vrijednost (2021.)** | 3 |
| **Ostvarena vrijednost u izvještajnom razdoblju** | 2 |

**Cilj 2.:** Nabava komunalne opreme za javne površine. Cilj se ostvaruje u skladu s planiranim.

|  |  |
| --- | --- |
| **Pokazatelj rezultata** | Nabavljena i postavljena komunalna oprema na više lokacija u Općini u tekućoj godini |
| **Definicija** | Unaprjeđenje komunalnog standarda na području općine |
| **Jedinica** | komplet |
| **Ciljana vrijednost (2021.)** | 1 |
| **Ostvarena vrijednost u izvještajnom razdoblju** | 0 |

**Cilj 3.:** Postava videonadzora na javnoj površini. Realizacija cilja vezana je uz sanaciju raskrižja kod groblja.

|  |  |
| --- | --- |
| **Pokazatelj rezultata** | Nabavljena i postavljena oprema videonadzora |
| **Definicija** | Unaprjeđenje sigurnosti na području općine. |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 0 |

**Cilj 4.:** Uređenje tržnice na javnoj površini u Marinićima. Cilj je ostvaren u skladu s planiranim.

|  |  |
| --- | --- |
| **Pokazatelj rezultata** | Tržnica opremljena kioscima |
| **Definicija** | Unaprjeđenje sadržaja na javnim površinama i kvalitete života na području općine |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**Cilj 5.:** Izrada projektne dokumentacije za uređenje javnih površina (sportsko-rekreacijske zone, dječja i sportska igrališta, parkovi itd.). Realizacija cilja je u tijeku te se očekuje do kraja godine.

|  |  |
| --- | --- |
| **Pokazatelj rezultata** | Izrađena projektna dokumentacija u tekućoj godini |
| **Definicija** | Osiguranje novih sadržaja za djecu i mještane općine, unaprjeđenje kvalitete života |
| **Jedinica** | Izrađen projekt za pojedinu površinu / godišnje |
| **Ciljana vrijednost (2021.)** | 1 |
| **Ostvarena vrijednost u izvještajnom razdoblju** | 0 |

**Cilj 6.:**  Izrada projektne dokumentacije za nathodnik škola –Općina. Predan je zahtjev za izdavanje lokacijske dozvole. Dokumentacija je izrađena a realizacija cilja u planu je u drugom djelu godine po dobivanju lokacijske dozvole.

|  |  |
| --- | --- |
| **Pokazatelj rezultata** | Gotovost projekta |
| **Definicija** | Unaprjeđenje sigurnosti pješaka u prometu |
| **Jedinica** | % |
| **Ciljana vrijednost (2021.)** | 100 (odnosi se na idejni) |
| **Ostvarena vrijednost u izvještajnom razdoblju** | 90 |

**4. Kapitalni projekt: K 461003 Izgradnja, uređenje i opremanje groblja**

U sklopu ovog kapitalnog projekta planirani su rashodi za dokumentaciju evidentiranja završene 3. faze groblja Viškovo.

Planirana sredstva za provođenje navedenog kapitalnog projekta iznose 34.000,00 kn, a realizirano je 33.750,00 kn, odnosno 99 %.

Nakon završenih radova proširenja treće faze mjesnog groblja Viškovo provedeno je objedinjavanje k.č. u katastarskom operatu i zemljišnoj knjizi te je predan zahtjev za uporabnu dozvolu.

**5. Kapitalni projekt K461024: Izgradnja vodovodne mreže**

U sklopu ovog kapitalnog projekta planirani su rashodi vezani uz kapitalnu pomoć KD Vodovod i kanalizacija d.o.o. za izgradnju vodovodnih ogranaka u skladu sa Planom gradnje vodnih građevina KD VIK d.o.o. te knjigovodstveno evidentiranje vezano uz Odluku o prijenosu prava vlasništva nad komunalnim vodnim građevinama na području Općine Viškovo u vlasništvo javnog isporučitelja vodnih usluga Komunalnog društva Vodovod i kanalizacija, društvo s ograničenom odgovornošću.

Planirana sredstva za provođenje navedene aktivnosti iznose 2.470,000,00 kuna, a realizirano je 1.211.335,52 kuna, odnosno 49 %.

Temeljem okvirnog sporazuma u ukupnoj vrijednosti od 9.092.580,94 kuna bez PDV-a, u izvještajnom razdoblju završeni su radovi na izgradnji vodovodnih ogranaka Dovičići( 617m) i Gornji Sroki 72a i 72b (90m), dok je u tijeku izgradnja vodovodnog ogranka Juraši NN(814 m).

Također, u ovom izvještajnom razdoblju za vodovodni ogranak Donji Jugi kod k.br.5 ishodovana je uporabna dozvola.

Za projekt Aglomeracije Rijeka – sustav javne odvodnje Grad, unutar kojeg se planira izgradnja većeg broja vodovodnih ogranka i kanalizacijske mreže Viškova, u izvještajnom razdoblju bio je u tijeku postupak žalbe u postupku javne nabave za izbor izvođača radova za realizaciju projekta „Poboljšanja vodno komunalne infrastrukture na području aglomeracije Rijeka“. Postupak javne nabave provodi KD Vodovod i kanalizacija d.o.o..

**Cilj 1.**: povećanje dužine i broja vodovodnih ogranaka. Realizacija cilja je u skladu sa planiranom dinamikom realizacije izgradnje.

|  |  |
| --- | --- |
| **Pokazatelj rezultata** | Izgrađeni vodovodni ogranci tijekom godine |
| **Definicija** | Stvara se mogućnost za kvalitetniju vodoopskrbu općine Viškovo |
| **Jedinica** | Kom/godišnje |
| **Ciljana vrijednost (2021.)** | 4 |
| **Ostvarena vrijednost u izvještajnom razdoblju** | 2 |

**PROGRAM 4010: RAZVOJ PODUZETNIČKIH ZONA**

Ukupno planirana sredstva na razini programa iznose 19.043.000,00 kuna dok izvršenje iznosi 0,00 kuna, dakle program je izvršen sa 0 %. Unutar programa planirani su sljedeći projekti i aktivnosti:

**1. Kapitalni projekt K 401101: Radna zona Marišćina**

U sklopu ovog kapitalnog projekta planirani su rashodi za izgradnju 1. i 2. faze ceste i platoa sa pratećom komunalnom infrastrukturom te intelektualne usluge potrebne za provedbu projekta, kao i vodni doprinos za isto.

Planirana sredstva za provođenje navedene aktivnosti iznose 19.025.000,00 kuna, a realizirano je 0,00 kuna, odnosno 0 %.

U ovom izvještajnom razdoblju pripremala se dokumentacija za nabavu za provedbu EU projekta „Radna zona Marišćina K-2 u općini Viškovo“ u sklopu kojeg će se izgraditi prometnica s pratećom infrastrukturom te urediti platoi, 1. i 2. faza.

**Cilj 1:** Izgradnja ceste, platoa i prateće komunalne infrastrukture u RZ Marišćina. U tijeku je priprema dokumentacije za nabavu, početak realizacije cilja očekuje se u drugoj polovici godine.

|  |  |
| --- | --- |
| **Pokazatelj rezultata** | Izgrađena komunalna infrastruktura |
| **Definicija** | Stvaranje mogućnosti za daljnji razvoj poduzetništva |
| **Jedinica** | % |
| **Ciljana vrijednost (2021.)** | 20 |
| **Ostvarena vrijednost u izvještajnom razdoblju** | 0 |

**2.****Kapitalni projekt K 401102: Radna zona Marinići**

U sklopu ovog kapitalnog projekta planirani su rashodi za dovršetak izrade idejnog projekta i ishođenje lokacijske dozvole za cestu RZ Marinići- Trtni.

Planirana sredstva za provođenje navedene aktivnosti iznose 18.000,00, a realizirano je 0,00 kuna, odnosno 0%.

U izvještajnom razdoblju donesena je izmjena prostorno planske dokumentacije (UPU Radne zone Marinići K-1) te se nastavilo sa izradom projekta čije se dovršenje očekuje do kraja godine.

**Cilj 1.:**  Izrada projektne dokumentacije za cestu RZ Marinići – Trtni (idejni projekt i lokacijska dozvola). Realizacija cilja planirana je u drugom djelu godine, nakon što je izvršena izmjena prostorno-planske dokumentacije.

|  |  |
| --- | --- |
| **Pokazatelj rezultata** | Gotovost projekta |
| **Definicija** | Stvaranje mogućnosti za daljnji razvoj poduzetništva |
| **Jedinica** | % |
| **Ciljana vrijednost (2021.)** | 30 |
| **Ostvarena vrijednost u izvještajnom razdoblju** | 25 |

**Glava: 00302 DJEČJI VRTIĆ VIŠKOVO**

**PROGRAM 2011 PREDŠKOLSKI ODGOJ I SKRB O DJECI**

Planirana sredstva za provođenje programa iznose 7.810.000,00 kuna, dok izvršenje iznosi 3.764.448,95 kuna, dakle program je izvršen sa 48%. Unutar programa planirane su slijedeće aktivnosti:

**A211101 Osnovne aktivnosti Dječjeg vrtića Viškovo**

U sklopu ove aktivnosti planirani su rashodi vezani uz: naknade troškova zaposlenima, plaće, doprinosi za zdravstveno osiguranje i zapošljavanje, službena putovanja, prijevoz, za rad na terenu, stručno usavršavanje zaposlenika, uredski materijal, namirnice za rad kuhinje, komunalne usluge, zdravstvene i veterinarske usluge, energiju, materijal za tekuće i investicijsko održavanje, telefonski i poštanski troškovi za usluge promidžbe i informiranja, računalne usluge, premije osiguranja, reprezentacija, rashodi za pristojbe i naknade i ostale nespomenute rashode poslovanja.

Planirana sredstva za provođenje navedene aktivnosti iznose 7.537.300,00 kuna, a realizirano je 3.685.510,88 kuna, odnosno 49%.

**Cilj 1.:** Osiguranje redovnog rada dječjeg vrtića i redovnu isplatu plaća i drugih obveza.

|  |  |
| --- | --- |
| **Pokazatelj rezultata** | Osiguranje redovnog rada dječjeg vrtića i ispunjavanje svih obaveza |
| **Definicija** | Redovnim radom omogućuje se normalno funkcioniranje dječjeg vrtića i zadovoljavanje potreba korisnika usluga dječjeg vrtića |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**Cilj 2.**: Zadovoljavanje potreba mještana vezanih uz predškolski odgoj i obrazovanje u Dječjem vrtiću Viškovo.

|  |  |
| --- | --- |
| **Pokazatelj rezultata** | Broj korisnika predškolskog odgoja i obrazovanja u Dječjem vrtiću Viškovo |
| **Definicija** | Osiguranje predškolskog odgoja i obrazovanja djece u Dječjem vrtiću Viškovo |
| **Jedinica** | Broj |
| **Ciljana vrijednost (2021.)** | 284 |
| **Ostvarena vrijednost u izvještajnom razdoblju** | 252 |

**A211102 Posebne aktivnosti Dječjeg vrtića Viškovo**

U sklopu ove aktivnosti planirani su rashodi vezani uz: rashode tekućeg održavanja bazena, zdravstvene i intelektualne rashode vezane za školu plivanja.

Planirana sredstva za provođenje navedene aktivnosti iznose 6.000,00 kuna, a realizirano je 0 kuna, odnosno 0%. Odstupanja koja utječu na manju realizaciju vezana su za pojavu pandemije uzrokovane virusom COVID 19, te odustajanje od provedbe planirane aktivnosti.

**Cilj:** Provođenje škole plivanja i sudjelovanje većeg broja djece na ostvarivanju tog programa.

|  |  |
| --- | --- |
| **Pokazatelj rezultata** | Broj djece/polaznika programa |
| **Definicija** | Posebnim programima omogućuje se djeci da izraze svoje sklonosti i talente za određena područja. Cilj je obuhvatiti što veći broj djece s područja Općine Viškovo u ponuđeni program. |
| **Jedinica** | Broj djece |
| **Ciljana vrijednost (2021.)** | 40 |
| **Ostvarena vrijednost u izvještajnom razdoblju** | 0 |

**A211103 Predškola**

U sklopu ove aktivnosti planirani su rashodi vezani uz: naknade troškova zaposlenima, plaće za redovan rad, doprinosi za zdravstveno osiguranje i za obvezno osiguranje u slučaju nezaposlenosti, naknade za prijevoz te rashodi uredskog materijala.

Planirana sredstva za provođenje navedene aktivnosti iznose 36.700,00 kuna, a realizirano je 23.850,32 kuna, odnosno 65%.

**Cilj:** Osiguranje rada predškole.

|  |  |
| --- | --- |
| **Pokazatelj rezultata** | Broj djece uključene u program predškole tijekom godine |
| **Definicija** | Redovnim radom predškole pripremaju se djeca za uspješan početak i prilagodbu u prvom razredu osnovne škole |
| **Jedinica** | Broj |
| **Ciljana vrijednost (2021.)** | 69 |
| **Ostvarena vrijednost u izvještajnom razdoblju** | 85 |

**K211104 Nabava opreme za Dječji vrtić Viškovo**

U sklopu ove aktivnosti planirani su rashodi vezani uz nabavu opreme i uređaja.

Planirana sredstva za provođenje navedene aktivnosti iznose 230.000,00 kuna, a realizirano je 55.087,75 kuna, odnosno 24%.

**Cilj:** Osiguravanje efikasnog i normalnog funkcioniranja dječjeg vrtića. Cilj je ostvaren u skladu s planom.

|  |  |
| --- | --- |
| **Pokazatelj rezultata** | Održavanje standarda djelatnosti |
| **Definicija** | Novonabavljenom opremom poboljšavaju se uvjeti rada i postižu bolji rezultati |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**Glava: 00303 KNJIŽNICA „HALUBAJSKA ZORA“ VIŠKOVO**

**PROGRAM 2004 KNJIŽNIČNA DJELATNOST**

Planirana sredstva za provođenje programa iznose 800.000,00 kuna, dok izvršenje iznosi 382.569,60 kuna, dakle program je izvršen sa 48%.

Unutar programa planirane su slijedeće aktivnosti:

**A241001 Osnovne aktivnosti Knjižnice Halubajska zora Viškovo**

U sklopu ove aktivnosti planirani su rashodi vezani uz: isplate plaća zaposlenicima knjižnice, ostale troškove zaposlenicima, doprinosi za zdravstveno osiguranje i zapošljavanje, službena putovanja, naknade za prijevoz, rashodi vezani za stručno usavršavanje zaposlenika, ostali materijalni rashodi, troškovi energije, poštanski i telefonski troškovi, usluga tekućeg i investicijskog održavanja, osobne i intelektualne usluge, računalne usluge, ostale usluge, premije osiguranja, reprezentaciju, pristojbe i naknade.

Planirana sredstva za provođenje navedene aktivnosti iznose 636.000,00 kuna, a realizirano je 280.477,88 kuna, odnosno 44%.

**Cilj:** Osiguranje redovnog rada knjižnice i redovnu isplatu plaća i drugih obveza. Cilj je ostvaren sukladno planu.

|  |  |
| --- | --- |
| **Pokazatelj rezultata** | Broj zaposlenih, osiguranje redovnog rada knjižnice i ispunjavanje svih obaveza |
| **Definicija** | Redovnim radom omogućuje se normalno funkcioniranje knjižnice i zadovoljavanje potreba korisnika usluga knjižnice |
| **Jedinica** | % |
| **Ciljana vrijednost (2021.)** | 100 |
| **Ostvarena vrijednost u izvještajnom razdoblju** | 100 |

**A241007 Posebne aktivnosti Knjižnice Halubajska zora Viškovo**

U sklopu ove aktivnosti planirani su rashodi za intelektualne usluge vezane uz organizaciju programa njegovanja kulture i običaja domaćega kraja pod nazivom „Večeri od užanci“ koje knjižnica organizira u suradnji s Općinom Viškovo dva puta godišnje, te tiskanje slikovnice na čakavskom i paralelno na književnom jeziku čiji će izdavač biti knjižnica. Planirana sredstva za provođenje navedene aktivnosti iznose 20.000,00 kuna, a realizirano je 0 kuna, odnosno 0%.

**Cilj:** Promocija knjižnice na manifestacijama u Općini Viškovo.

|  |  |
| --- | --- |
| **Pokazatelj rezultata** | Broj predstava i aktivnosti na manifestacijama. |
| **Definicija** | Organizacijom kazališnih predstava i aktivnosti na manifestacijama u Općini promovira se knjižnica, podižu se kulturne navike mještana. |
| **Jedinica** | Broj |
| **Ciljana vrijednost (2021.)** | 3 |
| **Ostvarena vrijednost u izvještajnom razdoblju** | 0 |

**K241002 Nabava knjižnične građe i opreme**

U sklopu ove aktivnosti planirani su rashodi vezani uz: nabavu knjiga i uredske opreme.

Planirana sredstva za provođenje navedene aktivnosti iznose 144.000,00 kuna, a realizirano je 102.091,72 kuna, odnosno 71%.

**Cilj**: Povećanje knjižnog fonda knjižnice.

|  |  |
| --- | --- |
| **Pokazatelj rezultata** | Knjižni fond |
| **Definicija** | Povećanjem knjižnog fonda novim naslovima dovodi do većeg broja članstva, posuđivanja knjiga i razvijanja navika čitanja posebice kod djece i mladih. |
| **Jedinica** | Broj knjiga godišnje, e-knjiga i didaktičkih igračaka godišnje |
| **Ciljana vrijednost (2020.)** | 2.100/250/10 |
| **Ostvarena vrijednost u izvještajnom razdoblju** | 1.458/0/0 |

**ZAKLJUČAK**

Polugodišnji izvještaj o izvršenju Proračuna Općine Viškovo za razdoblje od 1. siječnja do 30. lipnja 2021. godine donesen je na 4. sjednici Općinskog vijeća Općine Viškovo, održanoj 24. studenog 2021. godine, temeljem članka 34. Statuta Općine Viškovo („Službene novine Općine Viškovo, broj 3/18., 2/20. i 4/21.), a vezano uz odredbe članka 109. Zakona o proračunu („Narodne novine“, broj 87/08., 136/12. i 15/15.) i članka 15. Pravilnika o polugodišnjem i godišnjem izvještaju o izvršenju proračuna(„Narodne novine“, broj 24/13., 102/17. i 1/20.) te isti stupa na snagu osmog dana od dana objave u „Službenim novinama Općine Viškovo“. Sastavni dio ovog Polugodišnjeg izvještaja o izvršenju Proračuna Općine Viškovo za razdoblje od 1. siječnja do 30. lipnja 2021. godine je usporedni pregled izvršenja općeg i posebnog dijela proračuna po propisanim proračunskim klasifikacijama koji se u odgovarajućem tabelarnom prikazu prilaže uz ovaj dokument.

KLASA:021-04/21-01/07

URBROJ:2170-09-04/03-21-12

VIŠKOVO, 24. studenog 2021. godine

**OPĆINSKO VIJEĆE OPĆINE VIŠKOVO**

Predsjednik Općinskog vijeća:

Bojan Kurelić, v. r.